Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
bf9fabeb-c531-4b14-a60e-23101d9e1f79	លោកស្រី ឱ វណ្ណឌីន បន្ដនាំយកថវិការបស់ សម្ដេចតេជោ ប្រគល់ជូនដល់លោកតា អាយុ១០០ឆ្នាំ ដែលស្ម័គ្រចិត្ដចាក់វ៉ាក់សាំងបង្ការជំងឺកូវីដ១៩ នៅស្រុកសាមគ្គីមានជ័យ ខេត្តកំពង់ឆ្នាំង	លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មការចំពោះកិច្ចចាក់វ៉ាក់សាំងកូវីដ១៩ នៅព្រឹកថ្ងៃទី២៩ ខែកក្កដា ឆ្នាំ២០២១នេះ បានបន្ដនាំយកថវិការបស់ សម្ដេចតេជោ ហ៊ុន សែន នាយករដ្ឋកមន្ដ្រីកម្ពុជា ទៅប្រគល់ជូនលោកតា អាយុ១០០ឆ្នាំ ដែលបានចាក់វ៉ាក់សាំងការពារជំងឺកូវីដ១៩ ទទួលបានថវិកាចំនួន ៣លានរៀល និងសម្ភារជាគ្រឿងឧបភោគ បរិភោគមួយចំនួនទៀត។ លោកតាដែលស្ម័គ្រចិត្តចាក់វ៉ាក់សាំង ហើយទទួលបានអំណោយពីសម្ដេចតេជោ ហ៊ុន សែន នាឱកាសនេះ ឈ្មោះ អាត់ អ៊ុន អាយុ១០០ឆ្នាំ រស់នៅភូមិក្រាំងដូង ឃុំពាម ស្រុកសាមគ្គីមានជ័យ ខេត្តកំពង់ឆ្នាំង។ ថ្លែងក្នុងឱកាសនោះ លោកស្រី ឱ វណ្ណឌីន បាននាំនូវការផ្ដាំផ្ញើសាកសួរសុខទុក្ខពីសំណាក់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ជូនលោកតា អាត់ អ៊ុន និងភរិយា ព្រមទាំងបានជម្រាបសាកសួរអំពីស្ថានភាពសុខភាពរបស់លោកតា និងលោកយាយ ក្រោយពីចាក់វ៉ាក់សាំងបង្ការជំងឺកូវីដ១៩ផងដែរ។ លោកតា អាត់ អ៊ុន បើទោះបីអាយុ១០០ឆ្នាំក៏ពិតមែន ប៉ុន្ដែស្ថានភាពសុខភាពនៅមាំទាំ បានថ្លែងអំណរគុណយ៉ាងជ្រាលជ្រៅជូនចំពោះ សម្ដេចតេជោនាយករដ្ឋមន្ដ្រី ដែលបានខិតខំប្រឹងប្រែងស្វែងរកវ៉ាក់សាំងចាក់ជូនប្រជាពលរដ្ឋ ដើម្បីបង្ការជំងឺកូវីដ១៩ ហើយលោកតាផ្ទាល់ក៏បានទទួលនូវវ៉ាក់សាំងនេះ បូកទាំងអំណោយរបស់សម្ដេចថែមទៀត។ ឆ្លើយនឹងសំណួររបស់លោកស្រី ឱ វណ្ណឌីន ពាក់ព័ន្ធស្ថានភាពសុខភាពក្រោយចាក់វ៉ាក់សាំងនេះ លោកតាបានរៀបរាប់ថា សុខភាពរបស់លោកតា និងប្រពន្ធដែលមានអាយុ៨៦ឆ្នាំ គឺល្អប្រសើរទាំងអស់មិនមានអ្វីខុសប្លែកនោះទេ ពោលធម្មតាទាំងអស់ទាំងការហូបចុក និងការស្នាក់នៅប្រចាំថ្ងៃ៕	2021-07-29T15:57:00+07:00	freshnewsasia.com	https://m.freshnewsasia.com/index.php/en/localnews/206998-2021-07-29-01-57-47.html
e884954a-afd8-455e-8365-c052146d4f27	ខេត្តរតនគិរី បង្ហាញអត្តសញ្ញាណអ្នកជំងឺកូវីដ ចំនួន៣២នាក់ និងជាសះស្បើយ៦នាក់	រដ្ឋបាលខេត្តរតនគិរី បានចេញប្រកាសព័ត៌មានពីករណីរកឃើញអ្នកជំងឺកូវីដ១៩ ចំនួន៣២នាក់បន្ថែមទៀត តាមរយៈការធ្វើតេស្តរហ័ស (Rapid Test) និងជាសះស្បើយចំនួន០៦នាក់ នាថ្ងៃទី២៨ ខែកក្កដា ឆ្នាំ២០២១ ម្សិលមិញ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី២៩ ខែកក្កដានេះ។ រដ្ឋបាលខេត្តរតនគិរី សូមបន្តអំពាវនាវដល់ប្រជាពលរដ្ឋ និងសាធារណជនទាំងអស់ដែលធ្លាប់បានពាក់ព័ន្ធដោយផ្ទាល់ និងប្រយោលជាមួយអ្នកវិជ្ជមានដែលបានរកឃើញកន្លងមក ឬមានអាការៈសង្ស័យដូចជាក្អក, ក្តៅខ្លួន, ហៀសំបោរ, ពិបាកដកដង្ហើម សូមស្ម័គ្រចិត្តធ្វើតេស្តសំណាក ឬដាក់ខ្លួននៅដោយឡែកពីអ្នកដទៃនិងតាមដានសុខភាពជាប្រចាំ ឬរាយការណ៍ទៅកាន់អាជ្ញាធរមានសមត្ថកិច្ចនៅក្នុងមូលដ្ឋាន ឬទំនាក់ទំនងលេខ៖ 097 595 77 88/ 092 121 383/ 097 775 12 12៕	2021-07-29T15:51:00+07:00	freshnewsasia.com	https://m.freshnewsasia.com/index.php/en/localnews/206997-2021-07-29-01-51-34.html
5cf21f24-032a-474a-a7ab-0b6c1009430d	ខេត្តសៀមរាប រកឃើញអ្នកវិជ្ជមានជំងឺកូវីដ១៩ ចំនួន ៩៦នាក់ និងជាសះស្បើយ ៤០នាក់ នៅថ្ងៃទី២៨ ខែកក្កដា	រដ្ឋបាលខេត្តសៀមរាប ប្រកាសរកឃើញអ្នកវិជ្ជមានជំងឺកូវីដ១៩ ចំនួន ៩៦នាក់បន្ថែមទៀត ខណៈអ្នកជាសះស្បើយចំនួន ៤០នាក់ នៅថ្ងៃទី២៨ ខែកក្កដា ឆ្នាំ២០២១នេះ។ រដ្ឋបាលខេត្តបានឱ្យដឹងថា អ្នកជំងឺដែលរកឃើញថ្មីនេះ ករណីទី១ ដល់ទី១៤ គឺជាករណីមានប្រភពចម្លងចេញពីផ្សារលើធំថ្មី, ករណីទី១៥ ជាករណីឆ្លងមានប្រភពចម្លងចេញពីការដ្ឋាន Rose Apple Square និងករណីទី១៦ ជាករណីឆ្លងមានប្រភពចម្លងចេញពីផ្សារដំដែក។ ករណីទី១៧ ដល់ទី២១ ជាករណីមានប្រភពចម្លងចេញពីអ្នកដំណើរមកពីខេត្តបាត់ដំបង និងខេត្តកំពង់ធំ, ករណីទី២២ ដល់ទី២៣ គឺជាករណីឆ្លងបន្តពីអ្នកដំណើរមកពីរាជធានីភ្នំពេញ។ ករណីទី៤៤ ដល់ទី៤៦ គឺជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយ។ ចំពោះករណីទី៤៧ ដល់ទី៩៦ គឺជាប្រជាពលរដ្ឋត្រឡប់ពីប្រទេសថៃ មកដល់ខេត្តសៀមរាប ហើយជាករណីសង្ស័យ ត្រូវបានក្រុមគ្រូពេទ្យដាក់ឱ្យធ្វើចត្តាឡីស័ក នៅវិទ្យាល័យសម្តេចឪ។ ដោយឡែកអ្នកជាសះស្បើយទាំង៤០នាក់ ត្រូវបានក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ និងវិទ្យាល័យដំដែកត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ សូមបញ្ជាក់ថា មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ១៩ ចំនួន ៤,១១៦នាក់។ ក្នុងនោះ បានព្យាបាលជាសះស្បើយចំនួន ២,១៣៥នាក់ ស្លាប់ ៤៥នាក់ និង ១,៩៣៦នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ និងវិទ្យាល័យដំដែក។ រដ្ឋបាលខេត្តសៀមរាប បានអំពាវនាវដល់ប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា ប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕	2021-07-29T15:48:00+07:00	freshnewsasia.com	https://m.freshnewsasia.com/index.php/en/localnews/206996-2021-07-29-01-48-56.html
70172123-f5be-49e1-8672-53ec24cbd9fc	រោគសញ្ញាទាំងនេះ បញ្ជាក់ថាអ្នកកំពុងកើតជំងឺហើមសួត	រោគសញ្ញានៃការហើមសួតដ៏មួយធ្ងន់ធ្ងរអាចបណ្តាលឲ្យអ្នកជំងឺស្លាប់បាន។ ដូច្នេះការធ្វើរោគវិនិច្ឆ័យត្រូវធ្វើឲ្យបានឆាប់រហ័ស និងការព្យាបាលឲ្យមានប្រសិទ្ធិភាពខ្ពស់។ ការហើមសួតស្រួចស្រាវ (ភាសាខ្មែរយើងជាទូទៅនិយាយថា ទឹកចូលសួត) គឺការមានដក់ទឹកនៅក្នុងសាច់សួតយើងដែលអាចកើតឡើងសន្សឹមៗ ឬកើតឡើងយ៉ាងគំហុកតែម្តង។ ១) មូលហេតុ៖ ក. ហើមសួតស្រួចស្រាវបណ្តាលមកពីបេះដូង (Œdème pulmonaire cardiogénique ou hémodynamique) ដែលបណ្តាលឲ្យសម្ពាធឈាមក្នុងអាក់ទែពុលម៉ូណែឡើងខ្ពស់ ហើយឲ្យទឹកប្លាស្មាចេញពីសរសៃឈាមចូលក្នុងសាច់សួត។ ដែលមានមូលហេតុដូចជាៈ – បេះដូងយើងកង្វះសមត្ថភាពរុញច្រានឈាមចេញពីបេះដូង (បេះដូងខាងឆ្វេង) – បេះដូងយើងមានវិបត្តិចង្វាក់បេះដូង – បេះដូងយើងមានជំងឺប្រឺសបេះដូង – សម្ពាធឈាមឡើងខ្ពស់ភ្លាមៗ ខ. ហើមសួតស្រួចស្រាវបណ្តាលមកពីដាច់ស្រទាប់ដែលខណ្ឌសរសៃឈាម និងសាច់សួត(Œdème pulmonaire lésionnel) ហើយបណ្តាលឲ្យទឹកប្លាស្មាចេញពីសរសៃឈាមចូលទៅក្នុងសាច់សួត។ ដែលមូលហេតុបណ្តាលមកពីៈ – ជំងឺសួតដែលបណ្តាលមកពីពពួកបាក់តេរី ឬវីរុស – ការបង្ករោគដោយជំងឺផ្សេងៗ ហើយបណ្តាលឲ្យសុក (Choc septique) – ការហឺតចូលសួតនូវឧស្ម័នដែលមានជាតិពុល (Inhalation de gaz toxique) – ការហៀរទឹកក្រពះចូលសួត (inhalation du liquide gastrique) – ការប៉ះទង្គិចទៅលើសួតដោយមូលហេតុផ្សេងៗ ២) រោគសញ្ញា៖ – ហត់ដង្ហក់ចាប់ផ្តើមឡើងភ្លាមៗជាពិសេសនៅពេលយប់ – មុនការហត់ដង្ហក់ ចាប់ផ្តើមឡើងដោយរមាស់ក ក្អកខ្លាំងជាប់គ្នាអត់មានស្លេក ហើយប្រហែល ២ ឬ ៣នាទី ក្រោយមកមានស្លេក មានពពុះសៗ ជួនកាលមានលាយឈាមប្រាៗទៀតផង – មានលឺសំឡេងខ្សាវៗនៅក្នុងករបស់អ្នកជំងឺ (grésillement laryngé) – អ្នកជំងឺឡេះឡះខ្លាំង បែកញើសត្រជាក់ ស្វាយបបូរមាត់ និងចុងដៃចុងជើង – រោគសញ្ញាធ្ងន់ធ្ងរ៖ • ចង្វាក់ដង្ហើមខ្សោយហើយយឺត • ឡើងស្វាយ ឬ ឡើងខ្ជឹងពេញខ្លួន • អ្នកជំងឺមិនអាចនិយាយបាន ស្មារតីថយចុះ ឡេះឡះ • សម្ពាធឈាមស៊ីស្តូលិចតិចជាង ១១០មីលីម៉ែត្របារ៉តរហូតដល់សុក • ការប្រែប្រួលរោគសញ្ញាគ្លីនិកលឿន ៣) មធ្យោបាយការពារ៖ – ចំពោះអ្នកដែលមានជំងឺបេះដូង ដើម្បីបន្ថយហានិភ័យនៃការហើមសួត ត្រូវតមប្រៃ រក្សាលំនឹងសម្ពាធឈាម ព្យាបាលឲ្យបានឆាប់រហ័សរាល់មូលហេតុ ដែលធ្វើឲ្យជំងឺបេះដូងវិវត្តទៅជាធ្ងន់ធ្ងរ – ត្រូវមានអនាម័យល្អក្នុងការរស់នៅ៖ • មិនពិសាបារី មិនពិសាគ្រឿងស្រវឹង ឬពិសាតិចតួច តាមដានទម្ងន់ខ្លួនឯង កម្រិតបរិមាណស្ករ និងខ្លាញ់ដែលបរិភោគប្រចាំថ្ងៃ • ហាត់កីឡា ឬហាត់ប្រាណយ៉ាងតិចឲ្យបានម្តងក្នុងមួយសប្តាហ៍ « ប្រសិនបើមានរោគសញ្ញាដូចបានជម្រាបជូនខាងលើ និងដើម្បីបន្ថយហានិភ័យអាយុជីវិតនៃការហើមសួតស្រួចស្រាវ សូមអស់លោកអ្នកមកជួបពិគ្រោះ និងធ្វើរោគវិនិច្ឆ័យជាមួយគ្រូពេទ្យជំនាញឯកទេសនៅមន្ទីរពេទ្យកាល់ម៉ែត ឲ្យបានទាន់ពេលវេលា ដើម្បីទទួលបានការព្យាបាល ប្រកបដោយប្រសិទ្ធភាពខ្ពស់»៕	2021-07-29T15:39:00+07:00	kampucheathmey.com	https://www.kampucheathmey.com/health/170308
bc642675-ca29-4b45-9edc-eb388ee23dbd	រដ្ឋបាលរាជធានី សម្រេចដាក់ចេញវិធានការ ទប់ស្កាត់ការរីករាលដាលជំងឺកូវីដ១៩ រយៈពេល២សប្តាហ៍ និងផ្អាកការធ្វើចរាចរណ៍បណ្តោះអាសន្ន ពីម៉ោង២១ ដល់ម៉ោង ៣ទៀបភ្លឺ	ភ្នំពេញ ៖ អភិបាលរាជធានីភ្នំពេញ លោក ឃួង ស្រេង នៅថ្ងៃទី២៩ ខែកក្កដា ឆ្នាំ២០២១នេះ បានដាក់ចេញវិធានការរដ្ឋបាល នៅក្នុងភូមិសាស្រ្តរាជធានីភ្នំពេញ សម្រាប់រយៈពេល១៤ថ្ងៃ ចាប់គិតពីម៉ោង ២៣និង៥៩នាទី ថ្ងៃទី២៩ ខែកក្កដា រហូតដល់ថ្ងៃទី១២ ខែសីហា ឆ្នាំ២០២១ និងផ្អាកការធ្វើចរាចរណ៍បណ្តោះអាសន្នពីម៉ោង២១ ដល់ ម៉ោង ៣ទៀបភ្លឺ ដើម្បីប្រយុទ្ធប្រឆាំង និងទប់ស្កាត់ការឆ្លងរាលដាលនៃជំងឺកូវីដ១៩៕ រក្សាសិទ្ធិដោយ៖បញ្ញាស័ក្តិ	2021-07-29T14:53:19+07:00	cen.com.kh	https://cen.com.kh/archives/366406.html
111f76ad-bc66-44e6-8819-8f00d1e80701	ក្ដៅៗ! អាជ្ញាធរភ្នំពេញ សម្រេចផ្អាកការធ្វើចរាចរណ៍ពីម៉ោង២១ ដល់ម៉ោង៣ ដើម្បីទប់ស្កាត់ការរីករាលដាលជំងឺកូវីដ១៩	អភិបាលរាជធានីភ្នំពេញ លោក ឃួង ស្រេង នៅថ្ងៃទី២៩ ខែកក្កដា ឆ្នាំ២០២១នេះ បានដាក់ចេញវិធានការរដ្ឋបាល នៅក្នុងភូមិសាស្រ្តរាជធានីភ្នំពេញ សម្រាប់រយៈពេល១៤ថ្ងៃ ចាប់គិតពីម៉ោង ២៣៖៥៩នាទី ថ្ងៃទី២៩ ខែកក្កដា រហូតដល់ថ្ងៃទី១២ ខែសីហា ឆ្នាំ២០២១ និងផ្អាកការធ្វើចរាចរណ៍បណ្តោះអាសន្នពីម៉ោង២១ ដល់ ម៉ោង ៣ ដើម្បីប្រយុទ្ធប្រឆាំង និងទប់ស្កាត់ការឆ្លងរាលដាលនៃជំងឺកូវីដ១៩។	2021-07-29T13:43:37+07:00	kbnnews.com	https://kbn.news/archives/232154
f6228815-3473-4be0-a1bf-2104e14d1c77	ក្រសួងសុខាភិបាល បន្តរកឃេីញករណីជំងឺកូវីដ-១៩ សរុបចំនួន ៧៦៥នាក់ ជាសះស្បេីយ ៦៩៤នាក់ និង ស្លាប់ថ្មី ១១នាក់	ភ្នំពេញ ៖ ក្រសួងសុខាភិបាល បានប្រកាសថា រហូតដល់ ថ្ងៃទី ២៩ កក្កដា ២០២១ យេីងរកឃេីញករណីជំងឺកូវីដ-១៩ សរុបចំនួន ៧៦៥នាក់ (ឆ្លងសហគមន៌: ៤៣៧ និងនាំចូល: ៣២៨) និងមានជាសះស្បេីយ ៦៩៤នាក់ ។ ដូច្នេះចំនួនករណីជំងឺកូវីដ-១៩សរុបកេីន ៧៥៩១៧នាក់ និងចំនួនជាសះស្បេីយសរុបកេីន ៦៨៣៨៦នាក់ និង ស្លាប់ថ្មី ១១នាក់ សរុបស្លាប់ ១៣៥០នាក់ ។ សូមបន្តអនុវត្តន៌: ៣កុំ ៣ការពារ និងចាក់វ៉ាក់សាំងការពារ ៕ រក្សាសិទ្ធិដោយ៖បញ្ញាស័ក្តិ	2021-07-29T12:01:33+07:00	cen.com.kh	https://cen.com.kh/archives/366338.html
d1a38316-fe2f-41c3-af97-46bd465a0490	រាជរដ្ឋាភិបាល ចេញសារាចរស្ដីពីការដាក់ចេញយុទ្ធនាការពង្រឹងវិធានការប្រយុទ្ធនិងទប់ស្កាត់ការឆ្លងរាលដាលនៃជំងឺកូវីដ១៩	ភ្នំពេញ៖ រាជរដ្ឋាភិបាលកម្ពុជា នៅយប់ថ្ងៃទី២៨ ខែកក្កដា ឆ្នាំ២០២១នេះ បានដាក់ចេញសារាចរ ស្តីពីការដាក់ចេញយុទ្ធនាការពង្រឹង វិធានការប្រយុទ្ធ និងទប់ស្កាត់ការឆ្លងរាលដាល ជំងឺកូវីដ១៩។ សារាចរនេះ ធ្វើឡើងដើម្បីឆ្លើយតបនឹងការរីករាលដាលខ្លាំងជំងឺកូវីដ១៩ ជាពិសេសមេរោគបំប្លែង Delta។ ក្នុងសារាចរនេះរាជរដ្ឋាភិបាល បានដាក់ចេញនូវផែនការសំខាន់ចំនួន ១១ចំណុច ជូនដល់អាជ្ញាធរពាក់ព័ន្ធរួមគ្នាអនុវត្តន៍ឱ្យបានម៉ឺងម៉ាត់ ដើម្បីទប់ស្កាត់ការឆ្លងរាលដាលជំងឺកូវីដ១៩ ជាពិសេសមេរោគបំប្លែងថ្មី នៅក្នុងសហគមន៍។ កន្លងទៅនេះ រាជរដ្ឋាភិបាលបានដាក់ចេញនូវវិធានការជាបន្តបន្ទាប់ ដើម្បីប្រយុទ្ធ និងទប់ស្កាត់ការ ឆ្លងរាលដាលនៃជំងឺកូវីដ-១៩ សំដៅការពារសុខភាព និងអាយុជីវិតរបស់ប្រជាជន។ បន្ថែមលើវិធានការបង្ការ, ទប់ស្កាត់ និងគ្រប់គ្រងការឆ្លងរាលដាលនៃជំងឺនេះ រាជរដ្ឋាភិបាលក៏បានដាក់ចេញ និងកំពុងអនុវត្តយ៉ាងសកម្ម នូវយុទ្ធនាការជាតិចាក់វ៉ាក់សាំង ដែលត្រូវបានចាត់ទុកជាយុទ្ធសាស្រ្តគន្លឹះ និងជាខ្សែក្រវាត់ការពារសំខាន់ ជាងគេ ដើម្បីបង្កើតឱ្យមានភាពស៊ាំក្នុងសហគមន៍ទប់ទល់នឹងមេរោគកូវីដ-១៩ សំដៅការពារសុខភាពនិង អាយុជីវិតរបស់ប្រជាជន ក៏ដូចជាដើម្បីឈានឆ្ពោះទៅបើកដំណើរការប្រទេសជាតិឡើងវិញលើគ្រប់វិស័យ និងការរស់នៅជាមួយនឹងជំងឺនេះតាមគន្លងប្រក្រតីភាពថ្មី។ ទោះបីជាមកដល់ពេលនេះស្ថានភាពនៃជំងឺកូវីដ-១៩ ពុំទាន់ឈានដល់ការឆ្លងរាលដាលទ្រង់ទ្រាយធំ ក្នុងសហគមន៍យ៉ាងណាក្តី ប៉ុន្តែ ការឆ្លងរាលដាលនៅមិនទាន់បានថមថយ និងនៅតែបន្តកើនឡើងក្នុងកម្រិត មួយសកម្ម ដែលជាបញ្ហាប្រឈមដ៏គួរឱ្យបារម្ភ។ ទន្ទឹមនេះ ព្រះរាជាណាចក្រកម្ពុជាក៏បានរកឃើញជាបន្តបន្ទាប់ នូវវត្តមានមេរោគបំប្លែងខ្លួនថ្មី ប្រភេទដែលតា (Delta) ដែលជាករណីនាំចូលតាមរយៈអ្នកដំណើរ ពីក្រៅប្រទេស ជាពិសេស អ្នកដំណើរមកពីប្រទេសថៃតាមព្រំដែនគោក។ ក្នុងរយៈពេលចុងក្រោយនេះ ការរកឃើញក្នុង ចំនួនកាន់តែច្រើនឡើងនៃមេរោគបំប្លែងខ្លួនថ្មី ប្រភេទដែលតា (Delta) លើពលករខ្មែរដែលវិលត្រឡប់មកពី ប្រទេសថៃ តាមព្រំដែនគោក គឺជាកង្វល់ដ៏ធំ និងជាការគំរាមកំហែង ជាប់ជាប្រចាំដល់ព្រះរាជាណាចក្រកម្ពុជា ដោយសារមេរោគប្រភេទថ្មីនេះ មានកម្រិតនៃការឆ្លងរាលដាលលឿន និងកម្រិតគ្រោះថ្នាក់ធ្ងន់ធ្ងរជាងមុន ហើយហានិភ័យបានឈានដល់កម្រិតខ្ពស់គួរឱ្យបារម្ភ ជាមួយនឹងការរកឃើញមេរោគប្រភេទថ្មីនេះ ជាលើកដំបូង ក្នុងសហគមន៍ ជាពិសេស នៅតាមបណ្តាខេត្តជាប់ព្រំដែនថៃ ព្រមទាំងខេត្តសៀមរាប និងខេត្តកំពង់ធំ។ ចំពោះមុខស្ថានភាពដែលកំពុងវិវត្តយ៉ាងលឿនគួរ ឱ្យបារម្ភនេះ និងក្នុងពេលដែលព្រះរាជាណាចក្រកម្ពុជា ពុំទាន់សម្រេចបាន ដោយជោគជ័យក្នុងការបង្កើតឱ្យមានពេញលេញនូវ “ភាពស៊ាំក្នុងសហគមន៍ សម្រាប់ ប្រជាជនកម្ពុជានៅទូទាំងប្រទេស ដោយសារយុទ្ធនាការជាតិចាក់វ៉ាក់សាំងពុំទាន់ត្រូវបានបញ្ចប់នៅឡើយ, វិធានការបង្ការ និងទប់ស្កាត់ ត្រូវបានចាត់ទុកជាវិធានការអាទិភាព និងជាគន្លឹះដ៏សំខាន់ ក្នុងការកាត់បន្ថយ អត្រានៃការឆ្លងរាលដាល ព្រមទាំងអត្រាមរណភាពដែលបណ្ដាលមកពីជំងឺនេះ ក៏ដូចជាក្នុងការទប់ស្កាត់រលកទី៣ នៃការឆ្លងរាលដាលទ្រង់ទ្រាយធំនៃជំងឺនេះ ដែលបណ្តាលមកពីមេរោគបំប្លែងខ្លួនថ្មី ប្រភេទដែលតា (Delta) ក្នុងសហគមន៍។ ជាការពិត ការចូលរួមប្រកបដោយស្មារតី ទទួលខុសត្រូវខ្ពស់ពីសំណាក់ប្រជាពលរដ្ឋគ្រប់ៗរូប, គ្រួសារនីមួយៗ, សហគមន៍ និងពីគ្រប់តួអង្គពាក់ព័ន្ធទាំងអស់ ទាំងផ្នែកឯកជន និងផ្នែកសាធារណៈ ក្នុងការ អនុវត្តវិធានការសុវត្ថិភាពឱ្យបានខ្ជាប់ខ្ជួន និងឱ្យបានត្រឹមត្រូវ ដើម្បីការពារខ្លួនពីជំងឺនេះ គឺជាកត្តាសំខាន់ជាងគេ ក្នុងការអនុវត្តវិធានការបង្ការ និងទប់ស្កាត់ការឆ្លងរាលដាលនៃជំងឺនេះ។ កន្លងមក ក្រសួងសុខាភិបាលបានធ្វើ ការផ្សព្វផ្សាយ ក៏ដូចជាអប់រំ, ពន្យល់ និងណែនាំយ៉ាងទូលំទូលាយច្រើនលើកច្រើនសា ជាបន្តបន្ទាប់ជូនប្រជា ពលរដ្ឋឱ្យយល់ដឹងអំពីគ្រោះថ្នាក់ធ្ងន់ធ្ងរ នៃជំងឺនេះចំពោះអាយុជីវិតប្រជាជន និងប្រទេសជាតិ ព្រមទាំងអំពីវិធី ការពារខ្លួនឱ្យបានត្រឹមត្រូវ ដើម្បីបង្ការពីការឆ្លងនៃជំងឺនេះ។ ទោះជាយ៉ាងនេះក្តី ប្រជាពលរដ្ឋមួយចំនួននៅត មានការធ្វេសប្រហែស មិនបានអនុវត្តឱ្យខ្ជាប់ខ្ជួន និងឱ្យបានត្រឹមត្រូវតាមការណែនាំរបស់ក្រសួងសុខាភិបាល នៅឡើយ។ ដូចនេះ ការពង្រឹងវិធានការទាំងផ្នែករដ្ឋបាល ទាំងផ្នែកសុវត្ថិភាពសុខាភិបាល ទាំងផ្នែកផ្លូវច្បាប់ គឺជា កត្តាសំខាន់ដ៏ចាំបាច់ បន្ថែមពីលើវិធានការអប់រំ និងណែនាំនានាកន្លងមក ដែលមិនត្រឹមតែអាចកាត់បន្ថយ បាននូវការឆ្លងរាលដាលនៃជំងឺកូវីដ-១៩ បច្ចុប្បន្ននេះប៉ុណ្ណោះទេ ថែមទាំងបង្កើតបាននូវលក្ខណៈសម្បត្តិ ដើម្បី ឈានឆ្ពោះទៅការអនុវត្ត ផែនការយុទ្ធសាស្ត្រសម្រាប់ការរស់នៅជាមួយជំងឺកូវីដ-១៩ តាមគន្លងប្រក្រតីភាពថ្មី បន្ទាប់ពីយុទ្ធនាការនៃការចាក់វ៉ាក់សាំង នឹងត្រូវបញ្ចប់ដោយជោគជ័យនាពេលខាងមុខនេះ។ ក្នុងន័យនេះ ដើម្បីធានាបានប្រសិទ្ធភាព នៃការអនុវត្តវិធានការប្រយុទ្ធ និងទប់ស្កាត់ការឆ្លងរាលដាល នៃជំងឺកូវីដ-១៩ ជាពិសេស ក្នុងបរិបទដែលកម្ពុជាកំពុងប្រឈម នឹងការមកដល់នៃរលកទី៣ នៃការឆ្លងរាលដាល ទ្រង់ទ្រាយធំនៃជំងឺកូវីដ-១៩ បណ្តាលមកពីមេរោគបំប្លែងខ្លួនថ្មី ប្រភេទដែលតា (Delta), រាជរដ្ឋាភិបាល សម្រេចដាក់ចេញនូវ “យុទ្ធនាការពង្រឹងវិធានការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ-១៩- នៅទូទាំង ប្រទេស សម្រាប់រយៈពេល ១៤ (ដប់បួន) ថ្ងៃ គិតចាប់ពីវេលាម៉ោង ២៣:៥៩ នាទី (ម្ភៃបីនិងហាសិបប្រាំបួននាទី) នាថ្ងៃទី២៩ ខែកក្កដា ឆ្នាំ២០២១ រហូតដល់ថ្ងៃទី១២ ខែសីហា ឆ្នាំ២០២១ និងដាក់ចេញនូវវិធានការចាំបាច់ មួយចំនួន ដែលត្រូវអនុវត្តជាបន្ទាន់ក្នុងយុទ្ធនាការនេះ ដូចជា គណៈអភិបាលរាជធានី-ខេត្តទាំងអស់ ត្រូវដាក់ចេញនូវវិធានការរដ្ឋបាល និងវិធានការសុវត្ថិភាព ផ្នែកសុខាភិបាល ព្រមទាំងពង្រឹងការអនុវត្តវិធានការច្បាប់ នៅក្នុងភូមិសាស្ត្ររបស់ខ្លួនឱ្យបានព្រមៗពេល ជាមួយគ្នា និងត្រូវអនុវត្តឱ្យបានម៉ឺងម៉ាត់និងតឹងរ៉ឹង នៅក្នុងអំឡុងពេលអនុវត្តយុទ្ធនាការនេះ។ ក្នុងរយៈពេលនៃការអនុវត្តយុទ្ធនាការនេះ គណៈអភិបាលរាជធានី-ខេត្ត ត្រូវដាក់ចេញវិធានការ ចាំបាច់មួយចំនួន ៕ រក្សាសិទ្ធិដោយ៖បញ្ញាស័ក្តិ	2021-07-29T10:36:38+07:00	cen.com.kh	https://cen.com.kh/archives/366288.html
66411142-644a-4898-978c-90e45613d680	រាជរដ្ឋាភិបាល បិទការឆ្លងព្រំដែនកម្ពុជា-ថៃ ក្រោយរកឃើញមានអ្នកឆ្លងមេរោគកូវីដ១៩ បំប្លែងថ្មី Delta ក្នុងសហគមន៍	រាជរដ្ឋាភិបាលកម្ពុជា បានសម្រេចផ្អាកជាបណ្តោះអាសន្ននូវការឆ្លងព្រំដែនកម្ពុជា-ថៃ លើកលែងតែការដឹកជញ្ជូនទំនិញ និងករណីពិសេសតែប៉ុណ្ណោះ។ ការសម្រេចនេះធ្វើឡើងតាមរយៈសេចក្តីសម្រេចស្តីពីការបិទខ្ទប់ភូមិសាស្ត្រខេត្តកោះកុង, ពោធិ៍សាត់, បាត់ដំបង, ប៉ៃលិន, បន្ទាយមានជ័យ, ឧត្តរមានជ័យ, ព្រះវិហារ និងខេត្តសៀមរាប នាយប់ថ្ងៃទី២៨ ខែកក្កដា ឆ្នាំ២០២១នេះ។ ប្រការ៧នេះ នៃសេចក្តីសម្រេចនេះ រាជរដ្ឋាភិបាល បានណែនាំក្រសួងការបរទេស និងសហប្រតិបត្តិការអន្តរជាតិ ទាក់ទងជាបន្ទាន់ជាមួយភាគីថៃ ដើម្បីបិទព្រំដែនជាបណ្តោះអាសន្នសម្រាប់អ្នកដំណើរចេញ-ចូល លើកលែងតែការដឹកជញ្ជូនទំនិញ និងករណីពិសេសដែលមានការអនុញ្ញាតរបស់អាជ្ញាធរមានសមត្ថកិច្ច ជាអាទិ៍ ករណីអ្នកជំងឺសង្គ្រោះបន្ទាន់។ រាជរដ្ឋាភិបាល ក៏បានណែនាំក្រសួងការបរទេស និងសហប្រតិបត្តិការអន្តរជាតិ និងក្រសួងការងារ និងបណ្តុះបណ្តាលវិជ្ជាជីវៈ សហការគ្នាផ្សព្វផ្សាយព័ត៌មានអំពីការអនុវត្តវិធានការបិទខ្ទប់សម្រាប់បណ្តាខេត្តកម្ពុជា ដែលមានព្រំប្រទល់ជាមួយប្រទេសថៃ ព្រមទាំងសម្របសម្រួលជាមួយអាជ្ញាធរមានសមត្ថកិច្ចថៃ ដើម្បីផ្តល់ការគាំពារចាំបាច់នានាដល់ពលករខ្មែររស់នៅប្រទេសថៃ ក៏ដូចជាសម្របសម្រួលជាមួយពលករខ្មែររស់នៅថៃ ដែលមានបំណងវិលត្រឡប់មកកម្ពុជាវិញ ឱ្យពន្យារពេលនៃការវិលត្រឡប់របស់ខ្លួន រហូតដល់ការបិទខ្ទប់នេះត្រូវបានបញ្ចប់។ រាជរដ្ឋាភិបាល ក៏បានណែនាំគណៈអភិបាលខេត្តនៃខេត្តជាប់ព្រំប្រទល់ជាមួយថៃ ត្រូវបង្កើនកិច្ចសហការ និងការសម្របសម្រួលជាមួយបណ្តាខេត្តថៃ ដែលជាសមភាគីរបស់ខ្លួន ដើម្បីធានាដល់ការអនុវត្តនូវបណ្ដាវិធានការខាងលើឱ្យមានប្រសិទ្ធភាពខ្ពស់។ សូមបញ្ជាក់ថា នៅយប់ថ្ងៃទី២៨ ខែកក្កដា ឆ្នាំ២០២១នេះ រាជរដ្ឋាភិបាលកម្ពុជា បានសម្រេចបិទខ្ទប់ភូមិសាស្ត្រខេត្តកោះកុង, ពោធិ៍សាត់, បាត់ដំបង, ប៉ៃលិន, បន្ទាយមានជ័យ, ឧត្តរមានជ័យ, ព្រះវិហារ និងខេត្តសៀមរាប រយៈពេល១៤ថ្ងៃ ដោយគិតចាប់ពីម៉ោង ២៣៖៤៥នាទីថ្ងៃទី២៩ ខែកក្កដា ឆ្នាំ២០២១ រហូតដល់ថ្ងៃទី១២ ខែសីហា ឆ្នាំ២០២១។ ការសម្រេចបែបនេះ ដើម្បីទប់ស្កាត់ការឆ្លងរាលដាលក្នុងសហគមន៍នៃមេរោគកូវីដ១៩ បំប្លែងថ្មី Delta បន្ទាប់ពីបានរកឃើញមេរោគបំប្លែងថ្មី Delta ដែលជាមេរោគឆ្លងលឿន និងធ្វើឱ្យសុខភាពទ្រុឌទ្រោមលឿននោះ បានឆ្លងចូលក្នុងសហគមន៍៕	2021-07-29T09:08:05+07:00	kbnnews.com	https://kbn.news/archives/232092
b084b9ea-e1bf-4dca-89ea-0e31515a0563	បិទខ្ទប់៨ខេត្តភាគខាងលិច ដើម្បីទប់ស្កាត់ការឆ្លងរាលដាលនៃមេរោគកូវីដ ប្រភេទ«ដែលតា»	រាជរដ្ឋាភិបាល សម្រេចបិទខ្ទប់ភូមិសាស្ត្រ ខេត្តចំនួន៨ រួមមាន ៖ ខេត្តកោះកុង, ខេត្តពោធិ៍សាត់, ខេត្តបាត់ដំបង, ខេត្តប៉ៃលិន, ខេត្តបន្ទាយមានជ័យ, ខេត្តឧត្តរមានជ័យ, ខេត្តព្រះវិហារ និងខេត្តសៀមរាប ជាបណ្តោះអាសន្នសម្រាប់រយៈពេល១៤ថ្ងៃ គិតចាប់ពីវេលាម៉ោង ២៣:៥៩ នាទី ថ្ងៃទី២៩ ខែកក្កដា ឆ្នាំ២០២១ រហូតដល់ថ្ងៃទី១២ ខែសីហា ឆ្នាំ២០២១ ។ ការបិទខ្ទប់ខេត្តទាំង៨ខាងលើនេះ ដើម្បីទប់ស្កាត់ការឆ្លងរាលដាលក្នុងសហគមន៍ ដែលបណ្តាលមកពីមេរោគកូវីដ-១៩ ប្រភេទដែលតា (Delta) ៕	2021-07-29T08:20:42+07:00	kbnnews.com	https://kbn.news/archives/232075
2e7db851-6519-4030-ae94-b4e153a0db23	ការបិទសកម្មភាពសង្គមក្នុងទីក្រុងស៊ីដនីបន្តមួយខែទៀត ដោយសារជំងឺកូវីដ១៩	អ្នករស់នៅក្នុងទីក្រុងស៊ីដនី ប្រទេសអូស្ត្រាលី ទាំង៥លាននាក់នឹងបន្ដស្ថិតនៅក្រោមការបិទសកម្មភាពសង្គមដ៏តឹងតែងរយៈពេល៤សប្តាហ៍ទៀត ដោយសារតែចំនួនករណីឆ្លងជំងឺកូវីដ១៩បន្តកើនឡើង។ ការបន្តបិទខ្ទប់ទីក្រុងដ៏ធំបង្អស់របស់អូស្ត្រាលីនេះ បានត្រូវប្រកាសកាលពីថ្ងៃពុធ នៅពេលដែលពួកអាជ្ញាធរនៅក្នុងរដ្ឋ New South Wales បានរាយការណ៍ថា មានការឆ្លងថ្មីចំនួន១៧៧ករណីក្នុងរយៈពេល២៤ម៉ោង ដែលជាការកើនឡើងបន្តិចជាងកាលពីថ្ងៃអង្គារដែលមានតែ១៧២ករណី។ ការផ្ទុះឡើងកាលពីពេលថ្មីៗនេះ បានត្រូវគេរកឃើញពីអ្នកបើកបរថយន្ត Limousineម្នាក់នៅអាកាសយានដ្ឋានមួយក្នុងទីក្រុងស៊ីដនី ដែលបានធ្វើតេស្តមានវីរុសបំប្លែងខ្លួនប្រភេទដែលតា បន្ទាប់ពីគាត់បានដឹកពួកអ្នកធ្វើការតាមយន្តហោះអន្តរជាតិកាលពីចុងខែមិថុនា។ មនុស្សយ៉ាងតិចណាស់ក៏១១នាក់ដែរបានស្លាប់ ដោយសារការផ្ទុះឡើងនេះ រួមមានទាំងស្ត្រីម្នាក់ដែលមានអាយុខ្ទង់៩០ឆ្នាំប្លាយកាលពីថ្ងៃពុធផងដែរ។ អូស្ត្រាលីបានទទួលជោគជ័យមួយផ្នែកធំនៅក្នុងការរាំងខ្ទប់ការរាលដាលជំងឺកូវីដ១៩តាមរយៈការបិទសកម្មភាពសង្គមដ៏តឹងរ៉ឹង ដែលបានចុះផ្សាយថាមានតែការឆ្លងតែ៣៣.៤៧៣ ករណីនិងមនុស្សស្លាប់៩២១នាក់ប៉ុណ្ណោះ។ នេះបើតាមការបញ្ជាក់របស់សាកលវិទ្យាល័យ Johns Hopkins។ ក៏ប៉ុន្តែ អូស្ត្រាលីបានបង្ហាញនូវហានិភ័យនៃការផ្ទុះឡើងនៅពេលថ្មីៗនេះ ដែលបណ្តាលមកពីយុទ្ធនាការចាក់វ៉ាក់សាំងយឺតយ៉ាវ ដោយមានពលរដ្ឋរបស់ខ្លួនតែ១៣ភាគរយប៉ុណ្ណោះ បានចាក់វ៉ាក់សាំងពេញលេញរួចហើយ។ នៅក្នុងប្រទេសជប៉ុនវិញ ទីភ្នាក់ងារព័ត៌មាន Kyodo រាយការណ៍ថា ទីក្រុងតូក្យូដែលជាម្ចាស់ផ្ទះរៀបចំទទួលកីឡាអូឡាំពិកដែលត្រូវបានពន្យារដោយការរាតត្បាតជំងឺ បានកត់ត្រាការឆ្លងជំងឺកូវីដ១៩ថ្មីចំនួន៣ពាន់ករណីកាលពីថ្ងៃពុធ បើប្រៀបធៀបទៅនឹងកាលពីថ្ងៃអង្គារ ដែលមានតែការឆ្លងថ្មីចំនួនត្រឹមតែ២.៨៤៨ករណីប៉ុណ្ណោះ។ ពួកអ្នករៀបចំកីឡាអូឡាំពិកក៏បានបញ្ជាក់ដែរថា មានការឆ្លងថ្មីចំនួន១៦ករណីដែលទាក់ទិននឹងការប្រកួតកីឡាកាលពីថ្ងៃពុធ ដោយធ្វើឲ្យចំនួនករណីឆ្លងទាំងអស់ឡើងដល់១៦៩ករណី។ រាជធានីនៃប្រទេសជប៉ុននេះបានស្ថិតនៅក្រោមការបិទក្នុងគ្រាអាសន្នលើកទី៤ដែលនឹងនៅជាធរមានរហូតដល់ថ្ងៃទី២២ ខែសីហា៕ (ព័ត៌មានមួយចំនួននៅក្នុងសេចក្ដីរាយការណ៍នេះត្រូវបានដកស្រង់ពីទីភ្នាក់ងារព័ត៌មាន AP, Reuters និង AFP)	2021-07-29T07:00:00+07:00	khmer.voanews.com	https://khmer.voanews.com/a/sydney-coronavirus-lockdown-extended-another-month/5982557.html
f7bc35ed-e879-4fc8-9355-fc6843c06af2	អភិបាលខេត្តកំពង់ស្ពឺ៖ អាជ្ញាធរដុតបំផ្លាញសាច់ក្របីនាំចូលពីឥណ្ឌាដែលរកឃើញមានវីរុសកូវីដ១៩ ទោះមានការតវ៉ាពីស្ថានទូតឥណ្ឌា	អាជ្ញាធរខេត្តកំពង់ស្ពឺបានសម្រេចដុតចោលសាច់ក្របីរាប់តោន ដែលត្រូវបាននាំចូលពីប្រទេសឥណ្ឌា ក្រោយក្រសួងសុខាភិបាលកម្ពុជាប្រកាសរកឃើញថាមានផ្ទុកវីរុសជំងឺកូវីដ១៩ ប្រមាណមួយសប្តាហ៍មកហើយ។ នេះបើយោងតាមអភិបាលខេត្តកំពង់ស្ពឺ។ ក្រោយអាជ្ញាធរសុខាភិបាលកម្ពុជារកឃើញសាច់ក្របីបង្កកនាំចូលពីឥណ្ឌា មានផ្ទុកវីរុសជំងឺកូវីដ១៩ កាលពីថ្ងៃទី១៩ ខែកក្កដា ស្ថានទូតឥណ្ឌាប្រចាំកម្ពុជាបានជំទាស់ និងស្នើឲ្យមានការធ្វើតេស្តពិនិត្យឡើងវិញលើសាច់ក្របីដាក់ក្នុងកុងតឺន័រនេះ។ ស្ថានទូតឥណ្ឌាក៏បានស្នើឲ្យមានការធ្វើតេស្តនៅប្រទេសសិង្ហបុរីផងដែរ។ ទោះជាយ៉ាងណាលោកវ៉ី សំណាង អភិបាលខេត្តកំពង់ស្ពឺ បានប្រាប់ VOA នៅថ្ងៃពុធនេះយ៉ាងខ្លីថាសាច់ក្របីទាំងអស់នេះ ត្រូវបានដុតបំផ្លាញចោល កាលពីព្រឹកថ្ងៃពុធនេះ នៅក្នុងស្រុកឱរ៉ាល់រួចរាល់អស់ហើយ។ លោកមិនអាចបញ្ជាក់ពីបរិមាណសាច់ក្របីនេះទេ។ លោកថ្លែងថា៖ «សំខាន់គេដុតទាំងអស់ ព្រោះថា អាហ្នឹងងាប់ហើយ ឆ្លងកូវីដពេញវាលពេញកាលទុកធ្វើអី។ ហើយប្រុងស្តាយសាច់ហ្នឹងអី? ធម្មតាទេអាហ្នឹងរឿងនយោបាយ អញ្ចឹងបានខាងយើងសំណូមពរមិនឲ្យការផ្សាយហ្នឹងហ្អា ខ្លាចវាប៉ះពាល់ទៅដល់កតិ្តយសសេចក្តីថ្លៃថ្នូររបស់ប្រទេសនីមួយៗ វាអញ្ចឹងហ្អា»។ អាជ្ញាធរពាក់ព័ន្ធផ្សេងទៀតហាក់ស្ទាក់ស្ទើរក្នុងការបញ្ចេញព័ត៌មានអំពីការដុតបំផ្លាញសាច់ក្របីនេះ។ លោកអោ វណ្ណថេនប្រធានមន្ទីរសុខាភិបាលខេត្តកំពង់ស្ពឺបានបដិសេធមិនអត្ថាធិប្បាយដោយបង្វែរសំណួរទៅរដ្ឋបាលខេត្តវិញ។ ចំណែកលោក មួង ធី អភិបាលស្រុកឱរ៉ាល់ បានបដិសេធមិនអត្ថាធិប្បាយដូចគ្នា ដោយប្រាប់ឲ្យមើលការចុះផ្សាយរបស់សារព័ត៌មានវិញ។ លោកសម សាមួន ស្នងការនគរបាលខេត្តកំពង់ស្ពឺ បានបដិសេធមិនអត្ថាធិប្បាយអំពីការដុតបំផ្លាញនេះ ដោយបង្វែរសំណួរទៅខាងអាជ្ញាធរទទួលបន្ទុកខាងគយវិញ។ វីអូអេមិនទាន់អាចសុំការឆ្លើយតបពីលោកគុណ ញឹមប្រតិភូរដ្ឋាភិបាលទទួលបន្ទុកជាអគ្គនាយកនៃអគ្គនាយកដ្ឋានគយនិងរដ្ឋាករកម្ពុជាបានទេនៅថ្ងៃពុធនេះ។ កាលពីថ្ងៃអង្គារ អនុគណៈកម្មការស្រាវជ្រាវជំងឺកូវីដ១៩បានបង្ហោះសារនៅលើហ្វេសប៊ុករបស់ខ្លួនថាស្ថានទូតឥណ្ឌាប្រចាំនៅកម្ពុជា«មិនអស់ចិត្តចំពោះការរកឃើញវីរុសកូវីដ១៩នៅលើសាច់ក្របី ដែលនាំចូលពីប្រទេសឥណ្ឌាមកប្រទេសកម្ពុជានិងបានស្នើសុំឲ្យធ្វើតេស្ដម្ដងទៀត»។ ស្ថានទូតឥណ្ឌាប្រចាំកម្ពុជាបានប្រាប់ VOA កាលពីល្ងាចថ្ងៃពុធថាស្ថានទូតមិនទាន់បានទទួលបានព័ត៌មានណាមួយពីអាជ្ញាធរកម្ពុជាទាក់ទងនឹងការដុតបំផ្លាញសាច់ក្របីរួចហើយនៅឡើយទេ។ ស្ថានទូតឥណ្ឌាប្រាប់វីអូអេតាមសារអ៊ីមែលថាបើមិនមានការព្រមព្រៀងពីកម្ពុជាឲ្យធ្វើតេស្តឡើងវិញ ក្រុមហ៊ុននាំចេញរបស់ឥណ្ឌាក៏បានត្រៀមលក្ខណៈជាស្រេចក្នុងការដឹកជញ្ជូនសាច់ក្របីដែលដាក់ក្នុងកុងតឺន័រនោះត្រឡប់ទៅប្រទេសឥណ្ឌាវិញ ដោយរ៉ាប់រងលើចំណាយផ្ទាល់។ នៅក្នុងសេចក្តីប្រកាសព័ត៌មានដែល VOA ទទួលបានពីស្ថានទូតឥណ្ឌាប្រចាំនៅកម្ពុជានាថ្ងៃពុធនេះ ស្ថានទូតបានបញ្ជាក់ថាសាច់ក្របីនេះទទួលបានការត្រួតពិនិត្យត្រឹមត្រូវពីមន្ទីរពិសោធន៍នៅប្រទេសឥណ្ឌា ស្របតាមស្តង់ដារគុណភាព ISO ត្រឹមត្រូវ និងមិនបានរកឃើញមានវីរុសកូវីដ១៩នោះទេ។ លិខិតជាភាសាអង់គ្លេសខាងលើត្រូវបានប្រែសម្រួលជាភាសាខ្មែរថា៖ «នៅក្នុងបរិបទលទ្ធផលខ្វែងគ្នានៅឥណ្ឌានិងកម្ពុជា ក្រុមហ៊ុននាំចេញពីឥណ្ឌាតាមរយៈស្ថានទូតឥណ្ឌានៅក្រុងភ្នំពេញ និងក្រុមហ៊ុនដៃគូនាំចូលនៅកម្ពុជាបានស្នើឲ្យក្រសួងសុខាភិបាល និងគណៈកម្មាធិការប្រឆាំងជំងឺកូវីដ១៩ ធ្វើតេស្តលើសំណាកសាច់ថ្មីនៅក្នុងកុងតឺន័រដូចគ្នា ដើម្បីបញ្ជាក់ពីលទ្ធផលតេស្ត ហើយប្រសិនបើអាច គឺយកទៅធ្វើតេស្តក្នុងមន្ទីរពិសោធន៍ទំនើបមួយនៅប្រទេសសិង្ហបុរី»។ បើតាមស្ថានទូតឥណ្ឌា សាច់ក្របីត្រូវបាននាំចេញពីប្រទេសឥណ្ឌា តាំងពីខែមេសាហើយមកដល់កម្ពុជានៅក្នុងខែកក្កដានេះ។ ស្ថានទូតបញ្ជាក់ថាមិនមានភស្តុតាងវិទ្យាសាស្រ្តអាចបញ្ជាក់ថាវីរុសកូវីដ១៩ អាចរស់នៅលើចំណីអាហារនិងសម្ភារវេចខ្ចប់បានរយៈពេលជិត៣ខែនោះទេ។ ស្ថានទូតឥណ្ឌាក៏បានសង្កត់ធ្ងន់ដែរថាមកទល់ពេលនេះមិនមានប្រទេសដទៃណាមួយនៅលើពិភពលោកធ្លាប់បានរាយការណ៍ពីវីរុសកូវីដ១៩ នៅក្នុងអាហារបង្កក ឬសម្ភារៈវេចខ្ចប់អាហារប្រភេទនេះទេ។ វីអូអេបានព្យាយាមទាក់ទងលោក ហុក គឹមចេង អគ្គនាយកបច្ចេកទេសសុខាភិបាល និងអ្នកស្រី ឱ វណ្ឌឌីន រដ្ឋលេខាធិការ និងអ្នកនាំពាក្យក្រសួងសុខាភិបាល ដើម្បីសុំការអត្ថាធិប្បាយ ប៉ុន្តែមិនមានការឆ្លើយតបនោះទេ។ លិខិតរបស់ក្រសួងសុខាភិបាលកម្ពុជា ចុះថ្ងៃទី១៩ ខែកក្កដាបានលើកឡើងថា អាជ្ញាធរកម្ពុជាបានរកឃើញសាច់ក្របីនាំចូលពីឥណ្ឌា មានផ្ទុកវីរុសកូវីដ១៩ ចំនួន៣កុងតឺន័រក្នុងចំណោម៥កុងតឺន័រនៅទីលានផែស្ងួតត្រីកូដដ្រាយផត (Trikud Dry Port) នៅរាជធានីភ្នំពេញ។ សាច់ក្របីបង្កកនេះត្រូវបាននាំចូលដោយក្រុមហ៊ុនចំនួនពីរ គឺក្រុមហ៊ុន Bovini Food និងក្រុមហ៊ុន Ashary Investment & Construction។ ក្រោយពីមានការបញ្ជាក់ពីក្រសួងសុខាភិបាលថាមានវីរុសកូវីដ១៩លើសាច់ក្របីនេះ អគ្គនាយកដ្ឋានគយនិងរដ្ឋាករកម្ពុជា បានចេញលិខិតមួយច្បាប់ចុះថ្ងៃទី២១ ខែកក្កដា សម្រេចឲ្យកម្ទេចចោលសាច់ក្របីនេះ៕	2021-07-29T07:00:00+07:00	khmer.voanews.com	https://khmer.voanews.com/a/cambodian-authorities-burn-down-imported-meat-from-india-infested-with-covid-19-virus-though-indian-embassy-protests/5982379.html
4c45ebca-6382-4579-8085-316ec3aa1f21	មីយ៉ាន់ម៉ាក្រោយរដ្ឋប្រហារ ប្រឈមនឹងការផ្ទុះឡើងនៃជំងឺរាតត្បាត	ប្រាំមួយខែបន្ទាប់ពីរដ្ឋប្រហារ ឥឡូវនេះប្រទេសមីយ៉ាន់ម៉ា ប្រឈមនឹងការរាតត្បាតជំងឺកូវីដ១៩។ ការស្លាប់បានកើនឡើងយ៉ាងខ្លាំងជារៀងរាល់ថ្ងៃក្នុងអំឡុងការឆ្លងលើកទីបីដោយវីរុសកូរ៉ូណាប្រភេទដែលតា (delta) ដែលបានចាប់ផ្តើមនៅថ្ងៃទី២៥ ខែឧសភា ដោយមានរបាយការណ៍អំពីចំនួនអ្នកស្លាប់៣២៦ នាក់ នៅថ្ងៃទី២៣ ខែកក្កដា ដែលនាំឱ្យចំនួនអ្នកស្លាប់ឡើងដល់៦.៤៥៩ នាក់។ ប្រទេសមីយ៉ាន់ម៉ាបានរាយការណ៍ថា មានការឆ្លងថ្មីចំនួន៥.៥០៦ ក្នុងចំណោមការធ្វើតេស្តចំនួន១៣.៤៨៧ ដែលជាអត្រាឆ្លង៤០%។ តួលេខពិតប្រាកដ អាចខ្ពស់ជាងនេះ ព្រោះមានអ្នកដែលមិនបានទៅមន្ទីរពេទ្យ។ កន្លែងបញ្ចុះសពព្យាយាមបោះបង់សពចោលយ៉ាងឆាប់រហ័សដោយគ្មានវិធានការសុវត្ថិភាព ហើយរថយន្តដឹកសព ដឹកសពបី ឬច្រើនជាងនេះ ហើយក៏មានការដឹកសពតាមរថយន្តតាក់ស៊ី និងរថយន្តផ្ទាល់ខ្លួនផងដែរ។ វីដេអូ និងរូបថតនៅលើបណ្តាញសង្គមបង្ហាញគំនរសពរង់ចាំបូជានៅឯកន្លែងបញ្ចុះសពនៅទីក្រុងរ៉ង់ហ្គូន។ ចាប់តាំងពីរដ្ឋប្រហារមក អ្នកស្ម័គ្រចិត្ត និងបុគ្គលិក មិនពាក់ឧបករណ៍ការពារ ក្រៅពីម៉ាសទេ។ ប្រតិបត្តិករបុណ្យសព និងអ្នកជួយឥតគិតថ្លៃនៅទីក្រុងរ៉ង់ហ្គូននិយាយថា ពួកគេមិនអាចចាំចំនួនអ្នកស្លាប់ទេ តែពួកគេបានអះអាងថា មានប្រហែល១.០០០នាក់ក្នុងមួយថ្ងៃ។ លោក Sein Win Than ដែលអង្គការរបស់លោកផ្តល់សេវាមនុស្សធម៌ដឹកសព បានប្រាប់វីអូអេថា អង្គការរបស់លោក ត្រូវដឹកសពយ៉ាងតិច៤០នាក់ទៅកាន់ទីបញ្ចុះសពជារៀងរាល់ថ្ងៃ ប៉ុន្តែមិនអាចផ្តល់សេវាឲ្យអ្នកស្នើសុំគ្រប់គ្នាបានទេ ព្រោះច្រើនពេក។ លោកថា «យើងមិនអាចដឹកសពបាន៥០ ក្នុងមួយថ្ងៃទេ។ យើងត្រូវរង់ចាំរាប់ម៉ោងនៅឯទីបញ្ចុះសពដើម្បីប្រគល់សាកសព ប៉ុន្តែយើងមិនអាចរង់ចាំទៀតទេ ដោយសារមានសំណើច្រើន។ នៅពេលយើងទៅដល់ទីបញ្ចុះសព យើងត្រូវតែប្រគល់សពយ៉ាង លឿន ហើយមកដឹកសពផ្សេងទៀត»។ ស្ថានភាពនេះ មិនមែនមាននៅតែទីក្រុងរ៉ង់ហ្គូនទេ។ នៅទីក្រុង Mandalay ចំនួនអ្នកស្លាប់បានកើនឡើងជារៀងរាល់ថ្ងៃ ដោយសារខ្វះវេជ្ជបណ្ឌិត និងគិលានុបដ្ឋាកនៅមន្ទីរពេទ្យ។ បុគ្គលិកជំនួយម្នាក់បានប្រាប់ VOA ថា «អ្នកជំងឺប្រហែល៦០នាក់ បានស្លាប់ក្នុងមួយថ្ងៃ ប៉ុន្តែយើងអាចយកសាកសពតែ៣០ប៉ុណ្ណោះទៅទីបញ្ចុះ» ។ ទីក្រុង Kalay នៅភាគពាយព្យប្រទេសមីយ៉ាន់ម៉ា មានការប្រកាសឱ្យពលរដ្ឋស្នាក់ក្នុងផ្ទះជាលើកដំបូងនៅពេលមានការឆ្លង។ បុគ្គលិកជំនួយ និងប្រជាជនប៉ាន់ស្មានថា ចំនួនអ្នកស្លាប់ប្រចាំថ្ងៃ បានកើនដល់២០ ទៅ៣០នាក់ ចាប់តាំងពីសប្តាហ៍ចុងក្រោយនៃខែមិថុនា៕	2021-07-29T07:00:00+07:00	khmer.voanews.com	https://khmer.voanews.com/a/myanmar-in-coup-aftermath-faces-exploding-pandemic/5983369.html
3bc96396-3833-4c43-a437-cf67c855f325	រដ្ឋបាលរាជធានីភ្នំពេញហាមឃាត់បណ្តោះអាសន្នការធ្វើដំណើរនិងការលក់ដូរ ចន្លោះម៉ោង៩យប់ដល់៣ទៀបភ្លឺ ខណៈព្រួយបារម្ភវីរុសបំប្លែងថ្មី Delta	អាជ្ញាធររាជធានីភ្នំពេញ បានសម្រេចដាក់បម្រាមគោចរជាថ្មីទៀត ដោយហាមឃាត់ការធ្វើដំណើរនិងលក់ដូរក្នុងភូមិសាស្រ្តរាជធានីភ្នំពេញ ចន្លោះម៉ោង៩យប់ដល់ម៉ោង៣ទៀបភ្លឺ។ នេះបើយោងតាមសេចក្តីសម្រេចរបស់រដ្ឋបាលរាជធានីភ្នំពេញ ចេញផ្សាយនៅថ្ងៃទី២៩ ខែកក្កដានេះ។ បម្រាមគោចរនេះ មានរយៈពេល១៤ថ្ងៃ ដោយរាប់ចាប់ពីយប់ថ្ងៃព្រហស្បតិ៍នេះ រហូតដល់ថ្ងៃទី១២ ខែសីហា ឆ្នាំ២០២១។ រដ្ឋបាលរាជធានីភ្នំពេញបញ្ជាក់ថា បម្រាមគោចរនេះ ដើម្បីប្រយុទ្ធនិងទប់ស្កាត់ការឆ្លងរាលដាលនៃជំងឺកូវីដ១៩។ ការដាក់បម្រាមគោចរនេះ កើតឡើងចំពេលដែលមានការព្រួយបារម្ភអំពីការរាតត្បាតវីរុសបំប្លែងថ្មីដែលតា (Delta) ដែលឆ្លងខ្លាំងនិងរហ័ស និងការចាប់ផ្តើមដាក់វិធានការតឹងរ៉ឹងក្នុងខេត្តមួយចំនួន ដែលប្រឈមនឹងការរាតត្បាតជំងឺនេះ។ បើតាមសេចក្តីសម្រេចផ្អាកជាបណ្តោះអាសន្ននូវសកម្មភាពការងារមុខរបរ ឬអាជីវកម្មដែលមានហានិភ័យខ្ពស់នៃការឆ្លង ផ្អាកការជួបជុំ ឬការប្រមូលផ្តុំមនុស្សជាលក្ខណៈឯកជនដែលមានមនុស្សលើសពី១០នាក់ និងត្រូវអនុវត្តបម្រាមគោចរដោយផ្អាកជាបណ្តោះអាសន្ននូវរាល់ការធ្វើចរាចរណ៍ និងរាល់សកម្មភាពការងារមុខរបរ ឬអាជីវកម្ម នៅចន្លោះម៉ោង៩យប់ ដល់ម៉ោង៣ទៀបភ្លឺ លើកលែងការធ្វើដំណើរដែលមានលិខិតបញ្ជាក់ពីអាជ្ញាធរពាក់ព័ន្ធ។ អាជ្ញាធរ ក៏ហាមឃាត់ការជួបជុំ ដើម្បីសេពគ្រឿងស្រវឹងផងដែរ។ កន្លងទៅ រដ្ឋបាលរាជធានីភ្នំពេញ ធ្លាប់បានបិទខ្ទប់រាជធានីភ្នំពេញទាំងស្រុង និងដាក់បម្រាមគោចរផងដែរ។ រដ្ឋបាលរាជធានីភ្នំពេញបញ្ជាក់ក្នុងសេចក្តីសម្រេចនៅថ្ងៃព្រហស្បតិ៍នេះថា ក្នុងករណីរកឃើញថា បុគ្គលទាំងឡាយណាបំពានវិធានការនេះ ត្រូវអនុវត្តទណ្ឌកម្មរដ្ឋបាល និងទណ្ឌកម្មច្បាប់ រួមទាំងការផ្សព្វផ្សាយជាសាធារណៈចំពោះបុគ្គលល្មើស ស្របតាមច្បាប់ស្តីពីជំងឺកូវីដ១៩ ដោយគ្មានការលើកលែងឡើយ។ គួរបញ្ជាក់ថា កាលពីថ្ងៃសុក្រសប្តាហ៍មុន លោកនាយករដ្ឋមន្រ្តី ហ៊ុន សែន បានឲ្យដឹងថា មានសញ្ញានៃការថមថុយចុះនៃការឆ្លងក្នុងតំបន់រោងចក្រនៅរាជធានីភ្នំពេញ ក្រោយបញ្ចប់ការចាក់វ៉ាក់សាំងនៅទីក្រុងភ្នំពេញបានជាង២លាននាក់។ ក្រសួងសុខាភិបាលនៅថ្ងៃព្រហស្បតិ៍នេះ បានរាយការណ៍ករណីឆ្លងក្នុងស្រុក មិនមែននាំចូលពីក្រៅប្រទេស ប្រមាណ៤៥០ករណី ហើយក្នុងនោះ ក៏មានការឆ្លងនៅតាមបណ្តាខេត្តនានាផងដែរ៕	2021-07-29T07:00:00+07:00	khmer.voanews.com	https://khmer.voanews.com/a/phnom-penh-city-hall-imposes-curfew-from-9pm-till-3am-for-two-weeks-amid-worries-about-highly-contagious-delta-variant/5983437.html
2f621bce-ddf9-4413-9f70-0d973956f037	រដ្ឋាភិបាលប្រកាសវិធានការបិទខ្ទប់ក្នុងខេត្តចំនួន៨ ដើម្បីទប់ស្កាត់វីរុសកូវីដ១៩បំប្លែងថ្មី Delta	ស្របពេលមានការរកឃើញវីរុសកូវីដ១៩បំប្លែងថ្មី ប្រភេទដែលតា (Delta) ឆ្លងក្នុងសហគមន៍ រដ្ឋាភិបាលបានប្រកាសវិធានការបិទខ្ទប់ក្នុងខេត្តចំនួន៨ រយៈពេល២សប្តាហ៍ ដើម្បីទប់ស្កាត់ការឆ្លងរាលដាលនៃវីរុសដែលឆ្លងខ្លាំង និងរហ័សមួយនេះ។ ខេត្តទាំងនោះ រួមមានខេត្តកោះកុង ពោធិ៍សាត់ បាត់ដំបង ប៉ៃលិន បន្ទាយមានជ័យ ឧត្តរមានជ័យ ព្រះវិហារ និងខេត្តសៀមរាប។ បើតាមសេចក្តីសម្រេចរបស់រដ្ឋាភិបាលកម្ពុជាចេញផ្សាយកាលពីថ្ងៃពុធ ខេត្តទាំងនេះ នឹងត្រូវមានការកំណត់បែងចែកភូមិសាស្ត្រជា«តំបន់ក្រហម» «តំបន់លឿងទុំ» និង«តំបន់លឿង» អាស្រ័យតាមកម្រិតនៃការឆ្លងរាលដាលនៃជំងឺនេះ នៅក្នុងភូមិសាស្ត្របិទខ្ទប់នីមួយៗ។ សេចក្តីសម្រេចនេះ មិនបានបង្ហាញលម្អិតនូវវិធានការពាក់ព័ន្ធនឹងបម្រាមគោចរ ការហាមឃាត់សកម្មភាពសេដ្ឋកិច្ចសង្គម និងការហាមប្រជាពលរដ្ឋចាកចេញពីលំនៅឋានក្នុងតំបន់មានកម្រិតឆ្លងខ្លាំងនៃវីរុសបំប្លែងថ្មីនេះ។ ប៉ុន្តែអភិបាលខេត្តនៃខេត្តដែលត្រូវបានបិទខ្ទប់ អាចប្រើប្រាស់វិធានការលម្អិតដែលធ្លាប់ត្រូវបានប្រើប្រាស់ ស្តីពីការបន្តបិទខ្ទប់ភូមិសាស្ត្ររាជធានីភ្នំពេញ និងក្រុងតាខ្មៅនៃខេត្តកណ្តាល ទៅតាមស្ថានភាពជាក់ស្តែងនៃការចម្លងវីរុសកូវីដ១៩ប្រភេទដែលតា។ បើតាមសេចក្តីសម្រេចរបស់លោកនាយករដ្ឋមន្ត្រី ហ៊ុន សែន ចុះថ្ងៃទី២៨ ខែកក្កដា ការបិទខ្ទប់ភូមិសាស្ត្រខេត្តចំនួន៨ខាងលើនោះ នឹងធ្វើឡើងជាបណ្តោះអាសន្នសម្រាប់រយៈពេល១៤ថ្ងៃ គិតចាប់ពីម៉ោង១១:៥៩នាទីយប់ នាថ្ងៃទី២៩ ខែកក្កដា ឆ្នាំ២០២១ រហូតដល់ថ្ងៃទី១២ ខែសីហា ឆ្នាំ២០២១។ អ្នកស្រី ធន់ ស៊ីវហ្គិច ជំនួយការរបស់អភិបាលខេត្តកោះកុងអ្នកស្រី មិថុនា ភូថង ប្រាប់វីអូអេនៅថ្ងៃពុធនេះថា តាមការអនុវត្តវិធានការបិទខ្ទប់ភូមិសាស្ត្រនេះ ប្រជាពលរដ្ឋមិនអាចធ្វើដំណើរឆ្លងកាត់ ឬចេញចូលខេត្តបានឡើយក្នុងរយៈពេល១៤ថ្ងៃ។ «ទាក់ទងនឹងការបិទខ្ទប់ហ្នុង គឺបិទខេត្ត មានន័យថា ខេត្តទាំងប៉ុន្មានហ្នឹងទាំង៦ ទាំង៧ហ្នឹង គឺអត់ឲ្យមានការចូលទេ លុះត្រាតែមានបេសកកម្ម ឬក៏មានឡានដឹកទំនិញ សម្រាប់ប្រជាពលរដ្ឋធម្មតា គឺឆ្លងកាត់អត់បានទេ គឺបិទរយៈពេល១៤ថ្ងៃ»។ ជំនួយការអភិបាលខេត្តកោះកុងរូបនេះ ឲ្យដឹងថា អាជ្ញាធរពាក់ព័ន្ធខេត្តកំពុងពិភាក្សាអំពីវិធានការលម្អិតនៃការអនុវត្តវិធានការបិទខ្ទប់ភូមិសាស្ត្រខេត្តកោះកុង ដើម្បីទប់ស្កាត់ការឆ្លងរាលដាលនៃវីរុសបំប្លែងថ្មីដែលតា។ បើតាមអ្នកស្រី ធន់ ស៊ីវហ្គិច វីរុសកូវីដ១៩ប្រភេទដែលតានេះ មិនទាន់ត្រូវបានរកឃើញនៅក្នុងខេត្តកោះកុងនៅឡើយទេ។ ក្នុងការចាត់វិធានការបិទខ្ទប់ខេត្តដែលភាគច្រើនមានព្រំប្រទល់ជាប់នឹងប្រទេសថៃនោះ ក្រសួងការបរទេស និងសហប្រតិបត្តិការអន្តរជាតិនឹងទាក់ទងជាបន្ទាន់ជាមួយភាគីថៃ ដើម្បីបិទព្រំដែនជាបណ្តោះអាសន្នសម្រាប់អ្នកដំណើរចេញចូល លើកលែងតែការដឹកជញ្ជូនទំនិញ និងករណីពិសេសដែលមានការអនុញ្ញាតរបស់អាជ្ញាធរមានសមត្ថកិច្ច ដូចជាករណីអ្នកជំងឺសង្គ្រោះបន្ទាន់។ នេះបើតាមសេចក្តីសម្រេចស្តីពីវិធានការបិទខ្ទប់ភូមិសាស្ត្រខេត្តទាំង៨។ វីរុសបំប្លែងថ្មីដែលតា (Delta) ត្រូវបានរកឃើញនៅកម្ពុជា កាលពីចុងខែមិថុនា តាមរយៈពលករខ្មែរដែលបានវិលត្រឡប់មកពីប្រទេសថៃ នៅតាមបណ្តាខេត្តជាប់ព្រំដែន។ នៅក្នុងខែកក្កដានេះ ក្រសួងសុខាភិបាលកម្ពុជាបានប្រកាសរកឃើញវីរុសកូវីដ១៩ បំប្លែងថ្មីដែលតា លើប្រជាពលរដ្ឋក្នុងស្រុក ដែលជាការព្រួយបារម្ភមួយចំពោះការនាំឲ្យមានការឆ្លងរហ័សបន្ថែមទៀត។ បើតាមរបាយការណ៍របស់ក្រសួងសុខាភិបាល គិតចាប់តាំងពីថ្ងៃទី៣១ ខែមីនា ដល់ថ្ងៃទី២៥ ខែកក្កដា កម្ពុជាបានរកឃើញករណីវិជ្ជមានវីរុសកូវីដ១៩ប្រភេទដែលតា សរុបចំនួន១១៤នាក់។ ក្រសួងមិនទាន់បញ្ជាក់ឲ្យដឹងអំពីករណីឆ្លងថ្មីសរុបនៃវីរុសប្រភេទដែលតា គិតត្រឹមថ្ងៃព្រហស្បតិ៍នេះ។ លោក ឌី រ៉ាដូ អភិបាលរងខេត្តឧត្តរមានជ័យ និងជាអ្នកនាំពាក្យរបស់សាលាខេត្តមួយរូប ប្រាប់វីអូអេថា ប្រជាពលរដ្ឋអាចបន្តធ្វើដំណើរបានក្នុងខេត្ត តែមិនអនុញ្ញាតឲ្យឆ្លងចេញចូលខេត្តបានទេ។ «ប៉ុន្តែបើសិនជាក្រុមការងារស្រាវជ្រាវមុខសញ្ញា អ្នកដែលពាក់ព័ន្ធហ្នឹង ហើយទីតាំងណាមួយ មានរកឃើញ មានវិជ្ជមានប្រភេទថ្មី គឺថាយើងបិទខ្ទប់នៅតាំងហ្នឹង កំណត់ថា ជាតំបន់ក្រហម លឿងទុំ តំបន់លឿង ទៅតាមអ្វីដែលអាជ្ញាធរមូលដ្ឋាន អ្វីដែលអាជ្ញាធរស្រុក រួមជាមួយនឹងក្រុមការងារកំណត់សញ្ញាហ្នឹង គាត់ផ្តល់យោបល់មកគណៈអភិបាលខេត្ត»។ បើតាមលោក ឌី រ៉ាដូ មានករណីឆ្លងវីរុសកូវីដ១៩ប្រភេទដែលតាចំនួន៣៣ករណីត្រូវបានរកឃើញ នៅក្នុងខេត្តឧត្តរមានជ័យ។ លោកបន្ថែមថា អាជ្ញាធរខេត្តនឹងបន្តពិនិត្យមើលស្ថានភាពឆ្លង ក្នុងអំឡុងពេលអនុវត្តវិធានការបិទខ្ទប់ចំនួន១៤ថ្ងៃ។ លោក យង់ គិមអេង ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាព ថ្លែងថា វិធានការបិទខ្ទប់ថ្មីសម្រាប់ខេត្តទាំង៨នោះ អាចនឹងជួយបន្ថយល្បឿននៃការចម្លងវីរុសបំប្លែងថ្មីដែលតាទៅបណ្តាខេត្តផ្សេងទៀត និងរាជធានីភ្នំពេញ ប្រសិនបើអាជ្ញាធរដែលឈរជើងនៅតាមច្រកព្រំដែនប្រកាន់ភាពហ្មត់ចត់ក្នុងការអនុវត្តភារកិច្ចរបស់ខ្លួន។ «យើងដឹងហើយថា នៅរាជធានី គឺពាក់ព័ន្ធមជ្ឈមណ្ឌលសេដ្ឋកិច្ច វប្បធម៌ទាំងអស់ បើសិនជាយើងទប់ស្កាត់មិនបានទេ គឺវានឹងប៉ះពាល់ខ្លាំង ហើយនៅក្នុងនោះដែរគឺ វាអាចកាត់បន្ថយនូវខ្សែសង្វាក់ផលិតកម្ម ក៏ដូចជាការទាញឲ្យថយចុះ យ៉ាងខ្លាំងនូវកំណើនសេដ្ឋកិច្ចរបស់កម្ពុជា ដែលអាចប៉ះពាល់កាន់តែដុនដាបថែមទៀត»។ ភ្លាមៗក្រោយរដ្ឋាភិបាលប្រកាសបិទខ្ទប់ភូមិសាស្រ្តខេត្តចំនួន៨នោះ រដ្ឋបាលរាជធានីភ្នំពេញបានចេញវិធានការកំហិតការធ្វើដំណើររបស់ប្រជាពលរដ្ឋក្នុងរាជធានី និងតម្រូវឲ្យផ្អាកជាបណ្តោះអាសន្ននូវសកម្មភាពមុខរបរ ឬអាជីវកម្ម ដែលមានលក្ខណៈប្រមូលផ្តុំ។ វិធានការនេះនឹងអនុវត្តរយៈពេល១៤ថ្ងៃ គិតចាប់ពីម៉ោង១១:៥៩នាទី យប់ថ្ងៃទី២៩ ខែកក្កដា ដល់ថ្ងៃទី១២ ខែសីហា។ បើតាមសេចក្តីសម្រេចរបស់រដ្ឋបាលរាជធានីភ្នំពេញ«ក្នុងអំឡុងពេលនៃការចេញវិធានការរដ្ឋបាល ត្រូវបានអនុវត្តបម្រាមគោចរ ដោយផ្អាកជាបណ្តោះអាសន្ននូវរាល់ការធ្វើចរាចរណ៍ និងរាល់សកម្មភាព ការងារ មុខរបរ ឬអាជីវកម្ម នៅចន្លោះម៉ោង២១(ម៉ោង៩យប់)ដល់ម៉ោង៣ភ្លឺ»។ គួរបញ្ជាក់ថា កម្ពុជាបានសម្រុកចាក់វ៉ាក់សាំងបង្ការជំងឺកូវីដ១៩ដល់ពលរដ្ឋរបស់ខ្លួន ដែលរហូតមកដល់ថ្ងៃពុធ ចាក់បានប្រមាណ៧លាន១សែននាក់ហើយ គឺស្មើប្រមាណ ៧១% នៃគោលដៅចាក់ឲ្យបានយ៉ាងតិច១០លាននាក់នាត្រឹមខែតុលាខាងមុខនេះ។ ទោះជាយ៉ាងណា ការសិក្សានានាបង្ហាញថា វ៉ាក់សាំងបង្ការកូវីដ១៩ មិនមានប្រសិទ្ធភាពខ្លាំងប្រឆាំងនឹងវីរុសបំប្លែងថ្មីដែលតានេះទេ៕	2021-07-29T07:00:00+07:00	khmer.voanews.com	https://khmer.voanews.com/a/gov-t-announces-lookdown-measures-to-curb-delta-variant-in-several-provinces/5983676.html
5ede0bc6-f404-495e-bf57-7f0eccb3d142	សម្ដេចតេជោ បញ្ជាឱ្យអភិបាលរាជធានី-ខេត្ត ត្រូវរឹតបន្ដឹងត្រួតពិនិត្យ កន្លែងមានហានិភ័យខ្ពស់ នៃការឆ្លងជំងឺកូវីដ-១៩	តាមសារាចររបស់ រាជរដ្ឋាភិបាល នាថ្ងៃទី២៨ ខែកក្កដា ឆ្នាំ២០២១ សម្ដេចតេជោ ហ៊ុន សែន បានឲ្យដឹងថា រាជរដ្ឋាភិបាល សម្រេចដាក់ចេញនូវ «យុទ្ធនាការពង្រឹងវិធានការប្រយុទ្ធ និងទប់ស្កាត់ការឆ្លងរាលដាល នៃជំងឺកូវីដ-១៩» នៅទូទាំងប្រទេស សម្រាប់រយៈពេល១៤ ចាប់ពីថ្ងៃទី២៩ កក្កដា រហូតដល់ថ្ងៃទី១២ ខែសីហា ឆ្នាំ២០២១។ សម្ដេចតេជោ មានប្រសាសន៍ថា «ក្នុងរយៈពេលនៃការអនុវត្តយុទ្ធនាការនេះ គណៈអភិបាលរាជធានី-ខេត្ត ត្រូវបង្កើនការ យកចិត្តទុកដាក់ក្នុងការដាក់ចេញ ការហាមឃាត់ ឬរឹតបន្ដឹងការត្រួតពិនិត្យ និងការរៀបចំ របៀបរៀបរយ និងសណ្ដាប់ធ្នាប់ នៅតាមទីកន្លែងដែលជាប្រភព ឬអាចមានហានិភ័យខ្ពស់ នៃការឆ្លងរាលដាលនៃជំងឺកូវីដ-១៩ ជាពិសេស ផ្សារនិងទីកន្លែងលក់ដូរ គ្រឿងឧបភោគបរិភោគ និងទីតាំងអាជីវកម្មផ្សេងទៀត ព្រមទាំង ទីតាំងរៀបចំកម្មវិធីសាសនា កម្មវិធី ប្រពៃណី កម្មវិធីកីឡា ឬកម្មវិធីកំសាន្ដនានា និងត្រូវហាមឃាត់មិនឱ្យ បើកដំណើរការ ចំពោះផ្សារឬទីតាំងណា ដែលមិនរៀបរយ ឬដែលមិនធានាបាននូវវិធានការសុវត្ថិភាព ផ្នែកសុខាភិបាល»។ សម្ដេចតេជោ បន្ដថា អភិបាលរាជធានី-ខេត្ត ត្រូវយកចិត្តទុកដាក់ ក្នុងការដាក់ចេញវិធានការចាំបាច់ និងសមស្របនានាឱ្យ បានឆាប់រហ័ស និងទាន់ពេលវេលា ដោយផ្អែកតាម កម្រិតនៃការឆ្លងរាលដាល ទ្រង់ទ្រាយធំនៃជំងឺកូវីដ-១៩ ក្នុងភូមិសាស្ដ្រ ដែលស្ថិតក្រោម សមត្ថកិច្ចរបស់ខ្លួន សំដៅគ្រប់គ្រង កន្លែងដែលមានការផ្ទុះឆ្លង និងកាត់ផ្ដាច់ការឆ្លងរាលដាល នៃជំងឺនេះ ទាំងក្នុងភូមិសាស្ដ្រ ដែលត្រូវបិទខ្ទប់ និងតំបន់ផ្សេងៗទៀត តាមរយៈអភិក្រម នៃការគ្រប់គ្រង ដោយបែងចែកជា «តំបន់ក្រហម» សម្រាប់ភូមិសាស្ដ្រ ដែលមានកម្រិត នៃការឆ្លងរាលដាល ធ្ងន់ធ្ងរនៃជំងឺកូវីដ-១៩ ក្នុងសហគមន៍ ឬ «តំបន់លឿងទុំ» សម្រាប់ភូមិសាស្ដ្រដែលមានកម្រិតនៃការឆ្លងរាលដាលមធ្យមនៃជំងឺកូវីដ-១៩ ក្នុងសហគមន៍ ឬ «តំបន់លឿង» សម្រាប់ភូមិសាស្ដ្រ ដែលមានកម្រិត នៃការឆ្លងរាលដាលស្រាល នៃជំងឺកូវីដ-១៩ ក្នុងសហគមន៍។ សម្ដេចតេជោ ហ៊ុន សែន ក៏បានណែនាំ ដល់អភិបាលរាជធានី-ខេត្ត ជាពិសេស បណ្ដាអភិបាលខេត្តជាប់ព្រំដែន ត្រូវចាត់ទុកការទប់ស្កាត់ ឬកាត់ផ្ដាច់ ការឆ្លងរាលដាល នូវមេរោគបំប្លែងខ្លួនថ្មី ប្រភេទដែលតា (Delta) នៅក្នុងសហគមន៍ ជាអាទិភាពចម្បង និងជាការទទួលខុសត្រូវខ្ពស់បំផុតរបស់ខ្លួន ដែលការដាក់ចេញវិធានការនានា ត្រូវតែមានភាពម៉ឹងម៉ាត់ និងឆាប់រហ័ស៕ ដោយ៖ អេង ប៊ូឆេង	2021-07-29T06:23:00+07:00	dap-news.com	https://dap-news.com/national/2021/07/28/170815/
207158be-82a8-4e7f-a918-4541f4f1cd48	ពលករខ្លះបន្តទ្រាំព្យាបាលកូវីដ១៩ក្នុងបន្ទប់ខ្លួនឯងតាមយថាកម្មនៅក្នុងប្រទេសថៃ	ពលករខ្មែរមួយចំនួនដែលឆ្លងជំងឺកូវីដ១៩ (Covid-19) នៅប្រទេសថៃ នៅតែបន្តអត់ទ្រាំព្យាបាលជំងឺខ្លួនឯងតាមយថាកម្ម នៅក្នុងបន្ទប់ជួល ឬ ការដ្ឋានសំណង់ដោយគ្មានជម្រើសអ្វីផ្សេង។ សង្គមស៊ីវិល និងអ្នកវេជ្ជសាស្ត្រជំរុញឲ្យស្ថានទូត និងរដ្ឋាភិបាលជួយផ្ដល់ស្បៀងអាហារ ឧបករណ៍ធ្វើតេស្តរកមេរោគ សេវាប្រឹក្សាជំងឺ និងថ្នាំព្យាបាលជំងឺកូវីត១៩ដល់ពលករនៅប្រទេសថៃឲ្យបានលឿន។ ពលករឆ្លងជំងឺកូវីដ១៩ខ្លះអះអាងថា ពួកគាត់លែងមានលទ្ធភាពទិញថ្នាំលេបទៀតហើយ ស្របពេលនៅក្នុងបន្ទប់ជួលនៅសល់ថ្នាំបន្តិចបន្តួចទុកឲ្យកូនតូចលេប។ ពលករម្នាក់ ធ្វើការផ្នែកកសិកម្មនៅខេត្តជលបូរី (Chonburi) លោក ឃួន សំអាត ឲ្យដឹងថា សមាជិកគ្រួសារលោកទាំងអស់ ៦ នាក់ បានឆ្លងជំងឺកូវីដ១៩ អស់ ៤ នាក់ហើយ គឺខ្លួនលោក ប្រពន្ធ និងកូនភ្លោះ ២ នាក់ អាយុ ១២ ឆ្នាំ។ ចំណែកកូនវ័យជំទង់ ២ នាក់ទៀត ត្រូវបានដាក់ឲ្យនៅបន្ទប់ផ្សេងដាច់ដោយឡែក។ លោកឲ្យដឹងថា គ្រួសារលោកឈឺធ្ងន់ជាងមួយសប្ដាហ៍ហើយ ទើបដាច់ចិត្តខ្ចីលុយពីគេ ទៅធ្វើតេស្តរកមេរោគកាលពីថ្ងៃទី២៧ ខែកក្កដា ហើយលទ្ធផលបង្ហាញថាមានជំងឺកូវីដ១៩។ លោកថា ការធ្វើតេស្តម្ដងៗត្រូវចំណាយលុយជាងមួយពាន់ (១.២៥០) បាត ស្មើ៤០ដុល្លារក្នុងម្នាក់ ស្របពេលដែលលោកនិងប្រពន្ធរបស់គាត់បានបាត់បង់ការងារធ្វើជិតមួយខែហើយ ដោយសារវិបត្តិជំងឺកូវីដ១៩។ លោកបន្តថា ក្រោយធ្វើតេស្តរួច អាជ្ញាធរមូលដ្ឋាននៅខេត្តជលបូរី (Chunbori) បានហាមគ្រួសារលោកទាំងអស់គ្នាមិនឲ្យចេញពីផ្ទះនោះទេ។ រីឯខាងគ្រូពេទ្យវិញក៏មិនអាចយកពួកលោកទៅព្យាបាលដែរ ដោយសារគ្មានគ្រែសម្រាប់អ្នកជំងឺ។ លោក ឃួន សំអាត ត្រូវរកខ្ចីប្រាក់ពីគេនៅខ្មែរ ដើម្បីទិញថ្នាំព្យាបាលដោយខ្លួនឯង។ លោកក៏មិនទទួលបានការប្រឹក្សាផ្នែកសុខាភិបាលពីអ្នកជំនាញដែរ គឺលោកទិញថ្នាំតាមការលឺតៗគ្នា និងតាមការបង្ហោះតាមហ្វេសប៊ុក(facebook)។ បន្ថែមពីនេះ លោកអះអាងថា លោកនៅសល់ថ្នាំ អាចលេបបានរយៈពេលខ្លីប៉ុណ្ណោះ ហើយលោក និងប្រពន្ធសម្រេចចិត្តឈប់លេបថ្នាំនោះទៀតហើយ ដើម្បីទុកថ្នាំនោះសម្រាប់ព្យាបាលកូនតូចទាំង ២ នាក់៖ « ពលករខ្មែរធ្វើការនៅប្រទេសថៃកំពុងតែប្រឈមស្ថានភាពធ្ងន់ធ្ងរ ពិសេស គឺមេរោគបំប្លែងថ្មីប្រភេទដែលតា (Dalta) ដែលកំពុងឆ្លងខ្លាំងក្នុងប្រទេសថៃ។ របាយការណ៍របស់ក្រសួងសុខាភិបាលថៃបង្ហាញថា ចាប់តាំងពីដើមឆ្នាំ មកដល់ចុងខែកក្កដានេះ មានពលករខ្មែរជាងមួយម៉ឺន (១ម៉ឺន) នាក់ បានឆ្លងជំងឺកូវីដ១៩។ ពលករជាច្រើនបានធ្លាក់ខ្លួនឈឺធ្ងន់ និងភាគច្រើនទៀត ស្នាក់នៅការដ្ឋានសំណង់តាមយថាកម្មដោយគ្មានគ្រូពេទ្យព្យាបាល។ ពួកគេក៏គ្មានលទ្ធភាពទៅធ្វើតេស្តរកមេរោគដែរ។ ពលករម្នាក់ធ្វើការនៅខេត្តស្រះបូរី (srakburi) លោកស្រី លឹប លាប និយាយថា កុំថាឡើយធ្វើតេស្ត ឬទិញថ្នាំលេប សូម្បីតែថ្លៃអាហារហូបចុកប្រចាំថ្ងៃក៏ពិបាកដែរ ព្រោះពលករជាច្រើនសុទ្ធតែគ្មានការងារធ្វើ។ ស្ត្រីឆ្លងជំងឺកូវីដ១៩រូបនេះ ក៏កំពុងដេកឈឺនៅក្នុងបន្ទប់ជួល ព្យាបាលដោយខ្លួនឯងតាមយថាកម្មដែរ។ លោកស្រីឲ្យដឹងថា មន្ទីរពេទ្យនៅប្រទេសថៃ គ្រប់ខេត្តក្រុងសុទ្ធតែពេញ និងគ្មានកន្លែងឲ្យអ្នកជំងឺកូវីដសម្រាកទេ ពិសេសគឺពលករបរទេសតែម្ដង៖ « ប្រទេសថៃ បានផ្ទុះការឆ្លងជំងឺកូវីដ១៩ខ្លាំងចាប់ពីខែមេសាមក។ រហូតមកដល់ពេលនេះ ក្រសួងសុខាភិបាលថៃរកឃើញអ្នកកើតកូវីដ១៩ជាមធ្យមក្នុងមួយថ្ងៃ ចន្លោះពីមួយម៉ឺនបួនពាន់ (១៤.០០០) នាក់ ទៅមួយម៉ឺនប្រាំមួយពាន់ (១៦.០០០) នាក់។ ពលករខ្មែរដែលកំពុងធ្វើការនៅប្រទេសថៃ សុទ្ធតែប្រឈមឆ្លងជំងឺកាចសាហាវនេះ ដោយសារពួកគាត់ធ្វើការងារជាក្រុម ក្នុងការដ្ឋានសំណង់ ឬរោងចក្រ។ បន្ថែមពីនេះនៅតាមតំបន់ខ្លះ ដែលមានពលករខ្មែរធ្វើការច្រើន មានអ្នកឆ្លងថ្មីមួយថ្ងៃជាងមួយរយ (១០០) នាក់ក៏មានដែរ។ ទោះយ៉ាងណាក្នុងការដ្ឋានខ្លះ មិនទាន់មានករណីឆ្លងកូវីដ១៩ទេ ដោយសារប៉ូលិសថៃបិទខ្ទប់ជិត មិនឲ្យនរណាម្នាក់អាចចេញក្រៅបានឡើយ។ ពលករសំណង់ម្នាក់ ធ្វើការនៅខេត្តសមុទ្រប្រាកាន (Samutprakan) លោក ឌឹប ឌី ឲ្យដឹងថា ប៉ូលិសបានបិទខ្ទប់ពួកលោកជាងមួយរយ (១០០) នាក់ មិនឲ្យចេញពីក្នុងការដ្ឋានជិតមួយខែហើយ ដោយរយៈពេល៣ថ្ងៃម្ដង ថៅកែដឹកអាហារខ្លះ យកមកឲ្យពួកលោក។ លោកបន្តថា បច្ចុប្បន្នពួកគាត់អាចស៊ូទ្រាំរស់ក្នុងស្ថានភាពអត់ឃ្លានក្នុងការដ្ឋានសំណង់បាន តែពួកគាត់បារម្ភខ្លាចធនាគារនឹងរឹបអូសផ្ទះរបស់ពួកគាត់នៅឯស្រុកកំណើត ដោយសារតែគ្មានលុយផ្ញើឱ្យឪពុកម្ដាយទៅបង់ធនាគារ៖ « ជុំវិញរឿងនេះ អាស៊ីសេរីមិនអាចសុំការបញ្ជាក់ពីអគ្គរាជទូតកម្ពុជាប្រចាំប្រទេសថៃលោក អ៊ូក សោភ័ណ្ឌ និងអ្នកនាំពាក្យក្រសួងការបរទេស និងសហប្រតិបត្តិការអន្តរជាតិកម្ពុជាលោក កុយ គួង បានទេនៅថ្ងៃទី២៨ ខែកក្កដា ដោយទូរស័ព្ទចូលច្រើនដង គ្មានអ្នកទទួល។ តំណាងមូលនិធិពលករខ្មែរធ្វើការនៅប្រទេសថៃអ្នកស្រី សេង ស្រីទូច ឲ្យដឹងថា ស្ថានភាពពលករខ្មែរពេលនេះ កំពុងប្រឈមហានិភ័យខ្លាំងជាងពេលណាទាំងអស់។ អ្នកស្រីឲ្យដឹងថា ពលករឆ្លងកូវីដ១៩ខ្លះ បានសុំឲ្យសាច់ញាតិខ្ចីលុយគេពីស្រុកកំណើតផ្ញើមកឲ្យទិញថ្នាំលេបក៏មាន ដោយសារពួកគាត់មិនចង់ធ្វើដំណើរទាំងប្រថុយទៅកម្ពុជាវិញ។ ចំណែកអ្នកខ្លះទៀតសុខចិត្តប្រើវិធីបុរាណសម្ងំស្ពង់ក្នុងបន្ទប់ជួល ដោយសារគ្មានលទ្ធភាពទៅធ្វើតេស្ត ឬទិញថ្នាំលេប។ អ្នកស្រី បន្តថាថៅកែថៃភាគច្រើន មិនអើពើជួយផ្គត់ផ្គង់ពលករឆ្លងកូវីដទេ ហើយខាងមន្ទីរពេទ្យ និងអាជ្ញាធរថៃ ក៏មិនបានជួយឧបត្ថម្ភស្បៀងអាហារ ឬថ្នាំពេទ្យអ្វីដែរ។ ទន្ទឹមនឹងនេះ រដ្ឋាភិបាលថៃ និងរដ្ឋសភាថៃ ក៏មិនបានឆ្លើយតបញត្តិ ដែលតំណាងពលករបានដាក់សំណើឲ្យជួយផ្ដល់សេវាសុខាភិបាលឲ្យពលករឲ្យបានសមរម្យដែរ។ អ្នកស្រី សេង ស្រីទូច យល់ថា ស្ថានភាពពេលនេះ មានតែរដ្ឋាភិបាលកម្ពុជាជំរុញឱ្យស្ថានទូតខ្មែរនៅប្រទេសថៃតែមួយគត់ ដែលអាចជួយពលករបាន ដូចជាការផ្ដល់សេវាធ្វើតេស្តឥតគិតថ្លៃ ការផ្ដល់សេវាប្រឹក្សាផ្នែកសុខាភិបាលតាមទូរស័ព្ទសម្រាប់ពលករឆ្លងកូវីដ១៩ ការដឹកស្បៀងអាហារ និងថ្នាំពេទ្យឲ្យពួកគាត់ដល់ទីកន្លែង។ តំណាងពលកររូបនេះ ជឿថាមន្ត្រីស្ថានទូតអាចដោះស្រាយបញ្ហាទាំងនេះឲ្យពលករបាន ដោយសារសេវាដឹកជញ្ជូននៅប្រទេសថៃ មានភាពទូលំទូលាយ និងអាចដឹកឲ្យអ្នកជំងឺដល់កន្លែងស្នាក់នៅ៖ « ចំណែកអ្នកជំនាញវេជ្ជសាស្ត្រក៏លើកទឹកចិត្តឲ្យរដ្ឋាភិបាលកម្ពុជាជួយពលករខ្មែរតាមរយៈស្ថានទូតដែរ។ ប្រធានសមាគមគ្រូពេទ្យគុណធម៌កម្ពុជា វេជ្ជបណ្ឌិត អ៊ូច វុឌ្ឍី យល់ឃើញថា អាជ្ញាធរថៃពិតជាជាប់ដៃមើលថែពលរដ្ឋគេមែន ដូច្នេះថៃអាចនឹងទុកពលករបរទេសចោលសិន។ លោកជំរុញឲ្យស្ថានទូតខ្មែរនៅប្រទេសថៃរាយការណ៍ពីស្ថានភាពជាក់ស្ដែងទៅរដ្ឋាភិបាល និងត្រូវស្នើសុំឧបករណ៍ធ្វើតេស្តរហ័ស ថ្នាំពេទ្យ ស្បៀងអាហារ និងតម្រូវការចាំបាច់ជួយផ្គត់ផ្គង់ឲ្យពលករភ្លាមៗ។ បន្ថែមពីនេះលោកក៏អំពាវនាវឲ្យស្ថានទូតខ្មែរ រៀបចំទីតាំងសមរម្យ ដើម្បីទទួលយកពលករឈឺធ្ងន់យកទៅព្យាបាលដែរ៖ « អ្នកជំនាញវេជ្ជសាស្ត្រដដែលពន្យល់ថា ពលករឆ្លងជំងឺកូវីដ១៩កម្រិតដំបូង ពិតជាអាចព្យាបាលដោយខ្លួនឯងបានពិតមែន ដោយការលេបថ្នាំ ការអនុវត្តវិធីសាស្ត្រស្ពង់ ការហាត់ប្រាណ បរិភោគអាហារមានជីវជាតិ ពិសាទឹកក្ដៅឲ្យបានច្រើន និងការសម្រាកជាដើម។ ប៉ុន្តែក្នុងករណីការឆ្លងដល់កម្រិត២ ឬកម្រិត៣លោកថា អ្នកជំងឺចាំបាច់ត្រូវតែទទួលបានសេវាព្យាបាលនៅមន្ទីរពេទ្យ។ ជាមួយគ្នានេះ មានពលករមួយចំនួនដែលមិនអាចទ្រាំនៅប្រទេសថៃបានតទៅទៀត បានសម្រុកនាំគ្នាធ្វើដំណើរទាំងឈឺ ទៅរកការព្យាបាលជំងឺកូវីដ១៩នៅកម្ពុជាវិញក៏មាន។ ពលករខ្លះអះអាងថា ពួកគាត់មិនចង់ធ្វើបែបនេះទេ ព្រោះជាការនាំជំងឺចូលប្រទេស ប៉ុន្តែពួកគាត់គ្មានលទ្ធភាព ដើម្បីជួយខ្លួនឯងនៅប្រទេសថៃបានបន្តទៅទៀត៕	2021-07-29T05:03:00+07:00	rfa.org	https://www.rfa.org/khmer/news/health/some-cambodian-workers-infected-with-covid-19-continue-to-live-endurably-in-thailand-07282021180256.html
c0c1d5f2-6b02-4c51-bfd6-2f6420e49deb	Breaking News៖ រាជរដ្ឋាភិបាល សម្រេចបិទខ្ទប់ បណ្ដាខេត្តចំនួន៨ ដើម្បីទប់ស្កាត់ការឆ្លងរីករាលដាល ជំងឺកូវីដ១៩	ភ្នំពេញ៖ រាជរដ្ឋាភិបាលកម្ពុជា នៅយប់ថ្ងៃទី២៨ ខែកក្កដា ឆ្នាំ២០២១ នេះ បានចេញសេចក្តីសម្រេចស្តីពីការបិទខ្ទប់ភូមិសាស្ត្រខេត្តកោះកុង, ខេត្តពោធិ៍សាត់, ខេត្តបាត់ដំបង, ខេត្តប៉ៃលិន, ខេត្តបន្ទាយមានជ័យ, ខេត្តឧត្តរមានជ័យ, ខេត្តព្រះវិហារ និងខេត្តសៀមរាប ជាបណ្តោះអាសន្នសម្រាប់រយៈពេល ១៤ ថ្ងៃ គិតចាប់ពីវេលាម៉ោង ២៣:៥៩ នាទី នាថ្ងៃទី២៩ ខែកក្កដា ឆ្នាំ២០២១ រហូតដល់ថ្ងៃទី១២ ខែសីហា ឆ្នាំ២០២១ សំដៅទប់ស្កាត់ការឆ្លងរាលដាល ក្នុងសហគមន៍ ដែលបណ្តាលមក ពីមេរោគកូវីដ-១៩ ប្រភេទដែលតា (Delta)។	2021-07-29T05:01:00+07:00	dap-news.com	https://dap-news.com/national/2021/07/28/170794/
dcd9218b-6197-4722-baca-61cf7e24a2c6	TOP NEWS: រាជរដ្ឋាភិបាល ចេញសារាចរស្តីពីការដាក់ចេញយុទ្ធនាការ ពង្រឹងវិធានការប្រយុទ្ធ និងទប់ស្កាត់ការឆ្លងរាលដាលជំងឺកូវីដ១៩	រាជរដ្ឋាភិបាលកម្ពុជា នៅយប់ថ្ងៃទី២៨ ខែកក្កដា ឆ្នាំ២០២១នេះ បានដាក់ចេញសារាចរស្តីពីការដាក់ចេញយុទ្ធនាការពង្រឹងវិធានការប្រយុទ្ធ និងទប់ស្កាត់ការឆ្លងរាលដាលជំងឺកូវីដ១៩។ សារាចរនេះ ធ្វើឡើងដើម្បីឆ្លើយតបនឹងការរីករាលដាលខ្លាំងជំងឺកូវីដ១៩ ជាពិសេសមេរោគបំប្លែង Delta។ ក្នុងសារាចរនេះរាជរដ្ឋាភិបាល បានដាក់ចេញនូវផែនការសំខាន់ចំនួន ១១ចំណុច ជូនដល់អាជ្ញាធរពាក់ព័ន្ធរួមគ្នាអនុវត្តន៍ឱ្យបានម៉ឺងម៉ាត់ ដើម្បីទប់ស្កាត់ការឆ្លងរាលដាលជំងឺកូវីដ១៩ ជាពិសេសមេរោគបំប្លែថ្មី នៅក្នុងសហគមន៍។	2021-07-29T04:53:00+07:00	freshnewsasia.com	https://m.freshnewsasia.com/index.php/en/localnews/206982-2021-07-28-14-53-13.html
f0a27869-e244-4d9a-8af5-a0370aec6981	ខេត្តព្រះវិហារ បន្តរកឃើញអ្នកជំងឺកូវីដ ចំនួន៤នាក់ទៀត និងជាសះស្បើយ២៣នាក់	រដ្ឋបាលខេត្តព្រះវិហារ នៅថ្ងៃទី២៨ ខែកក្កដា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន៤នាក់ទៀត តាមរយៈការធ្វើតេស្តរហ័ស (Rapid Test) និងព្យាបាលជាសះស្បើយចំនួន ២៣នាក់។ បើតាមសេចក្តីប្រកាសព័ត៌មានរបស់រដ្ឋបាលខេត្តព្រះវិហារ ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៨ ខែកក្កដានេះ បានបញ្ជាក់ថា ក្នុងចំណោមអ្នកជំងឺកូវីដ១៩ ទាំង៤នាក់ ត្រូវបានបញ្ជូនទៅសម្រាកព្យាបាល នៅមណ្ឌលព្យាបាលជំងឺកូវីដកម្រិតស្រាល នៅវិទ្យាល័យជាស៉ីមត្បែងមានជ័យ ក្រុងព្រះវិហារ។ សូមបញ្ជាក់ថា គិតត្រឹមថ្ងៃទី២៨ ខែកក្កដានេះ ខេត្តព្រះវិហារ បានរកឃើញជំងឺកូវីដ១៩ ចំនួន៥១១នាក់ បានព្យាបាលជាសះស្បើយចំនួន២៩៨នាក់ កំពុងសម្រាកព្យាបាលចំនួន២១២នាក់ទៀត និងស្លាប់បាត់បង់ជីវិត ១នាក់ផងដែរ៕	2021-07-29T04:33:00+07:00	freshnewsasia.com	https://m.freshnewsasia.com/index.php/en/localnews/206980-2021-07-28-14-33-16.html
011cc722-4c88-4e9a-b12f-5ab4871e685d	ខេត្តឧត្តរមានជ័យ បន្តរកឃើញអ្នកជំងឺកូវីដ ចំនួន២០១នាក់ ក្នុងនោះ១៦៩នាក់ ជាពលករទើបមកពីថៃ និងជាសះស្បើយ១៣នាក់	រដ្ឋបាលខេត្តឧត្តរមានជ័យ នាថ្ងៃទី២៨ ខែកក្កដា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន២០១ករណីបន្ថែមទៀត តាមរយៈការធ្វើតេស្តរហ័ស (Rapid Test) ខណៈព្យាបាលជាសះស្បើយចំនួន ១៣នាក់។ បើតាមសេចក្តីប្រកាសព័ត៌មានរបស់រដ្ឋបាលខេត្តឧត្តរមានជ័យ បានបញ្ជាក់ថា ក្នុងចំណោមអ្នកជំងឺកូវីដទាំង ២០១នាក់ ក្នុងនោះអ្នកជំងឺចំនួន ១២នាក់ ជាពលករកំពុងធ្វើចត្តាឡីស័ក និងចំនួន១៦៩នាក់ទៀត ជាពលករទើបមកពីប្រទេសថៃ តាមច្រកអន្តរជាតិអូរស្មាច់ និងចំនួន ២០នាក់ទៀត ក្នុងព្រឹត្តិការណ៍សហគមន៍ ២០ កុម្ភៈ។ សូមបញ្ជាក់ថា គិតត្រឹមថ្ងៃទី២៨ ខែកក្កដានេះ ខេត្តឧត្តរមានជ័យបានរកឃើញជំងឺកូវីដ១៩ ចំនួន ៤,៥៦៥ករណី ក្នុងនោះករណីនាំចូលពីបរទេសចំនួន ៤,២៤៩ករណី និងករណីឆ្លងក្នុងសហគមន៍ ២០ កុម្ភៈ ចំនួន៣១៦ ករណី បានព្យាបាលជាសះស្បើយចំនួន ៧២៤ នាក់ កំពុងសម្រាកព្យាបាលចំនួន ៣,៨៣៣នាក់ និងស្លាប់បាត់បង់ជីវិត ៨នាក់ផងដែរ៕	2021-07-29T04:29:00+07:00	freshnewsasia.com	https://m.freshnewsasia.com/index.php/en/localnews/206979-2021-07-28-14-29-33.html
80b10da5-9c21-4f3e-9448-5c78c726a717	អាជ្ញាធរខេត្តព្រៃវែង បន្តរកឃើញអ្នកជំងឺកូវីដ ចំនួន៥២នាក់ និងជាសះស្បើយ៩៩នាក់	អាជ្ញាធរខេត្តព្រៃវែង នៅថ្ងៃទី២៨ ខែកក្កដា ឆ្នាំ២០២១នេះ បានប្រកាសពីការរកឃើញ និងបង្ហាញអត្តសញ្ញាណអ្នកជំងឺកូវីដ១៩ ចំនួន៥២នាក់ និងជាសះស្បើយចំនួន៩៩នាក់ នៅមូលដ្ឋានក្នុងក្រុង/ស្រុកចំនួន៩ មកពីរាជធានីភ្នំពេញ១នាក់ និងមកពីខេត្តស្វាយរៀង១ នាក់ផងដែរ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៨ខែកក្កដា បានឱ្យដឹងថា បច្ចុប្បន្ន អ្នកវិជ្ជមានជំងឺកូវីដ១៩ ទាំងជំងឺទាំង៥២នាក់ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុកនីមួយៗ។ ជាថ្មីម្តងទៀត ចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែក តាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាក និងធ្វើចត្តាឡីស័ក៕	2021-07-29T04:26:00+07:00	freshnewsasia.com	https://m.freshnewsasia.com/index.php/en/localnews/206978-2021-07-28-14-26-05.html
8e696ec6-eb7c-4e9e-a8a4-1162131a39f1	ខេត្តព្រៃវែង បន្តរកឃើញករណីវិជ្ជមាន កូវីដ១៩ ចំនួន ៥២ នាក់ថ្មី និងជាសះស្បើយ ៩៩នាក់	ភ្នំពេញ៖ រដ្ឋបាលខេត្តព្រៃវែង ថ្ងៃទី២៨ ខែកក្កដា ឆ្នាំ២០២១ បានចេញសេចក្ដីប្រកាសព័ត៌មាន ស្ដីពីករណី រកឃើញ អ្នកវិជ្ជមានកូវីដ-១៩ ចំនួន ៥២នាក់ថ្មី និងមានករណីជាសះស្បើយចំនួន ៩៩នាក់ នៅមូលដ្ឋានក្នុងក្រុង/ស្រុកចំនួន៩ មកពីរាជធានីភ្នំពេញ ចំនួន១នាក់ មកពីខេត្តស្វាយរៀង ចំនួន១នាក់។ ក្នុងនោះរួមមាន៖ ១- ក្រុងព្រៃវែង ចំនួន ៥នាក់ ២- ស្រុកព្រះសេ្ដច ចំនួន ១៩នាក់ ៣-ស្រុកពាមជរ ចំនួន ៦នាក់ ៤- ស្រុកបាភ្នំ ចំនួន ៥នាក់ ៥- ស្រុកកំចាយមារ ចំនួន ៤នាក់ ៦- ស្រុកមេសាង ចំនួន ៤នាក់ ៧- ស្រុកពាមរក៍ ចំនួន ៣នាក់ ៨- ស្រុកស្វាយអន្ទរ ចំនួន ៣នាក់ ៩- ស្រុកកំពង់ត្របែក ចំនួន ១នាក់ ១០-មកពីរាជធានីភ្នំពេញ ចំនួន ១នាក់ ១១-មកពីខេត្តស្វាយរៀង ចំនួន ១នាក់ បច្ចុប្បន្ន អ្នកវិជ្ជមានជំងឺកូវីដ-១៩ ទាំង ៥២នាក់ ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្តនិងតាមមន្ទីរពេទ្យបង្អែកស្រុកនីមួយៗ។ សូមបញ្ជាក់ថា គិតត្រឹមថ្ងៃទី២៨ ខែកក្កដា ឆ្នាំ២០២១នេះ ខេត្តព្រៃវែងមានអ្នកឆ្លងជំងឺកូវីដ១៩ សរុបចំនួន៣.៩៤៧នាក់ ក្នុងនោះបានព្យាបាលជាសះស្បើយ២.៩០៧នាក់ និងកំពុងសម្រាកព្យាបាល ៩៧៣នាក់ ស្លាប់៦៧នាក់៕	2021-07-29T04:25:00+07:00	dap-news.com	https://dap-news.com/national/2021/07/28/170788/
5460ddf8-99f1-4d35-b373-85e95e5c83a6	ខេត្តកំពង់ធំ បន្តរកឃើញអ្នកជំងឺកូវីដ១៩ ចំនួន២៨នាក់ ជាសះស្បើយ ១២នាក់ និងស្លាប់១នាក់	រដ្ឋបាលខេត្តកំពង់ធំ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកវិជ្ជមានជំងឺកូវីដ១៩ ចំនួន ២៨នាក់ថ្មីបន្ថែមទៀត តាមរយៈការធ្វើតេស្តរហ័ស និងស្លាប់ចំនួន០១នាក់ នៅថ្ងៃទី២៨ ខែកក្កដា ឆ្នាំ២០២១។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៨ ខែកក្កដានេះ។ ជាមួយគ្នានេះរដ្ឋបាលខេត្ត បានបញ្ជាក់ផងដែរថា សម្រាប់អ្នកជាសះស្បើយមានចំនួន១២នាក់ផងដែរ។ ដើម្បីចូលរួមទប់ស្កាត់ការរីករាលដាលនៃជំងឺកូវីដ១៩ បន្ថែមទៀត រដ្ឋបាលខេត្តសូមអំពាវនាវដល់អ្នកដែលធ្លាប់ប្រាស្រ័យទាក់ទងជាមួយអ្នកវិជ្ជមានខាងលើ សូមរួសរាន់ទំនាក់ទំនងទៅអាជ្ញាធរ ឬមណ្ឌលសុខភាពដែលនៅកៀកបំផុតដើម្បីពិនិត្យសុខភាព និងធ្វើចត្តាឡីស័ករយៈពេល ១៤ថ្ងៃឱ្យបានត្រឹមត្រូវ៕	2021-07-29T04:22:00+07:00	freshnewsasia.com	https://m.freshnewsasia.com/index.php/en/localnews/206976-2021-07-28-14-22-16.html
25c18a7d-cdf8-476c-9a90-9a2d027d1c2f	កម្ពុជាគ្រោងចាក់វ៉ាក់សាំងចិន ឱ្យក្មេងអាយុពី១២-១៧ឆ្នាំ ទោះអង្គការសុខភាពពិភពលោកមិនទទួលស្គាល់	ក្រសួងសុខាភិបាលគ្រោងបើកយុទ្ធនាការចាក់វ៉ាក់សាំងចិនស៊ីណូវ៉ាក់ (Sinovac) សម្រាប់ក្មេងអាយុចាប់ពី ១២-១៧ឆ្នាំ ទោះគ្មានការទទួលស្គាល់ពីអង្គការសុខភាពពិភពលោក (WHO) សម្រាប់វ័យនេះនៅឡើយ។ ក្នុងពេលជាមួយគ្នានេះ ក្រសួងក៍បានអនុញ្ញាតឲ្យក្រុមហ៊ុនឯកជន នាំចូលនិងចែកចាយវ៉ាក់សាំងបង្ការជំងឺកូវីដ-១៩ ផងដែរ។ បើតាមការអះអាងរបស់ក្រសួងសុខាភិបាល ឲ្យស្របទៅនឹង «យុទ្ធសាស្រ្តផ្ការីក» របស់រដ្ឋាភិបាលលោក ហ៊ុន សែន យុទ្ធនាការចាក់វ៉ាក់សាំងចិនស៊ីណូវ៉ាក់ (Sinovac) ដល់កុមារ និងយុវវ័យនេះ នឹងចាប់ផ្តើមនៅថ្ងៃទី១ ខែសីហា សម្រាប់អ្នកនៅខេត្តក្រុងចំនួន៤ មុនគេ ដោយផ្តើមចេញពីក្រុងភ្នំពេញ ខេត្តកណ្តាល ព្រះសីហនុ និងកោះកុង។ ប៉ុន្តែកុមារនិងយុវវ័យ ដែលត្រូវបានចាក់វ៉ាក់សាំងនេះមុនគេ គឺត្រូវតែជាកូនចៅមន្រ្តីរាជការថ្នាក់ជាតិ ពោលគឺកូនឥស្សរជនដែលមានតួនាទីជាឧបនាយករដ្ឋមន្រ្តី កូនចៅអ្នកឧកញ៉ា និងកូនចៅមន្រ្តីទូតជាដើម។ វិទ្យុអាស៊ីសេរី មិនទាន់អាចសុំការបំភ្លឺពីអ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន ជុំវិញការកំណត់អាទិភាពឲ្យកូនឧកញ៉ា មហាមន្រ្តី បានទទួលវ៉ាក់សាំងនេះមុនកូនចៅប្រជាពលរដ្ឋសាមញ្ញនៅឡើយទេ។ ប៉ុន្តែកន្លងមកលោកនាយករដ្ឋមន្រ្តី ហ៊ុន សែន តាំងពីអង្គការសុខភាពពិភពលោក (WHO) មិនទាន់ទទួលស្គាល់វ៉ាក់សាំងចិនមកម្ល៉េះ លោកធ្លាប់បញ្ជាឲ្យមន្រ្តីជាន់ខ្ពស់ក្នុងជួររដ្ឋាភិបាល និងជួរកងទ័ព រួមទាំងកូនៗរបស់លោកផង នាំគ្នាទៅចាក់វ៉ាក់សាំងចិននេះមុនគេ រួចហើយផ្សព្វផ្សាយជាសាធារណៈយ៉ាងឱឡារិក អាចដើម្បីជាសារបង្ហាញថា ពួកគាត់គាំទ្រវ៉ាក់សាំងចិន ទោះបីពលរដ្ឋមួយចំនួន បារម្ភពីគុណភាព និងប្រសិទ្ធភាពរបស់វាក៏ដោយ។ លើកនេះក៏មិនខុសពីលើកមុនៗដែរ ក្រសួងសុខាភិបាលកំណត់កូនអ្នកធំ និងអ្នកមាន ដែលមានអាយុចាប់ពី ១២-១៧ ឆ្នាំ ឲ្យចាក់វ៉ាក់សាំងចិនស៊ីណូវ៉ាក់ (Sinovac) ដែលអង្គការសុខភាពពិភពលោក (WHO) មិនទាន់ទទួលស្គាល់ឲ្យប្រើប្រាស់សម្រាប់វ័យនេះនៅឡើយ។ អង្គការសុខភាពពិភពលោក ( ) កាលពីដើមខែមិថុនា បានទទួលស្គាល់វ៉ាក់សាំងចិនស៊ីណូវ៉ាក់ ឲ្យប្រើប្រាស់សម្រាប់គ្រាបន្ទាន់ ប៉ុន្តែនៅក្នុង របស់ក្រុមប្រឹក្សាជំនាញរបស់អង្គការនេះ វ៉ាក់សាំងនេះអាចប្រើបានសម្រាប់តែមនុស្សដែលមានវ័យចាប់ ១៨ ឆ្នាំឡើងទៅតែប៉ុណ្ណោះ។ រហូតមកដល់ពេលនេះ មិនទាន់មានរបាយការណ៍ណាមួយ ដែលបង្ហាញថា ក្រុមហ៊ុនចិនដែលរកឃើញវ៉ាក់សាំងស៊ីណូវ៉ាក់នេះ ដាក់ពាក្យសុំឲ្យអង្គការសុខភាពពិភពលោក ទទួលស្គាល់វ៉ាក់សាំងស៊ីណូវ៉ាក់ សម្រាប់ចាក់កុមារ និងយុវវ័យអាយុចាប់ពី ១២-១៧ឆ្នាំនោះទេ។ វិទ្យុអាស៊ីសេរី នៅមិនទាន់បានការឆ្លើយតបពីអង្គការសុខភាពពិភពលោកជុំវិញរឿងនេះ នៅឡើយដែរ។ ប៉ុន្តែកន្លងមកអង្គការពិភពលោកមួយនេះ ធ្លាប់បញ្ជាក់ថា ការអនុញ្ញាតឲ្យប្រើប្រាស់វ៉ាក់សាំងអ្វីនៅក្នុងប្រទេសសាម៉ីណាមួយ គឺអាស្រ័យលើអាជ្ញាធរសុខាភិបាលជាតិនៃប្រទេសនោះ ជាអ្នកសម្រេច។ ទោះបីជាអង្គការសុខភាពពិភពលោក បានទទួលស្គាល់វ៉ាក់សាំងបង្ការជំងឺកូវីដ-១៩ ប្រាំមុខ រួមមាន ហ្វៃហ្ស៊ើរ អែនបៃអូអិនថិក (Pfizer and BioNTech) ម៉ូដឺនណា (Moderna) ចនសុនអែនចនសុន (Johnson & Johnson) និងអាស្រ្តាហ្ស៊េណេកា (AstraZeneca) របស់អង់គ្លេស និងស៊ីណូហ្វាម (Sinopharm) និងស៊ីណូវ៉ាក់ (Sinovac) សម្រាប់ចាក់មនុស្សដែលមានវ័យចាប់ពីអាយុ ១៨ឆ្នាំឡើងទៅ លើកលែងតែវ៉ាក់សាំង ហ្វៃហ្ស៊ើ អែនបៃអូអិនថិក ដែលអាចចាក់មនុស្សចាប់ពីអាយុ ១៦ឆ្នាំឡើងទៅ អង្គការនេះនៅមិនទាន់ទទួលស្គាល់វ៉ាក់សាំងណាមួយ ដែលអាចចាក់លើកុមារ ឬយុវវ័យ ចាប់ពីអាយុ ១២ឆ្នាំឡើងនោះនៅឡើយទេ។ ទោះជាយ៉ាងនេះក្ដី រដ្ឋបាលឱសថនិងចំណីអាហាររបស់សហរដ្ឋអាមេរិក (FDA) បានទទួលស្គាល់ និងអនុញ្ញាតឲ្យប្រើប្រាស់វ៉ាក់សាំង ហ្វៃហ្ស៊ើរ អែនបៃអូអិនថិក សម្រាប់កុមារអាយុចាប់ពី ១២-១៦ឆ្នាំ នៅទឹកដីអាមេរិក។ សហភាពអឺរ៉ុប ក៏ទទួលស្គាល់ និងអនុញ្ញាតឲ្យពលរដ្ឋរបស់ខ្លួន ចាក់វ៉ាក់សាំង ហ្វៃហ្ស៊ើរ អែនបៃអូអែនថិក សម្រាប់កុមារ និងយុវវ័យក្នុងវ័យនេះដែរ។ គិតមកត្រឹមថ្ងៃទី២៧ ខែកក្កដា រដ្ឋាភិបាលលោក ហ៊ុន សែន បានសម្រុកចាក់វ៉ាក់សាំងដល់ពលរដ្ឋកម្ពុជា បានជិត ៧លាននាក់ហើយ ក្នុងចំណោមគម្រោងចាក់ ១០លាននាក់។ ក្នុងនោះ ពលរដ្ឋចំនួនជិត ៤,៦លាននាក់បានចាក់ពីរដូស។ រហូតមកដល់ពេលនេះ គ្មានរបាយការណ៍ ឬការសិក្សាណាមួយរបស់ក្រសួងសុខាភិបាលកម្ពុជា អំពីប្រសិទ្ធភាពនៃវ៉ាក់សាំងបង្ការជំងឺកូវីដ-១៩ នៅកម្ពុជានោះទេ។ ទោះជាកម្ពុជាបានចាក់វ៉ាក់សាំង ជូនប្រជាពលរដ្ឋប្រមាណ ៧០ភាគរយទៅហើយក្តី ក៏អត្រានៃការឆ្លងជំងឺកូវីដ-១៩ និងអ្នកស្លាប់ដោយសារជំងឺនេះ នៅតែមានចំនួនច្រើនដដែល។ ជាមធ្យមមានមនុស្សប្រមាណ ៨៥០នាក់ឆ្លងជំងឺនេះរៀងរាល់ថ្ងៃ។ អ្នកស្លាប់ មានជាមធ្យម ២៥នាក់ក្នុងមួយថ្ងៃ។ អត្រានៃករណីចម្លងជំងឺនេះពីក្រៅប្រទេស ក៏កើនឡើងខ្លាំងដែរ ដោយក្នុងមួយថ្ងៃជាមធ្យម មានករណីថ្មីពីក្រៅប្រទេសនេះចំនួន ២៤៥នាក់។ ក្នុងចំណោមនៃករណីនាំចូលពីក្រៅនេះ មានមនុស្សជាច្រើន ឆ្លងមេរោគបំប្លែងថ្មី ឈ្មោះ ដែលតា (Delta)។ ក្នុងស្ថានភាពដែលនៅតែអាក្រក់បែបនេះ មន្រ្តីតំណាងអង្គការសុខភាពភិពលោកនៅកម្ពុជាអ្នកស្រី លី អៃឡែន ( ) ថា កម្ពុជាប្រឈមបញ្ហា ៥យ៉ាងដែលលំបាកខ្លាំង ក្នុងការប្រយុទ្ធប្រឆាំងជំងឺកូវីដ-១៩ គឺទី១. បញ្ហាមេរោគបំប្លែងថ្មី ទី២. ការចម្លងក្នុងសហគមន៍ដែលមើលមិនឃើញ ទី៣. ការនឿយណាយ និងភាពព្រងើយកន្តើយនឹងជំងឺនេះ ទី៤. ការមិនគោរពឲ្យបានខ្ជាប់ខ្ជួនតាមវិធានការរដ្ឋបាល និងសុខាភិបាល និងទី៥. គឺការអាងលើវ៉ាក់សាំងបង្ការជំងឺនេះ៕	2021-07-29T04:16:00+07:00	rfa.org	https://www.rfa.org/khmer/news/health/cambodia-approves-sinovac-for-kids-from-12-17-years-without-approval-from-the-who-07282021171605.html
9aab1d12-129e-4b5b-8576-2c38e95b3ae1	Utdate ៖ វ៉ាក់សាំងកូវីដ១៩ ជំនួយរបស់អាមេរិក នឹងមកដល់កម្ពុជា នាថ្ងៃទី៣០ កក្កដា	នំពេញ ៖ វ៉ាក់សាំងកូវីដ-១៩ ប្រភេទ Johnson & Johnson ដែលជាជំនួយរបស់រដ្ឋាភិបាលអាមេរិក តាមរយៈយន្ដការកូវ៉ាក់ (COVAX) នឹងដឹកមកដល់ប្រទេសកម្ពុជានៅថ្ងៃទី៣០ ខែកក្កដា ឆ្នាំ២០២១ ខាងមុខនេះហើយ។ យោងតាមសេចក្ដីប្រកាសព័ត៌មានរបស់ ស្ថានទូតអាមេរិក ប្រចាំកម្ពុជា នាថ្ងៃទី២៨ ខែកក្កដា ឆ្នាំ២០២១ បានបញ្ជាក់ថា អំណោយនេះ គឺជាផ្នែកមួយនៃការគាំទ្រជាបន្តបន្ទាប់របស់អាមេរិក ចំពោះប្រជាជនកម្ពុជា និងនៅតំបន់ ក្នុងពេលដែលគេកំពុងតែប្រឹងងើបចេញ ពីជំងឺរាតត្បាតយ៉ាងធ្ងន់ធ្ងរនេះ។ ស្ថានទូតអាមេរិក បានបញ្ជាក់ទៀតថា «សូមអញ្ជើញប្រព័ន្ធផ្សព្វផ្សាយ ចូលរួមយកព័ត៌មានក្នុងការមកដល់លើកដំបូង នៃវ៉ាក់សាំងទាំងនេះ ចំនួនពាក់កណ្តាល ដែលនឹងប្រព្រឹត្តទៅនៅថ្ងៃសុក្រ ទី៣០ ខែកក្កដា វេលាម៉ោង៧:១៥ ព្រឹក នាអាកាស យានដ្ឋានអន្តរជាតិភ្នំពេញ។ (យើងរំពឹងថា វ៉ាក់សាំងសល់ពីនោះ នឹងត្រូវមកដល់នៅ ថ្ងៃចន្ទ ទី២ ខែសីហា នេះ)»។ ស្ថានទូត បន្ដថា លោក ភារធារី ស្ថានទូតអាមេរិក Ben Wohlauer និងតំណាងរាជរដ្ឋាភិបាលកម្ពុជា អង្គការសុខភាពពិភពលោក និងអង្គការ UNICEF នឹងមានវត្តមានក្នុងពិធីនោះដែរ៕	2021-07-29T03:53:00+07:00	dap-news.com	https://dap-news.com/national/2021/07/28/170771/
a7549611-452a-49e1-a0ad-2618151729a6	រដ្ឋបាលខេត្តស្វាយរៀង បង្ហាញអត្តសញ្ញាណអ្នកជំងឺកូវីដ ចំនួន៤៦នាក់ ជាសះស្បើយ ៨១នាក់ និងស្លាប់៥នាក់	រដ្ឋបាលខេត្តស្វាយរៀង នៅថ្ងៃទី២៨ ខែកក្កដា ឆ្នាំ២០២១នេះ បានចេញសេចក្ដីជូនដំណឹងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន៤៦នាក់បន្ថែមទៀត ដែលទើបរកឃើញថ្មី និងប្រកាសដោយក្រសួងសុខាភិបាល កាលពីព្រឹកមិញ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៨ ខែកក្កដានេះ។ ជាមួយគ្នានេះដែរ រដ្ឋបាលខេត្តស្វាយរៀង ក៏បានបញ្ជាក់ពីករណីជាសះស្បើយអ្នកជំងឺចំនួន៨១នាក់ និងស្លាប់៥នាក់ផងដែរ។ រដ្ឋបាលខេត្តស្វាយរៀង ក៏បានអំពាវនាវដល់អ្នកពាក់ព័ន្ធដោយផ្ទាល់ ឬប្រយោលជាមួយអ្នកជំងឺកូវីដ១៩ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ ដើម្បីតាមដានសុខភាព ក្នុងករណីមានអាការខុសប្រក្រតី ត្រូវផ្ដល់ព័ត៌មានទៅអាជ្ញាធរមូលដ្ឋាន និងរួសរាន់ទៅយកវត្ថុវិភាគសំណាក៕	2021-07-29T03:50:00+07:00	freshnewsasia.com	https://m.freshnewsasia.com/index.php/en/localnews/206971-2021-07-28-13-50-40.html
60e9c65a-0f66-40fa-8f2c-a2ad6d684916	កូវីដ១៩៖ ខេត្តបាត់ដំបង រកឃើញករណីឆ្លងថ្មី ១២៥នាក់ ជាសះស្បើយ ១៣៩ នាក់ និងស្លាប់ ៣នាក់	ឲភ្នំពេញ៖ រដ្ឋបាលខេត្តបាត់ដំបង នៅថ្ងៃទី២៨ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មានស្ដីពី ករណីរកឃើញអ្នកវិជ្ជមានកូវីដ១៩ ចំនួន១២៥នាក់ថ្មី ខណៈមានករណីជាសះស្បើយ ១៣៩នាក់ និងស្លាប់៣នាក់ ។ សូមបញ្ជាក់ថា គិតត្រឹមថ្ងៃទី២៨ ខែកក្កដា ឆ្នាំ២០២១នេះ ខេត្តបាត់ដំបង រកឃើញអ្នកឆ្លងជំងឺកូវីដ១៩ សរុបចំនួន ២.៩៤២នាក់ ក្នុងនោះបានព្យាបាលជាសះស្បើយ១.៧៥៣ នាក់ និងកំពុងសម្រាកព្យាបាល ១.១៥៦នាក់ ស្លាប់ ៣៣នាក់៕	2021-07-29T03:50:00+07:00	dap-news.com	https://dap-news.com/national/2021/07/28/170756/
09c397db-1d0f-49a9-85ba-8f431d58f1b8	ខេត្តកោះកុង បង្ហាញអត្តសញ្ញាណអ្នកជំងឺកូវីដ ចំនួន២១នាក់ និងជាសះស្បើយ ៨៥នាក់	រដ្ឋបាលខេត្តកោះកុង បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកវិជ្ជមានជំងឺកូវីដ១៩ ចំនួន២១នាក់ថែមទៀត និងករណីជាសះស្បើយចំនួន៨ ៥នាក់ នៅថ្ងៃទី២៨ ខែកក្កដា ឆ្នាំ២០២១នេះ តាមរយៈការធ្វើតេស្តរហ័ស (Rapid Test)។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់នេះ។ ជាមួយគ្នានេះដែរ រដ្ឋបាលខេត្ តក៏បានអំពាវនាវដល់អ្នកប៉ះពាល់ផ្ទាល់ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលត្រូវធ្វើចត្តាឡីស័ក តាមផ្ទះរៀងៗខ្លួន។	2021-07-29T03:46:00+07:00	freshnewsasia.com	https://m.freshnewsasia.com/index.php/en/localnews/206970-2021-07-28-13-46-11.html
11fab8e9-8cfc-46ce-8165-8f4c9ef0b007	រដ្ឋបាលខេត្តកំពត បន្តរកឃើញករណីវិជ្ជមាន កូវីដ១៩ ចំនួន ៣២នាក់ថ្មី	ភ្នំពេញ៖ រដ្ឋបាលខេត្តកំពត នៅថ្ងៃទី២៨ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មានស្ដីពីករណីរកឃើញអ្នកវិជ្ជមានកូវីដ១៩ ចំនួន៣២នាក់ថ្មី។ សូមបញ្ជាក់ថា គិតត្រឹមថ្ងៃទី២៨ ខែកក្កដា ឆ្នាំ២០២១នេះ ខេត្តកំពត រកចឃើញអ្នកឆ្លងជំងឺកូវីដ១៩ សរុបចំនួន ២.៩៦៩នាក់ ក្នុងនោះបានព្យាបាលជាសះស្បើយ ២.៤៧៤នាក់ និងកំពុងសម្រាកព្យាបាល ៤៥២នាក់ ស្លាប់ ៤៣នាក់៕	2021-07-29T03:43:00+07:00	dap-news.com	https://dap-news.com/national/2021/07/28/170750/
aa5eb710-0149-435f-ad3a-92295fdb8779	កូវីដ១៩៖ ខេត្តកំពង់ឆ្នាំង រកឃើញករណីឆ្លងថ្មី៦៥នាក់ និងជាសះស្បើយ ៥៨នាក់	ភ្នំពេញ៖ រដ្ឋបាលខេត្តកំពង់ឆ្នាំង នៅថ្ងៃទី២៨ ខែកក្កដា ឆ្នាំ២០២១នេះ បានចេញសេចក្តីប្រកាសព័ត៌មាន ស្តីពីករណី រកឃើញអ្នកវិជ្ជមានកូវីដ-១៩ តាមរយ:ការធ្វើតេស្តរហ័ស (Rapid Test) ចំនួន ៦៥នាក់ថ្មី និងមានករណីជាសះស្បើយចំនួន ៥៨នាក់ ៕	2021-07-29T03:41:00+07:00	dap-news.com	https://dap-news.com/national/2021/07/28/170743/
ef675662-e5f7-4b01-9f41-48644016eb88	ខេត្តក្រចេះ បន្តរកឃើញអ្នកជំងឺកូវីដ ចំនួន៤នាក់ និងជាសះស្បើយ ៦នាក់	រដ្ឋបាលខេត្តក្រចេះ នៅថ្ងៃទី២៨ ខែកក្កដា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន៤នាក់បន្ថែមទៀត និងអ្នកជាសះស្បើយចំនួន៦នាក់ តាមរយៈការធ្វើតេស្តរហ័ស (Rapid Test)។ នេះបើតាមសេចក្ដីប្រកាសព័ត៌មានដែល Fresh News ទទួលបាននៅយប់ថ្ងៃទី២៨ ខែកក្កដានេះ។ ជាមួយគ្នានេះដែរ រដ្ឋបាលខេត្តក្រចេះ សូមអំពាវនាវដល់ប្រជាពលរដ្ឋ និងសាធារណជនទាំងអស់ ដែលពាក់ព័ន្ធដោយផ្ទាល់ និងប្រយោលជាមួយអ្នកទាំង៤នាក់ ត្រូវរួសរាន់មកជួបក្រុមគ្រូពេទ្យ ដើម្បីយកសំណាកទៅពិនិត្យ និងធ្វើចត្តាឡីស័ក៕ ខាងក្រោមនេះ ជាសេចក្តីប្រកាសព័ត៌មានរបស់រដ្ឋបាលខេត្តក្រចេះ៖	2021-07-29T03:34:00+07:00	freshnewsasia.com	https://m.freshnewsasia.com/index.php/en/localnews/206967-2021-07-28-13-34-19.html
1bf6d153-aa40-4f95-89ff-0c4515af7a0d	ខេត្តបាត់ដំបង បន្តរកឃើញអ្នកជំងឺកូវីដ ចំនួន១២៥នាក់ និងជាសះស្បើយ ១៣៩នាក់ និងស្លាប់៣នាក់	រដ្ឋបាលខេត្តបាត់ដំបង នៅថ្ងៃទី២៨ ខែកក្កដា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន១២៥នាក់ ក្នុងនោះជាពលករមកពីប្រទេសថៃ ចំនួន៣៨នាក់ ជាសះស្បើយចំនួន១៣៩នាក់ តាមរយៈការធ្វើតេស្តរហ័ស (Rapid Test) និងស្លាប់ចំនួន៣នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រយប់ថ្ងៃទី២៨ ខែកក្កដា ឆ្នាំ២០២១នេះ។ ជាមួយគ្នានេះដែរ រដ្ឋបាលខេត្តក៏បានអំពាវនាវដល់អ្នកប៉ះពាល់ផ្ទាល់ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលត្រូវធ្វើចត្តាឡីស័ក តាមផ្ទះរៀងៗខ្លួន។ សូមបញ្ជាក់ថា ចាប់តាំងពីផ្ទុះការរីករាលដាលនៃជំងឺកូវីដ១៩ ខេត្តបាត់ដំបង បានរកឃើញអ្នកជំងឺចំនួន ២,៩៤២នាក់ ព្យាបាលជាសះស្បើយចំនួន ១,៧៥៣នាក់ ស្លាប់ចំនួន ៣៣នាក់ និងកំពុងព្យាបាលចំនួន១,១៥៦ នាក់៕	2021-07-29T03:14:00+07:00	freshnewsasia.com	https://m.freshnewsasia.com/index.php/en/localnews/206965-2021-07-28-13-14-31.html
13cb2a59-465c-420d-9cba-c58649c536b8	បណ្ឌិត គិន ភា៖ ជំងឺកូវីដ-១៩ ជាវិញ្ញាសាដ៏ធំមួយក្នុងការសាកល្បងមិត្តភាពដែកថែបរវាងកម្ពុជា និងចិន	លោកបណ្ឌិត គិន ភា ប្រធានវិទ្យាស្ថានទំនាក់ទំនងអន្តរជាតិនៃកម្ពុជា នៃរាជបណ្ឌិត្យសភាកម្ពុជា បានបង្ហាញនូវការយល់ឃើញថា ជំងឺកូវីដ-១៩ ជាវិញ្ញាសាដ៏ធំមួយក្នុងការសាកល្បងមិត្តភាពដែកថែបរវាងកម្ពុជា និងចិន។ ក្នុងវេទិកាពិធីបិទកម្រិតខ្ពស់នៃធនាគារខួរក្បាលកម្ពុជា-ចិន លើកទី២ នៅរសៀលថ្ងៃទី២៨ ខែកក្កដា ឆ្នាំ២០២១នេះ លោកបណ្ឌិត គិន ភា បានលើកឡើងថា ប្រទេសកម្ពុជា ជួបប្រទះនូវបញ្ហាប្រឈមធ្ងន់ធ្ងរ ដែលបណ្តាលមកពីការឆ្លងរាលដាល នៃជំងឺកូវីដ-១៩ ប្រទេសចិនក្នុងនាមជាមិត្តដ៏រឹងមាំ បានប្រឹងប្រែងយ៉ាងអស់ពីសមត្ថភាព ដើម្បីធ្វើការជាមួយប្រទេសកម្ពុជាក្នុងការប្រយុទ្ធប្រឆាំងនឹងជំងឺរាតត្បាតនេះ។ លោកបណ្ឌិត បានបញ្ជាក់ទៀតថា ការប្រឹងប្រែងជួយកម្ពុជា ដើម្បីប្រយុទ្ធប្រឆាំងជំងឺកូវីដ១៩នេះ ពីសំណាកមហាមិត្តចិននេះ មិនត្រឹមតែបង្កប់នូវចំណងមិត្តភាពពិសេសរបស់ភាគីទាំងពីរប៉ុណ្ណោះទេ ប៉ុន្តែជាការទទួលខុសត្រូវរបស់ប្រទេសចិន ក្នុងការកសាងសហគមន៍កម្ពុជា-ចិន ដែលមានអនាគតរួមគ្នាផងដែរ។ ពីមួយថ្ងៃទៅមួយថ្ងៃ, ពីមួយឆ្នាំទៅមួយឆ្នាំ, ទំនាក់ទំនងកម្ពុជា-ចិន ត្រូវបានពង្រឹង និងពង្រីកជាលំដាប់ ជាដៃគូយុទ្ធសាស្ត្រគ្រប់ជ្រុងជ្រោយ ជាសហគមន៍ដែលមានជោគវាសនារួមគ្នា ជាមិត្តដែកថែប និងជាមិត្តភាពជាបងប្អូនល្អ។ នេះជាអ្វីដែលលោកបណ្ឌិត គិន ភា បានគូសបញ្ជាក់បន្ថែមនូវអ្វីដែលជាទំនាក់ទំនងរវាងកម្ពុជា និងចិន។ បើតាមលោកបណ្ឌិត គិន ភា ទោះជាបែបនេះក្តី កម្លាំងអមិត្តខាងក្រៅពិតជាមិនចង់ឃើញភាពរីកចម្រើន នៃទំនាក់ទំនងរវាងប្រទេសទាំងពីរនោះទេ ពួកគេតែងប្រឌិតរឿងរ៉ាវ និងរៀបចំឈុតឆាកជាច្រើន ដើម្បីបង្ខូចកេរ្តិ៍ឈ្មោះ និងទំនាក់ទំនងរវាងប្រទេសទាំងពីរ។ ក្នុងន័យនេះ ប្រទេសចិន ត្រូវតែជួយប្រទេសកម្ពុជា ឲ្យក្លាយជាប្រទេសគំរូមួយលើការអភិវឌ្ឍ ដោយសារតែមានទំនាក់ទំនងដ៏ល្អ និងស៊ីជម្រៅជាមួយប្រទេសចិន។ លោកបន្ថែមទៀតថា កិច្ចការបន្ទាន់មួយទៀត ដែលបញ្ញវន្តត្រូវធ្វើ ដើម្បីរួមចំណែកលើកកម្ពស់ទំនាក់ទំនងរវាងប្រជាជន និងប្រជាជន នៃប្រទេសទាំងពីរ គឺការចូលរួមផ្សព្វផ្សាយអំពីប្រទេសកម្ពុជា និងចិនដល់ប្រជាជនទាំងពីរឲ្យបានទូលំទូលាយ ពង្រីកការស្វែងយល់ពីគ្នាទៅវិញទៅមក ឲ្យកាន់តែស៊ីជម្រៅ ពង្រឹងវប្បធម៌សន្ទនា រៀនសូត្រពីគ្នាទៅវិញទៅមក និងពិភាក្សាគ្នាដោយភាពស្មោះត្រង់ ស្តីពីកិច្ចសហប្រតិបត្តិការកម្ពុជា-ចិន និងការកំណត់ទិសដៅថ្មីបំផុត ក្នុងការចាប់យកសក្តានុពលនៃការអភិវឌ្ឍរួមគ្នា។ គួរជម្រាបថា ចាប់តាំងពីជំងឺកូវីដ១៩ ផ្ទុះដំបូងនៅទីក្រុងវ៉ូហាន ប្រទេសចិន សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ក៏បានដឹកនាំគណៈប្រតិភូពិសេសមួយ ទៅជួបសួរសុខទុក្ខជាមួយលោក ហ្ស៉ី ជិនពីង ប្រធានាធិបតេយ្យចិន ក្នុងនាមជាមិត្តដែកថែបផងដែរ ខណៈប្រទេសជាច្រើនកំពុងតែខ្លាចរអា។ សកម្មភាពបែបនេះរបស់សម្ដេចតេជោ ហ៊ុន សែន ក៏ត្រូវបានអ្នកសារព័ត៌មានចិន ហៅថា «បុរសសង្ហារដើរបញ្ច្រាសគេ»។ នេះមានន័យថា គ្រប់គ្នាកំពុងតែភ័យខ្លាច និងចង់ជម្លៀសប្រជាជនរបស់ប្រទេសគេចេញពីប្រទេសចិន ប៉ុន្ដែកម្ពុជា ក្រោមការដឹកនាំរបស់សម្ដេចតេជោ ហ៊ុន សែន មិនធ្វើបែបនោះឡើយ ហើយអំពាវនាវឲ្យពលរដ្ឋរក្សាភាពស្ងៀមស្ងាត់ និងស្ដាប់តាមការណែនាំរបស់អាជ្ញាធរនៅទីនោះ។ ក្រោយមកកម្ពុជា ក៏បានផ្ទុះឡើងនូវការឆ្លងរីករាលដាលជំងឺកូវីដ១៩ ហើយពេលនោះ ចិន ក៏បានបញ្ជូននូវជំនួយជាសម្ភារបរិក្ខាដើម្បីប្រយុទ្ធប្រឆាំងជំងឺកូវីដ១៩នេះ មកជាបន្ដបន្ទាប់ផងដែរ ដោយព្រមទាំងបញ្ជូនក្រុមគ្រូពេទ្យជំនាញរបស់ចិន មកថែមទៀតផង។ រហូតមកដល់ពេលមានវ៉ាក់សាំងបង្ការជំងឺកូវីដ១៩ កម្ពុជា ក៏ក្លាយជាប្រទេសដំបូងគេផងដែរ ដែលទទួលបានជំនួយវ៉ាក់សាំងនេះពីប្រទេសចិន ដើម្បីចាក់ជូនប្រជាពលរដ្ឋ។ បច្ចុប្បន្នវ៉ាក់សាំងដែលកំពុងចាក់ជូនពលរដ្ឋកម្ពុជា គឺជាច្រើនលើសលប់ផលិតដោយក្រុមហ៊ុនរបស់ប្រទេសចិន ដោយមានទាំងជំនួយ និងការបញ្ជាទិញផងដែរ។ គួរជម្រាបថា គិតត្រឹមថ្ងៃទី២២ ខែកក្កដា ឆ្នាំ២០២១ កម្ពុជាទទួលបានវ៉ាក់សាំងសរុបប្រ មាណ ១៧លានដូសហើយ។ តាមរយៈវ៉ាក់សាំងនេះ បានជួយឲ្យកម្ពុជា សម្រេចបាននូវការចាក់វ៉ាក់សាំងជូនប្រជាពលរដ្ឋជាង ៦.៤លាននាក់រួចហើយ ដែលស្មើនឹង ៦៤.៥៥% ធៀបនឹងគោលដៅចំនួនប្រជាពលរដ្ឋត្រូវចាក់ប្រមាណ ១០លាននាក់។ វ៉ាក់សាំងដែលកម្ពុជាកំពុងមានទាំងអស់នេះ ភាគច្រើនលើសលប់គឺជាវ៉ាក់សាំងរបស់ប្រទេសចិន ដោយមានទាំងជំនួយ និងការបញ្ជាទិញ។ សម្ដេចតេជោ ហ៊ុន សែន ក៏ធ្លាប់បានប្រកាសថា កម្ពុជា នឹងយកមហាយក្សចិនជាខ្នងបង្អែក លើការផ្គត់ផ្គង់វ៉ាក់សាំងបង្ការជំងឺកូវីដ១៩។ ស្រដៀងគ្នានេះ កាលពីពេលកន្លងទៅ រដ្ឋាភិបាលចិន ធ្លាប់បានប្រកាសបង្ហាញនូវជំហរមុតមាំរបស់ខ្លួនជួយកម្ពុជាប្រយុទ្ធនឹងជំងឺកូវីដ១៩នេះ រហូតទទួលបានជោគជ័យ។ លោក វ៉ាង វិនធាន ឯកអគ្គរដ្ឋទូតចិន ធ្លាប់បានគូសបញ្ជាក់ថា ចិន និងកម្ពុជាជាបងប្អូនល្អនឹងគ្នា ដែលប្រៀបដូចដៃ និងជើង គឺជាមិត្តល្អនឹងគ្នា ដែលតែងជួយគ្នាទៅវិញទៅមក។ ដរាបណាជំងឺកូវីដនៅក្នុងប្រទេសកម្ពុជាមិនទាន់បញ្ចប់ ការផ្តល់ជំនួយរបស់ចិនមកកាន់ប្រទេសកម្ពុជា ក៏មិនអាចបញ្ឈប់បានឡើយ។ ក្នុងការប្រយុទ្ធប្រឆាំងនឹងជំងឺវីរុសកូវីដ ប្រជាជនចិនបន្តគាំទ្រជាមួយប្រជាជនកម្ពុជាជានិច្ច៕	2021-07-29T03:03:00+07:00	freshnewsasia.com	https://m.freshnewsasia.com/index.php/en/localnews/206962-2021-07-28-13-03-10.html
b1e4a06e-c963-4f56-b937-202a32f34d69	តួលេខករណីឆ្លងប្រចាំថ្ងៃ នៃជំងឺកូវីដ១៩ នៅទីក្រុងតូក្យូកើនលើស ៣,០០០ករណីជាលើកដំបូង	រដ្ឋាភិបាលក្រុងតូក្យូបានប្រកាសនៅថ្ងៃពុធនេះថា មានករណីឆ្លងថ្មី នៃជំងឺកូវីដ១៩ ចំនួន ៣,១៧៧ករណី ត្រូវបានកត់ត្រា ក្នុងរយៈពេល២៤ម៉ោងចុងក្រោយនេះ ដែលជាតួលេខខ្ពស់បំផុតមិនធ្លាប់មាន។ នេះបើយោងតាមកាចេញផ្សាយដោយ ទីភ្នាក់ងារសារព័ត៌មានស៊ីនហួរ នៅយប់ថ្ងៃពុធ ទី២៨ ខែកក្កដា ឆ្នាំ២០២១។ នៅពេលវីរុសនេះបានរាលដាលយ៉ាងលឿនទៅដល់កន្លែងផ្សេងៗនៅទូទាំងប្រទេស ចំនួនករណីឆ្លងប្រចាំថ្ងៃក៏ត្រូវបានកើនឡើងយ៉ាងខ្លាំងផងដែរ ដោយនៅថ្ងៃអង្គារសប្តាហ៍នេះបានកត់ត្រាចំនួនករណីឆ្លងថ្មីរហូតជាង ៧,០០០ករណីជាលើកដំបូង ចាប់តាំងពីថ្ងៃទី១២ ខែឧសភាកន្លងទៅ។ គួរបញ្ជាក់ថា អត្រាខ្ពស់បំផុតនេះ កើតឡើងកំឡុងពេលដែលទីក្រុងតូក្យូមួយនេះ កំពុងធ្វើជាម្ចាស់ផ្ទះនៃកីឡាអូឡាំពិក ដែលបានប្រព្រឹត្តិទៅជាងមួយសប្តាហ៍មកនេះ៕	2021-07-29T02:53:00+07:00	freshnewsasia.com	https://m.freshnewsasia.com/index.php/en/internationalnews/206960-2021-07-28-12-53-40.html
52422e54-f770-4129-affc-7b66c96edb0b	អាជ្ញាធរខេត្តកោះកុង បន្តរកឃើញករណី វិជ្ជមានកូវីដ១៩ ចំនួន២១នាក់ថ្មី និងជាសះស្បើយ៨៥នាក់	No Content	2021-07-29T01:44:00+07:00	dap-news.com	https://dap-news.com/national/2021/07/28/170714/
34935bfc-095a-4cc8-bf85-018b594a7bdb	រដ្ឋាភិបាលនឹងបិទខេត្ត៨ ជាប់ព្រំដែនថៃ ក្រោយរកឃើញមេរោគកូវីដ១៩ បំប្លែងថ្មីកាន់តែច្រើន	រដ្ឋាភិបាលសម្រេចបិទខ្ទប់ខេត្តចំនួន ៨ ជាប់ព្រំដែនថៃ បណ្ដោះអាសន្នរយៈពេល ១៤ថ្ងៃ ដើម្បីទប់ស្កាត់ការឆ្លងរាលដាលកូវីដ១៩ បំប្លែងថ្មី ប្រភេទ ដែលតា (Delta)។ ខេត្តដែលត្រូវបិទខ្ទប់បណ្ដោះអាសន្នទាំងនោះរួមមាន ខេត្តកោះកុង ពោធិ៍សាត់ បាត់ដំបង ប៉ៃលិន បន្ទាយមានជ័យ ឧត្តរមានជ័យ ព្រះវិហារ និងខេត្តសៀមរាប។ ការបិទខ្ទប់នេះ មានរយៈពេល ១៤ថ្ងៃ គិតចាប់ពីពាក់កណ្ដាលអាធ្រាត្រ ថ្ងៃទី២៩ ខែកក្កដា រហូតដល់ថ្ងៃទី១២ ខែសីហា។ ទន្ទឹមនឹងនេះ រដ្ឋាភិបាលក៏តម្រូវឱ្យក្រសួងការបរទេស និងក្រសួងការងារ ទាក់ទងភាគីថៃជាបន្ទាន់ ដើម្បីបិទព្រំដែនបណ្ដោះអាសន្នសម្រាប់អ្នកធ្វើដំណើរចេញចូល លើកលែងតែងការដឹកជញ្ជូនទំនិញ និងករណីពិសេសមានអ្នកជំងឺសង្គ្រោះបន្ទាន់។ រដ្ឋាភិបាលបញ្ជាឱ្យក្រសួងទាំងពីរ និងអាជ្ញាធរខេត្តទាំងនេះ បង្កើនការសម្របសម្រួលជាមួយភាគីថៃ ដើម្បីពន្យារពេលការវិលត្រឡប់មកស្រុកវិញនៃពលករខ្មែរនៅថៃ។ ការសម្រេចបិទខេត្តមួយចំនួននេះ ធ្វើឡើងបន្ទាប់ពីកម្ពុជារកឃើញចំនួនអ្នកឆ្លងមេរោគ កូវីដ១៩ បំប្លែងថ្មីប្រភេទដែលតា កាន់តែច្រើនជាពិសេស ក្នុងចំណោមពលករចំណាកស្រុកខ្មែរ ដែលវិលត្រឡប់មកពីប្រទេសថៃវិញ។ ទន្ទឹមនឹងការបិទខ្ទប់ខេត្តទាំង ៨នេះ រដ្ឋាភិបាលក៏បានចេញនូវផែនការ ១១ចំណុច ផ្សេងទៀត ចំពោះអាជ្ញាធរពាក់ព័ន្ធទូទាំងប្រទេស ដើម្បីទប់ស្កាត់ការឆ្លងរាលដាលកូវីដ១៩។ ក្នុងវិធានការទាំងនោះ ក៏មានតម្រូវឱ្យអភិបាលខេត្តក្រុងទាំងអស់ អាចមានលទ្ធភាពចាត់វិធានការបិទខ្ទប់អាជីវកម្ម សកម្មភាពការងារ មុខរបរនានា ហាមការជួបជុំ ដែលមានមនុស្សលើសពី ១០នាក់ និងការហាមឃាត់ការដើរហើរ ចាប់ពីម៉ោង ៩យប់ រហូតដល់ម៉ោង ៣ទៀបភ្លឺជាដើម។ កាលពីថ្ងៃទី២៨ កក្កដា កម្ពុជារកឃើញ អ្នកកើតជំងឺកូវីដ១៩ ចំនួន ៧៦៦នាក់ និងអ្នកស្លាប់ចំនួន ១៥នាក់ ដែលចំនួននេះបានធ្វើឱ្យកម្ពុជា មានអ្នកស្លាប់កើនឡើងដល់ ១.៣៣៨នាក់ និងអ្នកឆ្លងសរុប ៧៥.១៥២នាក់៕	2021-07-29T01:39:00+07:00	rfa.org	https://www.rfa.org/khmer/news/health/cambodia-to-lockdown-8-provinces-after-finding-more-cases-delta-covid-19-07282021142106.html
8458d464-835e-4aca-87ef-6f0be63c85cc	ការគោរព តាមក្រមវិទ្យាសាស្ត្រ និងធ្វើកិច្ចសហប្រតិបត្តិការ ដោយស្មោះត្រង់ ទើបអាចយកឈ្នះ លើជំងឺឆ្លងនិងស្វែងរកប្រភពដើមនៃវីរុស	«វីរុសគឺធ្លាយចេញពីមន្ទីរពិសោធន៍ក្រុងវូហាន» នេះជាការលើកឡើងច្រំដែលៗធ្វើឱ្យគេស្តាប់ឡើងទ្រាន់របស់បស្ចិមប្រទេសមួយចំនួនបើទោះបីជាក្រុមអ្នកជំនាញនៃអង្គការសុខភាពពិភពលោកបានសិក្សាស្រាវជ្រាវនៅក្រុងវូហានផ្ទាល់ហើយសន្និដ្ឋានថា«វាមានលទ្ធភាពស្ទើរតែសូន្យដែលវីរុសបានធ្លាយចេញពីមន្ទីរពិសោធន៍ក្រុងវូហាន»ដែលជាការបង្ហាញភស្តុតាងខាងវិទ្យាសាស្ត្រដ៏ប្រចក្សដើម្បីច្រានចោលការលើកឡើងខាងលើនេះក្តី ។ យ៉ាងណាមិញ យើងឃើញថាបស្ចិមប្រទេសមួយចំនួន ពិសេសប្រទេសដែលស្ថិតក្រោមឥទ្ធិពលរបស់អាមេរិកមិនខ្វល់ពីអ្វីដែលជាភស្តុតាងវិទ្យាសាស្ត្រនេះទេ គិតតែពីការស្រែកបន្ទោរហៃអើតាមតែអាមេរិកយ៉ាងងងឹតងងល់ ។ តាមច្បាប់កំណត់របស់អង្គការសុខភាពពិភពលោក ការដាក់ឈ្មោះឱ្យវីរុសប្រភេទថ្មីមិនត្រូវពាក់ព័ន្ធនឹងឈ្មោះប្រទេស តំបន់ឬជាតិសាសន៍ណាមួយនោះទេ ក្នុងន័យចៀសវាងកើតមានការរើសអើង ។ ក៏ប៉ុន្តែយើងឃើញថា បើទោះបីជាអង្គការសុខភាពពិភពលោកបានដាក់ឈ្មោះផ្លូវការឱ្យវីរុសកូរ៉ូណាថ្មីថា «វីរុសកូវីដ-១៩»ហើយក្តី ក៏លោកត្រាំដែលជាអតីតប្រធានាធិបតីអាមេរិកនៅតែហៅវីរុសនេះថា «វីរុសចិន»ឬ«វីរុសវូហាន»នៅកន្លែងសាធារណៈនានាដដែល ។ នេះបានសឱ្យឃើញពីចរិតរើសអើង អនុត្តរភាពនិងមិនគោរពក្រមអន្តរជាតិរបស់ថ្នាក់ដឹកនាំអាមេរិក ។ បន្ទាប់ពីការរាតត្បាតនៃជំងឺកូវីដ១៩ត្រូវបានគ្រប់គ្រង ប្រទេសចិនក៏បានរៀបចំឱ្យក្រុមអ្នកជំនាញរបស់អង្គការសុខភាពពិភពលោកចុះសិក្សាស្រាវជ្រាវដោយផ្ទាល់នៅឯមន្ទីរពិសោធន៍ក្រុងវូហាននិងកន្លែងពាក់ព័ន្ធ ។ ប៉ុន្តែលទ្ធផលមិនដូចការប៉ុនប៉ងរបស់អ្នកនយោបាយអាមេរិកមួយចំនួននោះទេ ហេតុនេះហើយទោះជាមានភស្តុតាងខាងវិទ្យាសាស្ត្រដ៏រឹងមាំយ៉ាងណាក្តី ក៏ពួកគេនៅតែខំស្រែកកោកៗមិនទទួលស្គាល់របាយការណ៍សិក្សាស្រាវជ្រាវប្រកបដោយកិត្យានុភាពមួយនេះ ។ អ្វីដែលអ្នកផងចោទជាសំណួរនោះគឺ អ្នកដែលដើរចោទប្រកាន់គេ ហើយមិនទទួលស្គាល់លទ្ធផលសិក្សាស្រាវជ្រាវយ៉ាងហ្មត់ចត់ ស៊ីជម្រៅនិងប្រកបជំនាញខ្ពស់របស់ក្រុមអ្នកជំនាញអន្តរជាតិនោះ តើហ៊ានឱ្យក្រុមអ្នកជំនាញអន្តរជាតិទៅសិក្សាស្រាវជ្រាវនៅមន្ទីរពិសោធន៍របស់ខ្លួនទេ ? ម៉្យាងវិញទៀត តាមការចុះផ្សាយអំពីលទ្ធផលសិក្សាស្រាវជ្រាវរបស់ប្រទេសមួយចំនួនឱ្យដឹងថា វីរុសកូវីដ១៩មានលទ្ធភាពឆ្លងរាលដាលនៅប្រទេសខ្លួនតាំងពីខែតុលាឆ្នាំ ២០១៩ មកម៉្លេះ ពោលគឺកើតមុនករណីឆ្លងទីមួយនៅក្រុងវូហានប្រទេសចិនដល់ទៅពីរខែ ចុះហេតុអ្វីអ្នកដើរចោទប្រទេសចិនថាធ្វើឱ្យធ្លាយវីរុសចេញពីមន្ទីរពិសោធន៍នោះបែរជាធ្វើគធ្វើថ្លង់ក្នុងរឿងនេះទៅវិញ ? សុភាសិតខ្មែរបានពោលថា ៖ «បើមិនជួយចូកជួយចែវ កុំយកជើងរាទឹក» ។ ជាក់សែ្តងដូចយើងទាំងអស់គ្នាបានដឹងហើយថា វីរុសជាសត្រូវរួមរបស់មនុស្សជាតិ មិនមែនជា«សត្រូវផ្តាច់មុខ»របស់ប្រទេសណាមួយនោះទេ ។ អាស្រ័យហេតុនេះ យើងឃើញថាប្រទេសភាគច្រើនដាច់ខាតនៅលើពិភពលោកសុទ្ធតែដុតដៃដុតជើងក្នុងការធ្វើកិច្ចសហប្រតិបត្តិការអន្តរជាតិ ដើម្បីយកឈ្នះលើជំងឺរាតត្បាតដ៏កាចសាហាវនេះក្នុងពេលឆាប់ៗ ។ តម្កល់ទុកអាយុជីវិតប្រជាជនជាអាទិភាព ផ្តល់ជំនួយទៅតាមលទ្ធភាពនូវសម្ភារបរិក្ខារវេជ្ជសាស្ត្រដល់ប្រទេសដែលមានតម្រូវការ ចាត់បញ្ជូនក្រុមអ្នកជំនាញវេជ្ជសាស្ត្រទៅជួយដល់ប្រទេសមានតម្រូវការដោយផ្ទាល់ ផ្តល់ជំនួយនិងផ្គត់ផ្គង់វ៉ាក់សាំងដល់ប្រទេសដែលមានតម្រូវការ ធ្វើកិច្ចសហប្រតិបត្តិការអន្តរជាតិក្នុងការសិក្សាស្រាវជ្រាវរកប្រភពនៃវីរុស ។ល។ ទាំងនេះជាសកម្មភាពជាក់ស្តែងរបស់ប្រទេសចិនបន្ទាប់ពីការផ្ទុះរាលដាលនៃជំងឺកូវីដ១៩ជាសកលមកដែលយើងទាំងអស់គ្នាបានឃើញជាក់នឹងភ្នែក ។ យើងមិនពិបាកមើលឃើញឡើយថា ថ្នាក់ដឹកនាំដែលប្រកបដោយគតិបណ្ឌិតនានានៅលើពិភពលោកសុទ្ធតែបានខិតខំអស់ពីលទ្ធភាពដើម្បីចាត់វិធានការទប់ស្កាត់ការរាលដាលនៃជំងឺឆ្លងស្របទៅតាមសភាពការណ៍ប្រទេសខ្លួន ព្រមទាំងស្វែងរកកិច្ចសហប្រតិបត្តិអន្តរជាតិ ដើម្បីជួយប្រជាជនខ្លួនឱ្យចេញផុតពីជ្រោះមរណាក្នុងពេលឆាប់ៗ ក៏ដូចជាស្តារសេដ្ឋកិច្ចនិងផលិតកម្មឡើងវិញ ធ្វើឱ្យប្រជាជនវិលត្រឡប់ទៅរកជីវភាពធម្មតាវិញតាមដែលអាចធ្វើទៅបាន ។ ប៉ុន្តែងាកមកមើលប្រទេសលោកខាងលិចមួយចំនួនតូចវិញ ជាពិសេសគឺអាមេរិកតែម្តង ចាប់ពីជំងឺឆ្លងផ្ទុះរាលដាលមក អ្វីដែលអាមេរិកធ្វើច្រើនជាងគេមិនមែនការទប់ស្កាត់ជំងឺឆ្លងក្នុងប្រទេស មិនមែនការធ្វើកិច្ចសហប្រតិបត្តិការអន្តរជាតិដើម្បីយកឈ្នះលើជំងឺឆ្លង មិនមែនការផ្តល់ជំនួយដល់ប្រទេសក្រីក្រក្នុងនាមខ្លួនជាប្រទេសមហាអំណាចនោះទេ តែបែរជាដើរចោទប្រកាន់អ្នកនេះអ្នកនោះ ធ្វើនយោបាយធូបនីយកម្មបញ្ហាវីរុស បង្កជាឧបសគ្គរារាំងដល់កិច្ចសហប្រតិបត្តិការអន្តរជាតិក្នុងការប្រយុទ្ធប្រឆាំងនឹងវីរុសទៅវិញ ។ បច្ចុប្បន្នគឺជាយុគសម័យឌីជីថល មិនមែនសម័យជិះកង់ឈើនោះទេ អ្វីៗគ្រប់យ៉ាងដែលមនុស្សជាតិយើងមិនទាន់បានដឹងច្បាស់ ត្រូវពឹងផ្អែកលើការសិក្សាស្រាវជ្រាវខាងវិទ្យាសាស្ត្រ តែមិនមែនវោហាសាស្ត្រនោះទេ ។ ការធ្វើកិច្ចសហប្រតិបត្តិត្រូវធ្វើឡើងក្រោមរូបភាពស្មោះត្រង់ សមភាព តែមិនមែនដើរតួជាអ្នកប្រៀនប្រដៅប្រទេសដទៃនោះទេ ។ ពាក្យចាស់ពោលថា «សាមគ្គីជាកម្លាំង» ល្គឹកណាដែលប្រទេសនានាពួតដៃគ្នាយ៉ាងស្អិតល្មួតនិងស្មោះត្រង់ ធ្វើកិច្ចខិតខំប្រឹងប្រែងរួមគ្នា ល្គឹកនោះទើបអាចយកឈ្នះលើជំងឺឆ្លងក្នុងពេលឆាប់ៗ ៕	2021-07-29T01:36:00+07:00	dap-news.com	https://dap-news.com/national/2021/07/28/170707/
e95e66d7-9af6-4d35-9701-494f260b7b4f	អ្នកជំនាញផ្នែកជំងឺឆ្លងព្រមានថា សហរដ្ឋអាមេរិកកំពុងដើរលើផ្លូវខុស ក្នុងការប្រយុទ្ធប្រឆាំងជាមួយកូវីដ-១៩	អ្នកជំនាញផ្នែកជំងឺឆ្លង លោក Anthony Fauci បានព្រមានថាសហរដ្ឋអាមេរិកកំពុងដើរនៅលើផ្លូវខុស ក្នុងការទប់ស្កាត់ការកើនឡើងជាថ្មីនូវករណីឆ្លង COVID-19 ដោយសារតែការឆ្លងរាលដាលវីនៃរុសបម្លែងថ្មី Delta និងចំនួនដ៏ច្រើននៃប្រជាជនអាមេរិកដែលមិនទាន់ចាក់វ៉ាក់សាំង។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នៅថ្ងៃពុធ ទី២៨ ខែកក្កដា ឆ្នាំ២០២១។ ការព្រមានខាងលើរបស់លោក Anthony Fauci ធ្វើឡើងកំលុងផ្ដល់កិច្ចសម្ភាសន៍ជាមួយទូរទស្សន៍ CNN កាលពីថ្ងៃអាទិត្យសប្ដាហ៍មុន។ បើតាមលោក Fauci ការកើនឡើងករណីឆ្លងថ្មីៗ មានជាប់ពាក់ព័ន្ធនឹងវីរុសបម្លែងថ្មី Delta និងប្រជាជនអាមេរិកដែលមិនទាន់ចាក់វ៉ាក់សាំង។ អ្នកជំនាញរូបនេះបានគូសបញ្ជាក់ដូច្នេះថា៖ ។ គួរបញ្ជាក់ថា នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦១,៥៨១នាក់ទៀតបានឆ្លងជំងឺ COVID-19 ខណៈអ្នកជំងឺ ៣៣៩នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ ដោយឡែក គិតត្រឹមថ្ងៃទី២៧ ខែកក្កដា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជាង ៣៤២លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៨៨.៧៣លាននាក់ (៥៧.៥%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៦៣.១៧លាននាក់ (៤៩.៧% នៃចំនួនប្រជាជនសរុប) បានទទួលការចាក់គ្រប់ដូស៕	2021-07-29T00:37:00+07:00	freshnewsasia.com	https://m.freshnewsasia.com/index.php/en/internationalnews/206941-2021-07-28-10-37-56.html
529f4b06-0ccf-48ea-b5ca-393af0bcc76a	សម្ដេចតេជោ ហ៊ុន សែន សម្រេចបង្កើត «ក្រុមការងាររាជរដ្ឋាភិបាលនិងឯកជន ដើម្បីស្ដារ និងលើកស្ទួយវិស័យទេសចរណ៍កម្ពុជាក្នុងនិងក្រោយវិបត្តិជំងឺកូវីដ១៩» (Video inside)	សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា បានចេញសេចក្ដីសម្រេចស្ដីពីការបង្កើត «ក្រុមការងាររាជរដ្ឋាភិបាលនិងឯកជន ដើម្បីស្ដារ និងលើកស្ទួយវិស័យទេសចរណ៍កម្ពុជាក្នុងនិងក្រោយវិបត្តិជំងឺកូវីដ-១៩»។ នេះបើតាមសេចក្ដីសម្រេចដែលបណ្ដាញសារព័ត៌មាន Fresh News ទទួលបាននាថ្ងៃទី២៨ ខែកក្កដា ឆ្នាំ២០២១។ ក្រុមការងាររាជរដ្ឋាភិបាលនេះ គឺមានលោក ថោង ខុន រដ្ឋមន្ត្រីក្រសួងទេសចរណ៍ ជាប្រធាន រួមជាមួយអនុប្រធានប្រចាំការចំនួន ១ រូប អនុប្រធានចំនួ ន ៧ រូប និងសមាជិកចំនួន ៣៥ រូបទៀត ដែលមានតួនាទី-ភារកិច្ចដើម្បីដឹកនាំ ចាត់ចែង និងតាមដានត្រួតពិនិត្យការអនុវត្ត «ផែនទីចង្អុលផ្លូវស្ដីពីផែនការស្ដារ និងលើកស្ទួយវិស័យទេសចរណ៍ក្នុងនិងក្រោយវិបត្តិជំងឺកូវីដ-១៩» ព្រមទាំងការងារចំពោះមុខផ្សេងទៀតតាមការប្រគល់របស់រាជរដ្ឋាភិបាល។	2021-07-28T23:29:00+07:00	freshnewsasia.com	https://m.freshnewsasia.com/index.php/en/localnews/206929-2021-07-28-09-29-28.html
81f8af83-e7b7-49f3-8834-5b762a08bf8a	កុមារអាយុ១២-១៧ឆ្នាំ នឹងត្រូវចាក់ វ៉ាក់សាំងកូវីដ១៩ ឈ្មោះ ស៊ីណូវ៉ាក់	No Content	2021-07-28T23:19:00+07:00	dap-news.com	https://dap-news.com/national/2021/07/28/170673/
21e4dd80-27ec-4970-b14b-73025304d905	កូរ៉េខាងត្បូង មានអ្នកឆ្លងជំងឺកូវីដ-១៩ថ្មី ប្រចាំថ្ងៃខ្ពស់បំផុត ១.៨០០នាក់	ទីភ្នាក់ងារត្រួតពិនិត្យជំងឺ និងបង្ការរោគ របស់ប្រទេសកូរ៉េហៅកាត់ថា (KDCA) បានឲ្យដឹងថា ប្រទេសកូរ៉េខាងត្បូង បានរាយការន៍ថា មានករណី១.៨៩៦នាក់បន្ថែមទៀត នៃអ្នកឆ្លងជំងឺកូវីដ-១៩ គិតត្រឹមពាក់កណ្តាល អធ្រាតថ្ងៃអង្គារនេះ បើធៀបនឹងអំឡុងពេល២៤ម៉ោងចុងក្រោយនេះ ដែលនាំឲ្យចំនួនអ្នកឆ្លងជំងឺសរុបកើនឡើងដល់១៩៣.៤២៧នាក់ ។ វាជាថ្ងៃដែលឆ្លងជំងឺ ខ្ពស់បំផុត ប្រចាំថ្ងៃចាប់តាំងពីមានករណីដំបូង របស់ប្រទេសនេះ ត្រូវបានរកឃើញនៅក្នុងខែមករា ឆ្នាំមុន ដែលលើស ពីកំណត់ត្រាខ្ពស់បំផុត ពេលមុនដែលមាន ចំនួន១.៨៤២នាក់ កាលពីថ្ងៃទី២២ ខែកក្កដា ។ ករណីឆ្លងជំងឺប្រចាំថ្ងៃ បានកើនឡើងពី១.៣៦៥នាក់ នៅក្នុងថ្ងៃមុន ហើយពលរដ្ឋលើស ពី១.០០០នាក់ស្មើនឹង២២ ថ្ងៃជាបន្តបន្ទាប់ ។ ករណីឆ្លងជាមធ្យមប្រចាំថ្ងៃ សរុបសម្រាប់សប្តាហ៍មុន បានកើនឡើង ដល់១.៥៩៥នាក់ ។ ថ្មីៗនេះ ការឆ្លងជំងឺនៅក្នុងតំបន់ភាគច្រើននោះ គឺនៅក្នុងតំបន់នៃក្រុងសេអ៊ូល ដែលជាទីក្រុងធំបំផុត ។ ក្នុងចំណោមអ្នកឆ្លងជំងឺថ្មី ទាំងអស់ គឺមាន៥៦៨នាក់ ជាអ្នកស្រុកសេអ៊ូល ។ ចំនួនអ្នកឆ្លងផ្សេងទៀតនៅខេត្ត Gyeonggi និងតំបន់កំពង់ផែប៉ែកខាងលិច នៃខេត្ត Incheon គឺមានចំនួន ៥៤៣នាក់និង១០១នាក់ ត្រូវបានគេរំពឹងថានឹងអាចឆ្លងជំងឺដែរ ៕ ប្រែសម្រួលដោយ៖ ម៉ៅ បុប្ផាមករា	2021-07-28T23:08:00+07:00	dap-news.com	https://dap-news.com/national/2021/07/28/170663/
9fad4083-bdf2-41ad-9097-e47d3205c3cb	កូវីដ១៩៖ ខេត្តត្បូងឃ្មុំ រកឃើញករណីឆ្លងថ្មី ៣៨នាក់ ជាសះស្បើយ៤៦នាក់ និងស្លាប់ម្នាក់	រដ្ឋបាលខេត្តត្បូងឃ្មុំ សូមអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត។ ក្នុងករណីចេញរោគសញ្ញាដូចជា ផ្ដាសាយ ក្អក ហៀរសំបោរ ឈឺបំពង់ក ថប់ដង្ហើម ឬរោគសញ្ញាសង្ស័យផ្សេងៗ សូមទៅពិនិត្យសុខភាពនៅតាមមន្ទីរពេទ្យ ឬមណ្ឌលសុខភាព ដែលស្ថិតនៅជិតកន្លែងដែលស្នាក់នៅ និងរាយការណ៍ជូនអាជ្ញាធរមូលដ្ឋានជាបន្ទាន់ ឬទំនាក់ទំនងតាមទូរស័ព្ទលេខ 012 983 639 / 097 647 7737 / 012 968 432 / 097 979 9898៕	2021-07-28T22:48:00+07:00	dap-news.com	https://dap-news.com/national/2021/07/28/170652/
cb5e53e5-c447-4037-abd9-7cc96e9ea828	អាជ្ញាធរ ខេត្តបន្ទាយមានជ័យ បន្តរកឃើញ អ្នកវិជ្ជមានកូវីដ១៩ ចំនួន៥៧នាក់ថ្មី និងជាសះស្បើយ៨៧នាក់	រដ្ឋបាលខេត្តបន្ទាយមានជ័យ សូមអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត។ ក្នុងករណីចេញរោគសញ្ញាដូចជា ផ្ដាសាយ ក្អក ហៀរសំបោរ ឈឺបំពង់ក ថប់ដង្ហើម ឬរោគសញ្ញាសង្ស័យផ្សេងៗ សូមទៅពិនិត្យសុខភាពនៅតាមមន្ទីរពេទ្យ ឬមណ្ឌលសុខភាព ដែលស្ថិតនៅជិតកន្លែងដែលស្នាក់នៅ និងរាយការណ៍ជូនអាជ្ញាធរមូលដ្ឋានជាបន្ទាន់ ឬទំនាក់ទំនងតាមទូរស័ព្ទលេខ 012 724 042/012 947 779។	2021-07-28T22:39:00+07:00	dap-news.com	https://dap-news.com/national/2021/07/28/170645/
b4472acb-5732-4957-898f-2929358f3515	ក្រសួងសុខាភិបាល ឲ្យពលរដ្ឋធ្វើ ចត្តាឡីស័កលើស១៤ថ្ងៃ ព្រោះ វីរុសបំប្លែងថ្មី អាចសម្ងំក្នុងខ្លួន រយៈពេលវែង	ក្នុងឱកាសនាំយកថវិកា និងសម្ភារៈមួយចំនួនទៀត ជាអំណោយ របស់សម្ដេចតេជោ ហ៊ុន សែន នាយករដ្ឋមន្ដ្រី នៃកម្ពុជាចែកជូន លោកយាយ លោកតា មានអាយុជាង១០០ឆ្នាំ ស្ម័គ្រចិត្តចាក់វ៉ាក់សាំងបង្ការជំងឺកូវីដ-១៩ ក្នុងខេត្ដត្បូងឃ្មុំ និងកំពង់ចាម នាថ្ងៃទី២៨ ខែកក្កដា ឆ្នាំ២០២១ លោកស្រី ឱ វណ្ណឌីន ប្រាប់ក្រុមអ្នកសារព័ត៌មានថា ប្រជាពលរដ្ឋ គ្រប់រូប ត្រូវបង្កើនការប្រុងប្រយ័ត្នខ្ពស់ ចំពោះការចម្លង វីរុសបំប្លែងថ្មីនេះ ដោយវាអាចសម្ងំក្នុងខ្លួន មនុស្សលើសពី១៤ ថ្ងៃទៅទៀត ដូចនេះ នៅពេលដែលប្រជាពលរដ្ឋ ធ្វើចត្តាឡីស័ករួច គ្រប់១៤ថ្ងៃហើយ ត្រូវតែបន្តធ្វើចត្តាឡីស័ក១ សប្តាហ៍បន្ថែមទៀត ឲ្យបានត្រឹមត្រូវជាទីបំផុត នៅតាមផ្ទះសំបែង ឬទីតាំងណាមួយដែលកំណត់ដោយអាជ្ញាធរមូលដ្ឋាន។ លោកស្រីបញ្ជាក់ថា «ត្រូវកុំភ្លេចថា រយៈពេលសម្ងំនៃវីរុសដែលបំប្លែងខ្លួនឥឡូវវាវិវត្តន៍ទៅរយៈពេលវែង ដោយពីមុនយើងគិតថាក្នុងរយៈពេលតែ១៤ថ្ងៃ ប្រសិនបើបុគ្គលនោះ គាត់ធ្វើចត្តាឡីស័ក ហើយ យើងធ្វើតេស្ត២ដងទៅ មិនមានវិជ្ជមានកូវីដ១៩ គឺយើងសន្មត់ថា គាត់អត់អីទេ អីចឹងគាត់អាច វិលត្រឡប់ទៅផ្ទះសំបែងវិញបាន”។ លោកស្រីថា “ប៉ុន្តែនៅក្នុងបរិបទបច្ចុប្បន្ននេះដោយសាររយៈពេលសម្ងំ របស់វាគឺវែងជាងហ្នឹង អីចឹងអ្វីដែលគណៈកម្មការអន្តរក្រសួងលោកបានសម្រេច គឺក្រោយពីការវិភាគ ពិនិត្យមើល ទៅថាអវិជ្ជមាននៅក្នុងរយៈពេល១៤ថ្ងៃនេះ ឲ្យគាត់ទៅបន្តធ្វើចត្តាឡីស័ក ក្នុងទីតាំងណាមួយ ដែលចាត់ចែង របស់អាជ្ញាធរមូលដ្ឋាន ក្នុងរយៈពេល៧ថ្ងៃ ជាបន្តទៀត ដើម្បីយើងស្វែងរក តើការដែលវិវត្តន៍ នៃវីរុសដែលបំប្លែងថ្មីនេះ ជាពិសេសពពួកដែលតានេះឯង យើងអាចរកឃើញនៅក្នុងរយៈពេល ៧ ថ្ងៃក្រោយដែរឬទេ ពីព្រោះកន្លងមកយើងមាន រួចទៅហើយ»។ លោកស្រី រដ្ឋលេខាធិការ លើកឡើងទៀត ប្រសិនបើប្រជាពលរដ្ឋ ទាំងអស់មិនខិតខំរួមសាមគ្គីគ្នា ក្នុងការទប់កុំឲ្យមានការឆ្លង ពីបុគ្គលចូលទៅក្នុង សហគមន៍ទេ នោះ វីរុសនេះ នឹងបង្កភាពធ្ងន់ធ្ងរ នៅក្នុងសហគមន៍ ដោយសារតែស្ថានភាពនៃការចម្លងពពួក ដែលតា នេះគឺមានសភាពឆ្លង លឿន ជាងប្រភេទវីរុស បំប្លែងផ្សេងទៀត ។ យោងតាមសេចក្ដីប្រកាសព័ត៌មានរបស់ ក្រសួងសុខាភិបាល បានឲ្យដឹងថា ចាប់ពីថ្ងៃទី២២-២៥ កក្កដា ក្រសួងរកឃើញករណីឆ្លងវីរុសកូវីដ-១៩ បំប្លែងថ្មីប្រភេទ ដែលតា B.1617-2 ចំនួន៣៩នាក់ រួមមាន ៖ អ្នកដំណើរវិលត្រឡប់មកពីថៃ តាមច្រកព្រំដែន ចំនួន២១នាក់, បុគ្គលិកសុខាភិបាល ចំនួន៤នាក់ ,ពលរដ្ឋក្នុងសហគមន៍ប៉ះពាល់ផ្ទាល់ចំនួន៦នាក់ និងពលរដ្ឋក្នុងសហគមន៍មិនប៉ះពាល់ផ្ទាល់៨នាក់ ។ នេះជាករណីឆ្លង សហគមន៍លើកដំបូង ដោយសារកន្លងទៅ ក្រសួងរកឃើញវីរុសបំប្លែងថ្មីនេះ តែលើពលករខ្មែរត្រឡប់ពីថៃ និងអ្នកធ្វើដំណើរចូលកម្ពុជាប៉ុណ្ណោះ ៕	2021-07-28T22:29:00+07:00	dap-news.com	https://dap-news.com/national/2021/07/28/170641/
34add95c-82df-4d6a-a363-6cab54eec9fa	ខេត្តបន្ទាយមានជ័យ បង្ហាញអត្តសញ្ញាណអ្នកជំងឺកូវីដ ចំនួន៥៧នាក់ និងជាសះស្បើយ៨៧នាក់	រដ្ឋបាលខេត្តបន្ទាយមានជ័យ នៅថ្ងៃទី២៨ ខែកក្កដា ឆ្នាំ២០២១ បានប្រកាសពីការរកឃើញ និងបង្ហាញអត្តសញ្ញាណអ្នកវិជ្ជមានកូវីដ១៩ ចំនួន៥៧នាក់ តាមរយៈការធ្វើតេស្តរហ័ស (Rapid Test) និងជាសះស្បើយចំនួន ៨៧នាក់ ដែលចេញផ្សាយដោយក្រសួងសុខាភិបាលនៅព្រឹកមិញ។ នេះបើតាមសេចក្តីប្រកាសព័ត៌មានដែលបណ្តាញ Fresh News ទទួលបាន។ ជាមួយគ្នានេះ រដ្ឋបាលខេត្តបន្ទាយមានជ័យ បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាព រយៈពេល១៤ថ្ងៃ និងរាយការណ៍មកអាជ្ញាធរ ដើម្បីយកសំណាក និងធ្វើចត្តាឡីស័ក៕	2021-07-28T22:13:00+07:00	freshnewsasia.com	https://m.freshnewsasia.com/index.php/en/localnews/206912-2021-07-28-08-13-37.html
1d0f42dd-1e06-4fa2-a524-d39d5b1de7ac	បទអត្ថាធិប្បាយ៖ ការគោរពតាមក្រុមវិទ្យាសាស្ត្រ និងធ្វើកិច្ចសហប្រតិបត្តិការដោយស្មោះត្រង់ ទើបអាចយកឈ្នះលើជំងឺឆ្លង និងស្វែងរកប្រភពដើមនៃវីរុស	នេះជាការលើកឡើងច្រំដែលៗធ្វើឱ្យគេស្តាប់ឡើងទ្រាន់ របស់បស្ចិមប្រទេសមួយចំនួន បើទោះបីជាក្រុមអ្នកជំនាញនៃអង្គការសុខភាពពិភពលោក បានសិក្សាស្រាវជ្រាវនៅក្រុងវូហានផ្ទាល់ ហើយសន្និដ្ឋានថា ដែលជាការបង្ហាញភស្តុតាងខាងវិទ្យាសាស្ត្រដ៏ប្រចក្ស ដើម្បីច្រានចោលការលើកឡើងខាងលើនេះក្តី។ យ៉ាងណាមិញ យើងឃើញថាបស្ចិមប្រទេសមួយចំនួន ពិសេសប្រទេសដែលស្ថិតក្រោមឥទ្ធិពលរបស់អាមេរិក មិនខ្វល់ពីអ្វីដែលជាភស្តុតាងវិទ្យាសាស្ត្រនេះទេ គិតតែពីការស្រែកបន្ទោរហៃអើ តាមតែអាមេរិកយ៉ាងងងឹតងងល់។ តាមច្បាប់កំណត់របស់អង្គការសុខភាពពិភពលោក ការដាក់ឈ្មោះឱ្យវីរុសប្រភេទថ្មីមិនត្រូវពាក់ព័ន្ធនឹងឈ្មោះប្រទេស តំបន់ឬជាតិសាសន៍ណាមួយនោះទេ ក្នុងន័យចៀសវាងកើតមានការរើសអើង។ ក៏ប៉ុន្តែយើងឃើញថា បើទោះបីជាអង្គការសុខភាពពិភពលោក បានដាក់ឈ្មោះផ្លូវការឱ្យវីរុសកូរ៉ូណាថ្មីថា ហើយក្តី ក៏លោកត្រាំ ដែលជាអតីតប្រធានាធិបតីអាមេរិក នៅតែហៅវីរុសនេះថា ឬ នៅកន្លែងសាធារណៈនានាដដែល ។ នេះបានសឱ្យឃើញពីចរិតរើសអើង អនុត្តរភាពនិងមិនគោរពក្រមអន្តរជាតិរបស់ថ្នាក់ដឹកនាំអាមេរិក។ បន្ទាប់ពីការរាតត្បាតនៃជំងឺកូវីដ១៩ត្រូវបានគ្រប់គ្រង ប្រទេសចិនក៏បានរៀបចំឱ្យក្រុមអ្នកជំនាញរបស់អង្គការសុខភាពពិភពលោក ចុះសិក្សាស្រាវជ្រាវដោយផ្ទាល់នៅឯមន្ទីរពិសោធន៍ក្រុងវូហាននិងកន្លែងពាក់ព័ន្ធ។ ប៉ុន្តែលទ្ធផលមិនដូចការប៉ុនប៉ងរបស់ អ្នកនយោបាយអាមេរិកមួយចំនួននោះទេ ហេតុនេះហើយទោះជាមាន ភស្តុតាងខាងវិទ្យាសាស្ត្រដ៏រឹងមាំយ៉ាងណាក្តី ក៏ពួកគេនៅតែខំស្រែកកោកៗមិនទទួលស្គាល់ របាយការណ៍សិក្សាស្រាវជ្រាវប្រកបដោយកិត្យានុភាពមួយនេះ។ អ្វីដែលអ្នកផងចោទជាសំណួរនោះគឺ អ្នកដែលដើរចោទប្រកាន់គេ ហើយមិនទទួលស្គាល់លទ្ធផលសិក្សាស្រាវជ្រាវយ៉ាងហ្មត់ចត់ ស៊ីជម្រៅនិងប្រកបជំនាញខ្ពស់ របស់ក្រុមអ្នកជំនាញអន្តរជាតិនោះ តើហ៊ានឱ្យក្រុមអ្នកជំនាញអន្តរជាតិ ទៅសិក្សាស្រាវជ្រាវ នៅមន្ទីរពិសោធន៍របស់ខ្លួនទេ? ម៉្យាងវិញទៀត តាមការចុះផ្សាយអំពីលទ្ធផលសិក្សាស្រាវជ្រាវរបស់ប្រទេសមួយចំនួនឱ្យដឹងថា វីរុសកូវីដ១៩មានលទ្ធភាពឆ្លងរាលដាលនៅប្រទេសខ្លួនតាំងពីខែតុលាឆ្នាំ ២០១៩ មកម៉្លេះ ពោលគឺកើតមុនករណីឆ្លងទីមួយ នៅក្រុងវូហានប្រទេសចិនដល់ទៅពីរខែ ចុះហេតុអ្វីអ្នកដើរចោទប្រទេសចិនថាធ្វើឱ្យធ្លាយវីរុសចេញពីមន្ទីរពិសោធន៍នោះ បែរជាធ្វើគធ្វើថ្លង់ក្នុងរឿងនេះទៅវិញ? សុភាសិតខ្មែរបានពោលថា៖ ។ ជាក់សែ្តងដូចយើងទាំងអស់គ្នា បានដឹងហើយថា វីរុសជាសត្រូវរួមរបស់មនុស្សជាតិ មិនមែនជា របស់ប្រទេសណាមួយនោះទេ។ អាស្រ័យហេតុនេះ យើងឃើញថាប្រទេសភាគច្រើនដាច់ខាត នៅលើពិភពលោក សុទ្ធតែដុតដៃដុតជើងក្នុងការធ្វើកិច្ចសហប្រតិបត្តិការអន្តរជាតិ ដើម្បីយកឈ្នះលើជំងឺរាតត្បាតដ៏កាចសាហាវនេះ ក្នុងពេលឆាប់ៗ។ តម្កល់ទុកអាយុជីវិតប្រជាជនជាអាទិភាព ផ្តល់ជំនួយទៅតាមលទ្ធភាពនូវសម្ភារបរិក្ខារវេជ្ជសាស្ត្រ ដល់ប្រទេសដែលមានតម្រូវការ ចាត់បញ្ជូនក្រុមអ្នកជំនាញវេជ្ជសាស្ត្រ ទៅជួយដល់ប្រទេសមានតម្រូវការដោយផ្ទាល់ ផ្តល់ជំនួយនិងផ្គត់ផ្គង់វ៉ាក់សាំងដល់ ប្រទេសដែលមានតម្រូវការ ធ្វើកិច្ចសហប្រតិបត្តិការអន្តរជាតិ ក្នុងការសិក្សាស្រាវជ្រាវរកប្រភពនៃវីរុស។ល។ ទាំងនេះជាសកម្មភាពជាក់ស្តែងរបស់ប្រទេសចិន បន្ទាប់ពីការផ្ទុះរាលដាលនៃជំងឺកូវីដ១៩ ជាសកលមក ដែលយើងទាំងអស់គ្នាបានឃើញជាក់នឹងភ្នែក។ យើងមិនពិបាកមើលឃើញឡើយថា ថ្នាក់ដឹកនាំដែលប្រកបដោយគតិបណ្ឌិតនានានៅលើពិភពលោក សុទ្ធតែបានខិតខំអស់ពីលទ្ធភាព ដើម្បីចាត់វិធានការទប់ស្កាត់ការរាលដាល នៃជំងឺឆ្លងស្របទៅតាមសភាពការណ៍ប្រទេសខ្លួន ព្រមទាំងស្វែងរកកិច្ចសហប្រតិបត្តិអន្តរជាតិ ដើម្បីជួយប្រជាជនខ្លួនឱ្យចេញផុតពី ជ្រោះមរណៈក្នុងពេលឆាប់ៗ ក៏ដូចជាស្តារសេដ្ឋកិច្ចនិងផលិតកម្មឡើងវិញ ធ្វើឱ្យប្រជាជនវិលត្រឡប់ទៅរក ជីវភាពធម្មតាវិញតាមដែលអាចធ្វើទៅបាន។ ប៉ុន្តែងាកមកមើលប្រទេសលោកខាងលិចមួយចំនួនតូចវិញ ជាពិសេសគឺអាមេរិកតែម្តង ចាប់ពីជំងឺឆ្លងផ្ទុះរាលដាលមក អ្វីដែលអាមេរិកធ្វើច្រើនជាងគេមិនមែន ការទប់ស្កាត់ជំងឺឆ្លងក្នុងប្រទេស មិនមែនការធ្វើកិច្ចសហប្រតិបត្តិការអន្តរជាតិ ដើម្បីយកឈ្នះលើជំងឺឆ្លង មិនមែនការផ្តល់ជំនួយដល់ប្រទេសក្រីក្រ ក្នុងនាមខ្លួនជាប្រទេសមហាអំណាចនោះទេ តែបែរជាដើរចោទប្រកាន់អ្នកនេះអ្នកនោះ ធ្វើនយោបាយធូបនីយកម្មបញ្ហាវីរុស បង្កជាឧបសគ្គរារាំងដល់កិច្ចសហប្រតិបត្តិការអន្តរជាតិ ក្នុងការប្រយុទ្ធប្រឆាំងនឹងវីរុសទៅវិញ។ បច្ចុប្បន្នគឺជាយុគសម័យឌីជីថល មិនមែនសម័យជិះកង់ឈើនោះទេ អ្វីៗគ្រប់យ៉ាងដែលមនុស្សជាតិយើងមិនទាន់បានដឹងច្បាស់ ត្រូវពឹងផ្អែកលើការសិក្សាស្រាវជ្រាវខាងវិទ្យាសាស្ត្រ តែមិនមែនវោហាសាស្ត្រនោះទេ។ ការធ្វើកិច្ចសហប្រតិបត្តិត្រូវធ្វើឡើង ក្រោមរូបភាពស្មោះត្រង់ សមភាព តែមិនមែនដើរតួជាអ្នកប្រៀនប្រដៅប្រទេសដទៃនោះទេ។ ពាក្យចាស់ពោលថា ល្គឹកណាដែលប្រទេសនានាពួតដៃគ្នាយ៉ាងស្អិតល្មួតនិងស្មោះត្រង់ ធ្វើកិច្ចខិតខំប្រឹងប្រែងរួមគ្នា ល្គឹកនោះទើបអាចយកឈ្នះលើ ជំងឺឆ្លងក្នុងពេលឆាប់ៗ៕	2021-07-28T22:12:00+07:00	freshnewsasia.com	https://m.freshnewsasia.com/index.php/en/internationalnews/206910-2021-07-28-08-12-14.html
45b294e9-fcec-4a5d-8724-20bdb9c81819	រដ្ឋបាលខេត្តបន្ទាយមានជ័យ បង្កើតក្រុមការងារថ្នាក់ខេត្ត ដើម្បីគ្រប់គ្រង ថែទាំ និងព្យាបាលអ្នកជំងឺកូវីដ១៩ នៅតាមផ្ទះ	រដ្ឋបាលខេត្តបន្ទាយមានជ័យ បានចេញសេចក្តីសម្រេច ស្តីពីការបង្កើតក្រុមការងារថ្នាក់ខេត្ត ដើម្បីគ្រប់គ្រង ថែទាំ និងព្យាបាលអ្នកជំងឺកូវីដ១៩ នៅតាមផ្ទះ។ នេះបើយោងតាម សេចក្តីសម្រេចដែលបណ្តាញព័ត៌មាន Fresh News ទទួលបាននៅថ្ងៃទី២៨ ខែកក្កដា ឆ្នាំ២០២១៕	2021-07-28T21:54:00+07:00	freshnewsasia.com	https://m.freshnewsasia.com/index.php/en/localnews/206908-2021-07-28-07-54-24.html
f75fe114-c9f6-49f6-99ce-e177a49dc2bd	ផលប៉ះពាល់សរីរាង្គធំៗចំនួន ៥ ក្រោយជាសះស្បើយពីកូវីដ និងរយៈពេលបាត់ទៅវិញ	ថ្វីបើអ្នកឆ្លងកូវីដ-១៩ ភាគច្រើនអាចទទួលការព្យាបាល និងជាសះស្បើយវិញមែន តែទាំងមជ្ឈមណ្ឌលត្រួតពិនិត្យនិងបង្ការជំងឺឆ្លង (CDC) អាមេរិក និងអង្គការសុខភាពពិភពលោក (WHO) បានអះអាងថា អ្នកជាសះស្បើយពីជំងឺកូវីដ-១៩ អាចមានផលប៉ះពាល់រយៈពេលវែងលើរាងកាយ។ ប្រភពពីមជ្ឈមណ្ឌលត្រួតពិនិត្យនិងបង្ការជំងឺឆ្លងអាមេរិក ផលប៉ះពាល់លើរាងកាយក្នុងរយៈពេលវែងក្រោយជាសះស្បើយពីជំងឺកូវីដ-១៩ អាចជាករណីកម្រ ប៉ុន្តែតាមការសិក្សា វាធ្លាប់កើតលើអ្នកបានជាសះស្បើយមួយចំនួនមកហើយ។ ទាំងនេះជាផលប៉ះពាល់និងរយៈពេលបាត់ទៅវិញ៖ ខូចសាច់ដុំបេះដូង បេះដូងខ្សោយ គាំងបេះដូង មានរយៈពេលពី២សប្ដាហ៍ទៅ ១១ខែ។ សួតដំណើរការខុសប្រក្រតី ឬសួតខ្សោយ ចាប់ពី ៦សប្ដាហ៍ទៅ ៨ខែ អាស្រ័យលើកម្រិតធ្ងន់ស្រាលពេលកំពុងផ្ទុកវីរុស។ បាត់បង់ក្លិន បញ្ហាសរសៃឈាមខួរក្បាល បញ្ហាផ្ចង់អារម្មណ៍ អារម្មណ៍ប្រែប្រួល និងការចងចាំ។ អាការនេះក៏អាចបន្តរយៈពេលចន្លោះពី ៦សប្ដាហ៍ទៅ ៨ខែដូចគ្នាទៅនឹងបញ្ហាសួតដែរ។ កើតជំងឺថប់បារម្ភ បាក់ស្បាត បាក់ទឹកចិត្ត និងបញ្ហាដំណេក ចន្លោះពី ៣ខែទៅ ១ឆ្នាំ ឬយូរជាងនេះ ផ្អែកតាមផ្លូវចិត្តអ្នកជំងឺ។ . ឈឺសន្លាក់ ឬសាច់ដុំ និងអស់កម្លាំង ពី ៦សប្ដាហ៍ទៅ ៣ខែ។ ទោះយ៉ាងណា ផលរំខានទាំងប៉ុន្មាននេះ ពុំមែនកើតមានចំពោះអ្នកជំងឺដែលជាសះស្បើយពីកូវីដគ្រប់គ្នាឡើយ។ វាជាករណីតិចតួចប៉ុណ្ណោះ។ ដូច្នេះកុំមានការបារម្ភខ្លាំងពេក សូមថែទាំខ្លួនតាមការណែនាំរបស់ក្រសួងសុខាភិបាល នោះហានិភ័យនឹងត្រូវកាត់បន្ថយជាក់ជាមិនខាន៕ ចុចអាន៖ ចុចអាន៖ ផ្លូវចិត្ត	2021-07-28T20:50:00+07:00	kampucheathmey.com	https://www.kampucheathmey.com/health/169841
76fd1db6-d176-4fed-9642-34bef6d9e5c4	កូវីដ១៩៖ ខេត្តព្រៃវែង រកឃើញករណីឆ្លងថ្មី៥៦នាក់ ជាសះស្បើយ៥៦នាក់ និងស្លាប់២នាក់	ក្នុងនោះរួមមាន៖ ១- ក្រុងព្រៃវែង ចំនួន ៧នាក់ ២- ស្រុកកំពង់ត្របែក ចំនួន ១៣នាក់ ៣-ស្រុកស្វាយអន្ទរ ចំនួន ៧នាក់ ៤- ស្រុកព្រះសេ្ដច ចំនួន ៦នាក់ ៥- ស្រុកសុីធរកណ្ដាល ចំនួន ៦នាក់ ៦- ស្រុកពាមរក៍ ចំនួន ៥នាក់ ៧- ស្រុកកំចាយមារ ចំនួន ៣នាក់ ៨- ស្រុកមេសាង ចំនួន ៣នាក់ ៩- ស្រុកពាមជរ ចំនួន ២នាក់ ១០-ស្រុកបាភ្នំ ចំនួន ១នាក់ ១១-ស្រុកពារាំង ចំនួន ១នាក់ ១២-ស្រុកកញ្ជ្រៀច ចំនួន ១នាក់ ១៣-មកពីខេត្តស្វាយរៀង ចំនួន ១នាក់ បច្ចុប្បន្ន អ្នកវិជ្ជមានជំងឺកូវីដ-១៩ ទាំង ៥៦នាក់ ខាងលើ កំពុងសម្រាកព្យាបាល នៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុកនីមួយៗ។ សូមបញ្ជាក់ថា គិតត្រឹមថ្ងៃទី២៧ ខែកក្កដា ឆ្នាំ២០២១ ខេត្តព្រៃវែង មានអ្នកឆ្លងជំងឺកូវីដ១៩ សរុបចំនួន ៣.៨៩៥នាក់ ក្នុងនោះបានព្យាបាលជាសះស្បើយ២.៨០៨នាក់ និងកំពុងសម្រាកព្យាបាល១.០២០នាក់ និងស្លាប់៦៧នាក់៕	2021-07-28T20:48:00+07:00	dap-news.com	https://dap-news.com/national/2021/07/28/170584/
39a82dc8-f8ab-434a-8529-f1de4ce10449	អ្នកជំងឺកូវីដ១៩ ចំនួន ១៥នាក់ទៀតស្លាប់ និងឆ្លងថ្មី ៧៦៦នាក់	អ្នកស្លាប់ដោយសារជំងឺកូវីដ-១៩ កើនឡើងដល់ ១.៣៣៩នាក់ ហើយគិតត្រឹមថ្ងៃទី២៨ ខែកក្កដា បន្ទាប់ពីអ្នកជំងឺ ១៥នាក់ទៀតបានស្លាប់។ ចំពោះករណីឆ្លងថ្មីវិញ ក្រសួងអះអាងថា មានចំនួន ៧៦៦នាក់ នៅថ្ងៃដដែលនេះ ក្នុងនោះភាគច្រើនជាករណីឆ្លងក្នុងសហគមន៍ និងករណីនាំចូលពីក្រៅប្រទេសមានជាង ៣០០នាក់។ គិតត្រឹមព្រឹកថ្ងៃទី២៨ កក្កដា កម្ពុជាមានអ្នកកើតជំងឺកូវីដ១៩ សរុប ៧៥.១៥២នាក់ ក្នុងនោះអ្នកជាសះស្បើយមាន ៦៧.៦៩២នាក់។ ជាមួយគ្នានេះនៅខេត្តបាត់ដំបង ក្រសួងសុខាភិបាលរកឃើញអ្នកឆ្លងថ្មីជិត ២០០នាក់ នៅថ្ងៃទី២៧ កក្កដា។ អាជ្ញាធរខេត្តមួយនេះ ក៏បន្តហាមឃាត់ប្រជាពលរដ្ឋមិនឱ្យលក់ស្រានិងជួបជុំគ្នាផឹកគ្រឿងស្រវឹងអំឡុងពេលនេះ។ បន្ថែមពីនេះអាជ្ញាធរខេត្តបាត់ដំបងក៏បានណែនាំប្រជាពលរដ្ឋនៅតំបន់ដែលមានការរាលដាលជំងឺកូវីដ១៩ ខ្លាំង ជៀសវាងការធ្វើដំណើរចេញក្រៅផ្ទះ ប្រសិនបើមិនមានការចាំបាច់។ ចំណែកការវ៉ាក់សាំងបង្ការជំងឺកូវីដ១៩ វិញ ក្រសួងសុខាភិបាលប្រកាសថា រដ្ឋាភិបាលចាក់ជូនពលរដ្ឋបានជិត ៧លាននាក់ហើយ ក្នុងចំណោមពលរដ្ឋដែលត្រូវចាក់វ៉ាក់សាំងចំនួន ១៣លាននាក់ គិតត្រឹមថ្ងៃទី២៧ កក្កដា។ រដ្ឋាភិបាលគ្រោងបើកយុទ្ធនាការចាក់វ៉ាក់សាំងចិនស៊ីណូវ៉ាក់ (Sinovac) ដល់កុមារ និងយុវវ័យ អាយុចន្លោះពី១២ ដល់ ១៧ឆ្នាំ ចាប់ពីថ្ងៃទី១ ខែសីហាតទៅ បើទោះបីជាអង្គការសុខភាពពិភពលោក (WHO) នៅមិនទាន់ឯកភាពនៅឡើយ ចំពោះការចាក់វ៉ាក់សាំង នេះដល់មនុស្សក្នុងវ័យនេះក៏ដោយ។ ទោះបីជាក្រសួងសម្រុកចាក់វ៉ាក់សាំង ដល់ប្រជាពលរដ្ឋបានជិត ៧០ភាគរយយ៉ាងនេះក្ដី ក៏អ្នកឆ្លងថ្មី និងអ្នកស្លាប់ដោយសារជំងឺកូវីដ១៩ នៅតែកើនឡើងខ្ពស់ដដែល។ រយៈពេលមួយសប្ដាហ៍ចុងក្រោយនេះអ្នកស្លាប់ដោយសារជំងឺកាចសាហាវនេះមានចន្លោះពី ១៥នាក់ ទៅជិត ៤០នាក់ និងអ្នកឆ្លងថ្មីមានប្រមាណពីជិត ៧០០នាក់ទៅជាង ៩០០នាក់ក្នុងមួយថ្ងៃ។ នៅថ្ងៃទី២៨ កក្កដានេះដែរ ស្ថានទូតសហរដ្ឋអាមេរិកប្រចាំក្រុងភ្នំពេញ ឱ្យដឹងថា វ៉ាក់សាំង ចនសុន & ចនសុន (Johnson & Johnson) ចំនួន ១លានដូស ដែលជាអំណោយរបស់សហរដ្ឋអាមេរិក តាមរយៈយន្តការកូវ៉ាក់ (COVAX) នឹងមកដល់កម្ពុជាលើកដំបូង នៅថ្ងៃសុក្រ ទី៣០ ខែកក្កដានេះ។ វ៉ាក់សាំងសល់ពីនោះ រំពឹងថា នឹងត្រូវមកដល់នៅថ្ងៃចន្ទ ទី២ ខែសីហាសប្ដាហ៍ក្រោយ។ ស្ថានទូតសហរដ្ឋអាមេរិកលើកឡើងថា អំណោយនេះ គឺជាផ្នែកមួយនៃការគាំទ្រជាបន្តបន្ទាប់របស់សហរដ្ឋអាមេរិកចំពោះប្រជាជនកម្ពុជា និងនៅក្នុងតំបន់ក្នុងពេលដែលពួកគេកំពុងប្រឹងងើបចេញពីជំងឺរាតត្បាតយ៉ាងធ្ងន់ធ្ងរ។ គិតរហូតមកទល់ពេលនេះ កម្ពុជាទទួលបានជំនួយជាវ៉ាក់សាំងសរុបក្រោមយន្តការកូវ៉ាក់ របស់អង្គការសុខភាពពិភពលោក (WHO) សរុបជាង ២លាន ៣សែន ២ម៉ឺនដូស ក្នុងនោះភាគច្រើនជាវ៉ាក់សាំងអាស្ត្រាហ្សេណេកា (AstraZeneca) របស់ចក្រភពអង់គ្លេសផលិតនៅឥណ្ឌា (India) និងជប៉ុន (Japan)៕	2021-07-28T20:32:00+07:00	rfa.org	https://www.rfa.org/khmer/news/health/cambodia-reports-766-new-cases-of-covid-19-and-15-deaths-07282021093225.html
b4e91a36-32f0-4112-b401-033a3c49929c	កុំប្រហែសសុខភាព! សូម្បីចុចទឹកបង្គន់មិនបិទគម្រប ក៏អាចឆ្លងកូវីដបានរហ័សដែរ	អ្នកវិទ្យាសាស្ត្របានសិក្សាពីគំរូ នៃទឹកហូរនិងចរន្តខ្យល់នៅក្នុងបន្ទប់ទឹក ហើយបានរកឃើញថា ចានបង្គន់ដែលមានលំហូរទឹកហូរចេញ អាចបង្កជាមេរោគកូវីដរីករាលដាលដល់មនុស្ស ដែលស្ថិតក្នុងរយៈចម្ងាយជិតៗគ្នា។ ទោះបីជាកូវីដ ត្រូវបានគេរកឃើញនៅក្នុងលាមករបស់អ្នកជំងឺផ្ទុកវីរុសក៏ដោយ ។ ប៉ុន្តែគេមិនទាន់ដឹងថា តើមានមេរោគគ្រប់គ្រាន់នៅក្នុងលាមក អាចចម្លងជំងឺមកកាន់អ្នកផ្សេងឬយ៉ាងណា។ ទោះយ៉ាងណាក៏ដោយ អ្នកស្រាវជ្រាវនិយាយថា លទ្ធភាពនៃការបញ្ជូនតាមវិធីនេះ អាចនឹងកើតមាន។ សំខាន់បំផុតអ្នកស្រាវជ្រាវណែនាំឲ្យបិទគម្របបង្គន់ មុនពេលចុចទឹក។ លោក Ji Xiang Wang អ្នកស្រាវជ្រាវម្នាក់ ដែលសិក្សាអំពីវត្ថុរាវនៅសាកលវិទ្យាល័យ យ៉ាំងចូវ ប្រទេសចិននិងជាសហអ្នកនិពន្ធរបាយការណ៍បាននិយាយថា ទឹកហូរនឹងច្របាច់ចំហាយខ្យល់ ដែលមានផ្ទុកវីរុសកខ្វក់ចេញពីចានបង្គន់។ ដូច្នេះអ្នកប្រើប្រាស់បង្គន់ ត្រូវបិទគម្របបង្គន់ជាមុនសិន មុននឹងយកដៃសង្កត់ទឹក ហើយបន្ទាប់មកត្រូវប្រញាប់លាងដៃឲ្យបានស្អាត ជាមួយសាប៊ូ។ ក្រុមអ្នកជំនាញក៏បាននិយាយផងដែរថា មនុស្សភាគច្រើនផ្ដោតសំខាន់ទៅលើអនាម័យ នៃចំណុចចានបង្គន់ ដោយការជូតសំអាត មុននឹងបន្ទោបង់ និងការប៉ះដៃទុយយោបាញ់ទឹកជាដើម។ ប៉ុន្តែតាមពិត ការបញ្ជូន ទំនាក់ទំនងស្បែកជាមួយចានបង្គន់ បង្កហានិភ័យតូចតាចប៉ុណ្ណោះ ទាក់ទងនឹងសុខភាព បើប្រៀបធៀបនឹងអ្វីដែលកើតឡើង បន្ទាប់ពីចាក់ទឹកបង្គន់។ ដែលទាំងនោះ មានលាមកនិងទឹកនោមអ្នកផ្ទុកកូវីដ បានបក់បោកយ៉ាងខ្លាំងនៅក្នុងបង្គន់ ជាមួយកម្លាំងទឹកបាញ់ ដែលវាអាចមានឱកាសសាយភាយ ចូលទៅក្នុងខ្យល់ ៩១.៤៤សង់ទីម៉ែត្រ ហើយក្លាយជា aerosols (ភាគល្អិតឬដំណក់ទឹករាវតូចៗត្រូវបានផ្អាកនៅក្នុងបរិយាកាស ) នោះវានឹងជាប់គាំងនៅលើផ្ទៃបន្ទប់ទឹកដែលបណ្ដាលឲ្យមានការឆ្លងដល់មនុស្សចូលតាមក្រោយ។ លោក Charles P. Gerba អ្នកជំនាញផ្នែកមីក្រូជីវសាស្រ្ត នៅសាកលវិទ្យាល័យ Arizona បានសិក្សាជំងឺឆ្លងអស់រយៈពេល ៤៥ ឆ្នាំ និងមានប្រសាសន៍ថានិយាយថា អ្វីដែលមិនទាន់ដឹងនៅពេលនេះ គឺថា តើការហូរចូលបង្គន់នៅក្នុងបន្ទប់ទឹកប៉ុន្មាន អាចបណ្តាលឲ្យមេរោគឆ្លងរាលដាល និងត្រូវការចំណាយប៉ុន្មានដើម្បីចាប់បាន។ ប៉ុន្តែសម្រាប់ពេលនេះ យើងសូមណែនាំដល់អ្នកប្រើបង្គន់សាធារណៈ ដូចជា បន្ទប់ទឹកតាមហាងកាហ្វេ ហាងអាហារហូបចុក ឬអូហ្វីសជាដើម ត្រូវជូតសំអាតចានបង្គន់ និងបិទគម្របរាល់ពេលចុចទឹក ជាពិសេសត្រូវចេញពីកន្លែងនោះឲ្យបានលឿនបំផុត និងកុំភ្លេចលាងសំអាតដៃ។ ហើយមិនគួរចំណាយពេលនៅតាមបន្ទប់សាធារណៈឡើយ ជាពិសេសប្រសិនបើវានៅកន្លែងណាមួយ មិនមានប្រព័ន្ធខ្យល់ល្អទេ៕	2021-07-28T20:04:00+07:00	kampucheathmey.com	https://www.kampucheathmey.com/health/169682
60d14961-ee9b-4f22-b611-fdb7429c43f5	អ្នកកើតជំងឺកូវីដ១៩ម្នាក់ រត់ចេញពីមន្ទីរពេទ្យព្រះអង្គឌួង	យោងតាមអនុគណៈកម្មការ ស្រាវជ្រាវជំងឺកូវីដ១៩ នាថ្ងៃ២៨ កក្កដានេះបានឲ្យដឹងថា បុរសនេះឈ្មោះ សឿង វុត្ថា ភេទ ប្រុស អាយុ ២៤ ឆ្នាំ មានទីលំនៅក្នុងភូមិទួលរកា១ សង្កាត់ចាក់អង្រែក្រោម ខណ្ឌមានជ័យ ។ ឈ្មោះ សឿង វុត្ថា ត្រូវបានធ្វើតេស្ដរកឃើញវិជ្ជមាន មេរោគកូវីដ១៩ នៅពេលចូល ទៅទទួលសេវាព្យាបាលរបួស នៅមន្ទីរពេទ្យ ព្រះអង្គឌួង កាលពីថ្ងៃទី ២៥ ខែកក្កដា ឆ្នាំ២០២១ ដោយសារតែការវះកាត់របួស ឈ្មោះ សឿង វុត្ថា ត្រូវដាក់ឲ្យសម្រាកព្យាបាល នៅមន្ទីរពេទ្យ ព្រះអង្គឌួង មួយរយៈពេលខ្លីសិន មុនពេលត្រូវរៀបចំបញ្ចូនបន្ត ទៅមណ្ឌលព្យាបាល ជំងឺកូវីដ នៅថ្ងៃបន្ទាប់ ។ ស្រាប់តែនៅថ្ងៃទី ២៦ ខែកក្កដា ឆ្នាំ២០២១ បុគ្គលរូបនេះ បានបាត់ខ្លួនពីមន្ទីរពេទ្យ ព្រះអង្គឌួង និងមិនអាចទាក់ទង បានរហូតមកដល់ពេលនេះ៕	2021-07-28T20:01:00+07:00	dap-news.com	https://dap-news.com/national/2021/07/28/170577/
a4ec3461-848c-421c-ae7f-a3201a176bdb	ខេត្តកំពង់ចាម រកឃើញ និងបង្ហាញអត្តសញ្ញាណអ្នកជំងឺកូវីដ១៩ ចំនួន៥៤នាក់ ជាសះស្បើយ ៣៧នាក់ និងស្លាប់ ២នាក់	រដ្ឋបាលខេត្តកំពង់ចាម នៅថ្ងៃទី២៨ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន ៥៤នាក់បន្ថែមទៀត ជាសះស្បើយចំនួន ៣៧នាក់ និងស្លាប់ចំនួន ២នាក់ មកពីស្រុកកំពង់សៀម ១នាក់ និងស្រុកកោះសូទិន ១នាក់។ ចំណែកអ្នកដែលទើបរកឃើញឆ្លងជំងឺកូវីដ១៩ ទាំង៥៤នាក់ ក្នុងនោះ ក្រុងកំពង់ចាម ០៩នាក់, ស្រុកកំពង់សៀម ០៥នាក់, ស្រុកជើងព្រៃ ០៨នាក់ ស្រុកបាធាយ ១១នាក់, ស្រុកចំការលើ ០២នាក់, ស្រុកព្រៃឈរ ០៦នាក់, ស្រុកស្ទឹងត្រង់០៣នាក់, ស្រុកកោះសូទិន ០៤នាក់, ស្រុកស្រីសន្ធរ ០៣នាក់ និងមកពីខេត្តត្បូងឃ្មុំ០១នាក់, ខេត្តកំពង់ធំ ០១នាក់ និងខេត្តកណ្តាល ០១នាក់។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕	2021-07-28T19:43:00+07:00	freshnewsasia.com	https://m.freshnewsasia.com/index.php/en/localnews/206894-2021-07-28-05-43-19.html
58289393-3183-4a2d-9d04-be0f0e405202	អ្នកជំងឺកូវីដ១៩ម្នាក់ កំពុងរត់គេចខ្លួន, សូមរាយការណ៍បន្ទាន់ទៅអាជ្ញាធរ បើបានឃើញបុគ្គលរូបនេះ	អ្នកជំងឺកូវីដ១៩ ម្នាក់ បានលួចរត់ចេញពីកន្លែងធ្វើចត្តាឡីស័កកាលពីថ្ងៃទី២៦ ខែកក្កដា ឆ្នាំ២០២១កន្លងទៅនេះ។ អាជ្ញាធរ បានអំពាវនាវដល់ប្រជាពលរដ្ឋ ដែលបានឃើញបុគ្គលដែលមានមានភិនភាគដូចបង្ហាញក្នុងរូបសូមប្រញាប់រាយការណ៍ជាបន្ទាន់។ អ្នកជំងឺកូវីដ១៩ ដែលបានរត់គេចខ្លួននេះ មានឈ្មោះ សឿង វុត្ថា ភេទ ប្រុស អាយុ ២៤ ឆ្នាំ ដែលមានទីលំនៅក្នុងភូមិទួលរកា១ សង្កាត់ចាក់អង្រែក្រោម ខណ្ឌមានជ័យ។ យោងតាមអនុគណៈកម្មការស្រាវជ្រាវរកមេរោគកូវីដ១៩ បានឱ្យដឹងថា ឈ្មោះ សឿង វុត្ថា ត្រូវបានធ្វើតេស្ដរកឃើញវិជ្ជមានមេរោគកូវីដ១៩ នៅពេលចូលទៅសេវាព្យាបាលរបួសនៅមន្ទីរពេទ្យព្រះអង្គឌួង កាលពីថ្ងៃទី ២៥ ខែកក្កដា ឆ្នាំ២០២១។ ដោយសារតែការវះកាត់របួស ឈ្មោះ សឿង វុត្ថា ត្រូវដាក់ឱ្យសម្រាកព្យាបាលនៅមន្ទីរពេទ្យព្រះអង្គឌួងមួយរយៈពេលខ្លីសិន មុនពេលត្រូវរៀបចំបញ្ចូនបន្តទៅមណ្ឌលព្យាបាលជំងឺកូវីដ។ លុះនៅថ្ងៃទី២៦ ខែកក្កដា ឆ្នាំ២០២១ បុគ្គលរូបនេះ បានបាត់ខ្លួនពីមន្ទីរពេទ្យព្រះអង្គឌួង និងមិនអាចទាក់ទងបានរហូតដល់ពេលនេះ។ សូមបញ្ជាក់ថា ការរត់គេចខ្លួននេះ ជាទង្វើបំពាននឹងច្បាប់ស្តីពីការប្រយុទ្ធប្រឆាំងនឹងជំងឺកូវីដ១៩ ដែលប្រឈមការពិន័យធ្ងន់ធ្ងរ ហើយបើមានការចម្លងដល់ជនដទៃនឹងប្រឈមជាប់ពន្ធនាគារថែមទៀតផង៕	2021-07-28T19:34:00+07:00	freshnewsasia.com	https://m.freshnewsasia.com/index.php/en/localnews/206893-2021-07-28-05-34-36.html
d1c942a7-1d93-49c4-9bc0-c0cf87f41ce4	រដ្ឋបាលខេត្តពោធិ៍សាត់ បន្តទទួលបានជំនួយពីសប្បុរសជន សម្រាប់ប្រើប្រាស់ក្នុងវិធានការបង្ការ ការពារ និងទប់ស្កាត់ជំងឺកូវីដ១៩	លោក ម៉ៅ ធនិន អភិបាលខេត្តពោធិ៍សាត់ និងជាប្រធានគណៈកម្មការខេត្តប្រយុទ្ធប្រឆាំងជំងឺកូវីដ១៩ នាព្រឹកថ្ងៃទី២៨ ខែកក្កដា ឆ្នាំ២០២១នេះ បានទទួលអំណោយពីសប្បុរសជន និងតំណាងក្រុមហ៊ុននានា ដែលបានឧបត្ថម្ភ អង្ករ និងសម្ភារបរិក្ខារ ជូនរដ្ឋបាលខេត្តពោធិ៍សាត់ សម្រាប់ប្រើប្រាស់ក្នុងវិធានការបង្ការ ការពារ និងទប់ស្កាត់ជំងឺកូវីដ១៩ នៅក្នុងខេត្ត។ ក្នុងពិធីប្រគល់ទទួលអំណោយនេះ ត្រូវបានធ្វើឡើងនៅវេទិកាដោះស្រាយបញ្ហាក្នុងសាលាខេត្តពោធិ៍សាត់ ដោយបានការចូលរួមពីលោកស្រី ជុក សុផានី សមាជិកាក្រុមប្រឹក្សាខេត្ត, លោកស្រី ម៉ែន ផល្លី អភិបាលរងខេត្តពោធិ៍សាត់ និងលោក គឹម ចន្ថា ប្រធានការិយាល័យប្រជាពលរដ្ឋ។ សប្បុរសជន ក៏ដូចជាក្រុមហ៊ុន ដែលផ្តល់ជូនរួមមាន៖ លោក សំរិត រិន បានផ្តល់ជូន អង្ករ២០តោន, លោក ស៊ុយ ផេង និងលោកស្រី លាម ដាលីយ៉ា បានផ្តល់ជូន អង្ករ១០តោន, ក្រុមហ៊ុន ស្វាសធីកា អ៊ិនវេសម៉ិន ឯ.ក បានផ្តល់ជូន អង្ករ៣តោន, មី៣០កេស, ទឹកស៊ីអ៊ីវ៣០យួរ និងអាល់កុល៣ពីដុង, លោក អ៊ុន ទាហេង និងលោកស្រី លឹម ធីតា បានផ្តល់ជូន អង្ករ៣តោន, លោក អ៊ាង យា និងលោកស្រី អាន ពៅ អនិកជនប្រទេសកាណាដា បានផ្តល់ជូនជែលលាងដៃ៣ពាន់ដប។ ក្នុងនាមអាជ្ញាធរខេត្ត និងក្នុងនាមជាប្រធានគណៈកម្មការខេត្តប្រយុទ្ធប្រឆាំងជំងឺកូវីដ១៩ លោក ម៉ៅ ធនិន បានថ្លែងអំណរគុណយ៉ាងជ្រាលជ្រៅ ជូនដល់សប្បុរសជន និងតំណាងក្រុមហ៊ុននានា ដែលបាននាំយកអំណោយ មកផ្តល់ជូនរដ្ឋបាលខេត្តពោធិ៍សាត់ សម្រាប់ប្រើប្រាស់ក្នុងវិធានការបង្ការ ការពារ និងទប់ស្កាត់ ជំងឺកូវីដ១៩ នៅក្នុងខេត្ត។ លោក ម៉ៅ ធនិន បានចាត់ទុកថា កាយវិការមនុស្សធម៌ របស់លោក លោកស្រី ជាសប្បុរសជន និងតំណាងក្រុមហ៊ុន គឺបានបង្ហាញពីទឹកចិត្តយ៉ាងល្អប្រពៃ និងជាវប្បធម៌ នៃការចែករំលែក ចេះជួយគ្នា ក្នុងគ្រាដែលជួបទុក្ខលំបាក និងជាការជួយទាន់ពេលវេលា និងចំគោលដៅ ដែលសកម្មភាពនេះ ជាការចូលរួមចំណែក យ៉ាងសកម្ម ជាមួយរដ្ឋបាលខេត្ត ក៏ដូចជារាជរដ្ឋាភិបាល ក្នុងការប្រយុទ្ធប្រឆាំង និងទប់ស្កាត់ជំងឺកូវីដ១៩។ ឆ្លៀតក្នុងឱកាសនោះលោក ម៉ៅ ធនិន ក៏បានទទួលជួបសំណេះសំណាល និងដោះស្រាយបញ្ហាប្រឈមមួយចំនួន ដែលជាសំណូមពរ និងជាតម្រូវការចាំបាច់ ក្នុងជីវភាពរស់នៅប្រចាំថ្ងៃ របស់ប្រជាពលរដ្ឋ នៅវេទិកាក្នុងសាលាខេត្ត បានជាច្រើនករណីផងដែរ៕	2021-07-28T19:10:00+07:00	freshnewsasia.com	https://m.freshnewsasia.com/index.php/en/localnews/206887-2021-07-28-05-10-32.html
6d5a468b-d387-4e2e-87e7-760ea2736705	កូវីដ១៩ ៖ ខេត្តកំពង់ចាម រកឃើញករណីឆ្លងថ្មី៥៤នាក់ ជាសះស្បើយ៣៧នាក់ និងស្លាប់២នាក់	ចំពោះករណីឆ្លងថ្មី ក្នុងនោះ ក្រុងកំពង់ចាម ០៩នាក់, ស្រុកកំពង់សៀម ០៥នាក់, ស្រុកជើងព្រៃ ០៨នាក់, ស្រុកបាធាយ ១១នាក់, ស្រុកចំការលើ ០២នាក់, ស្រុកព្រៃឈរ ០៦នាក់, ស្រុកស្ទឹងត្រង់ ០៣នាក់ ,ស្រុកកោះសូទិន ០៤ នាក់ ,ស្រុកស្រីសន្ធរ ០៣នាក់ និងមកពីខេត្តត្បូងឃ្មុំ ០១នាក់,ខេត្តកំពង់ធំ ០១នាក់ និងខេត្តកណ្ដាល ០១នាក់។ ដោយឡែក ករណីស្លាប់ ដោយសារកូវីដ-១៩ ចំនួន ០២នាក់ ក្នុងនោះ ស្ត្រីជនជាតិខ្មែរ អាយុ ៨៣ឆ្នាំ នៅភូមិកំពង់ក្របី ឃុំគគរ ស្រុកកំពង់សៀម និងបុរសជនជាតិវៀតណាម អាយុ ៦០ឆ្នាំ នៅភូមិជីហែ ឃុំពាមប្រធ្នោះ ស្រុកកោះសូទិន ខេត្តកំពង់ចាម៕	2021-07-28T19:05:00+07:00	dap-news.com	https://dap-news.com/national/2021/07/28/170545/
5462d2c9-c529-44ec-b354-7d68e087eff5	សម្តេចម៉ែ ប្រោសព្រះ រាជទានព្រះរាជ អំណោយ ជូនអ្នកជំងឺ និងក្រុម គ្រូពេទ្យ នៅមណ្ឌលព្យាបាល ជំងឺកូវីដ សែនសុខ ២	អំណោយ រួម មាន : -ម៉ាស់ ព្រះរាជទាន ចំនួន ៥,០០០ ម៉ាស់ ជូនកូន ចៅ ចៅទួត អ្នកជំងឺកូវីដ -១៩ -ទឹកបរិសុទ្ធ និងភេសជ្ជៈ សរុបចំនួន ៦០កេស ជូនក្រុមគ្រូពេទ្យ និងបុគ្គលិក នៅមណ្ឌលព្យាបាល ជំងឺ កូវីដ- ១៩ សែនសុខ ២ តាម រយៈ សម្តេច រាជបុត្រី ព្រះអនុជ នរោត្តម អរុណរស្មី ឧត្តមប្រឹក្សា ផ្ទាល់ ព្រះមហាក្សត្រ និងជាព្រះស្ថាបនិក មូលនិធិមុទិតា នាព្រះដំណាក់ វិមានឯករាជ្យ ។ ឆ្លៀតក្នុងឱកាស នេះដែរ សម្តេច ព្រះ ស្ថាបនិកមូលនិធិ បាន សព្វព្រះ ហឫទ័យ ប្រទាននូវអំណោយសប្បុរសធម៌ បន្ថែម រួមមាន: -ជូនក្រុម គ្រូពេទ្យ និងបុគ្គលិក ទាំងអស់ នៅក្នុងមណ្ឌល ព្យាបាល ជំងឺកូវីដ សែនសុខ ២ នូវមីកំប៉ុង ចំនួន៣៦០កំប៉ុង សាប៊ូកំចាត់ មេរោគ ចំនួន ១០៨ដបនិង កាហ្វេ ចំនួន ១០កញ្ចប់ធំ ៕	2021-07-28T18:56:00+07:00	dap-news.com	https://dap-news.com/national/2021/07/28/170537/
b212f432-c148-4d73-8fc4-5d6b31aca135	TOP NEWS: ក្រសួងសុខាភិបាល ប្រកាសពីការស្លាប់របស់អ្នកជំងឺ ១៥នាក់បន្ថែមទៀត ដោយសារជំងឺកូវីដ១៩	ក្រសួងសុខាភិបាល នៅព្រឹកថ្ងៃទី២៨ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស ១៥នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ សូមជម្រាបថា គិតត្រឹមព្រឹកថ្ងៃទី២៨ ខែកក្កដា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៧៥,១៥២នាក់ ក្នុងនោះអ្នកជាសះស្បើយសរុបចំនួន៦៧,៦៩២នាក់ និងស្លាប់សរុបចំនួន ១,៣៣៩នាក់៕	2021-07-28T18:43:00+07:00	freshnewsasia.com	https://m.freshnewsasia.com/index.php/en/localnews/206881-2021-07-28-04-43-19.html
7f2218cc-1d35-4d03-845b-3b2c79dc3782	លោកយាយអាយុ១០៣ឆ្នាំ និងលោកតាអាយុ១០០ឆ្នាំ រស់នៅឃុំស្រអែម ខេត្តព្រះវិហារ ស្ម័គ្រចិត្តមកទទួលវ៉ាក់សាំងការពារជំងឺកូវីដ១៩	លោកយាយ ថោង ក្រឹម អាយុ១០៣ឆ្នាំ រស់នៅភូមិស្រអែមជើង និងលោកតា គង់ ចាន់ អាយុ១០០ឆ្នាំ រស់នៅភូមិបុស្សស្បូវ ឃុំស្រអែម ស្រុកជាំក្សាន្ត ខេត្តព្រះវិហារ បានមកទទួលការចាក់វ៉ាក់សាំងការពារជំងឺកូវីដ១៩ ដោយស្ម័គ្រចិត្ត នៅទីតាំងវិទ្យាល័យស្រអែម នាថ្ងៃទី២៧ ខែកក្កដា ឆ្នាំ២០២១ ម្សិលមិញ។ លោក សាប់ ប៊ុន សឿន អាយុ៥៧ឆ្នាំ ជាកូនលោកយាយឈ្មោះ ថោង ក្រឹម បានរៀបរាប់ប្រាប់ភ្នាក់ងារព័ត៌មាន Fresh News ប្រចាំខេត្តព្រះវិហារ នៅព្រឹកថ្ងៃទី២៨ ខែកក្កដា ឆ្នាំ២០២១នេះថា «លោកជាកូនទី៧ ក្នុងចំណោមកូនទាំង៨នាក់ របស់លោកយាយ ថោង ក្រឹម។ លោកថា សុខភាពរបស់លោកយាយល្អធម្មតា អាចប្រកបការងារផ្សេងៗបានពេលខ្លះក៏អាចឡើងដើមរាំងបេះត្រួយទៀតផង ហើយការមកទទួលការចាក់វ៉ាក់សាំងនេះ គឺគាត់មកដោយស្ម័គ្រចិត្ត»។ ដោយឡែកលោក កែវ សុន អាយុ៤៨ឆ្នាំ ដែលត្រូវជាកូនប្រុសពៅ របស់លោកតា គង់ ចាន់ បានរៀបរាប់ឱ្យដឹងថា ។ បើតាមលោកវេជ្ជបណ្ឌិត គួង ឡូ ទីប្រឹក្សាក្រសួងសុខាភិបាល និងជាប្រធានមន្ទីរសុខាភិបាលខេត្តព្រះវិហារ បានថ្លែងថា ដំណើរការចាក់វ៉ាក់សាំងការពារជំងឺកូវីដ១៩ នៅក្នុងខេត្តព្រះវិហារ បានចាប់ផ្តើមចាក់នៅស្រុកជាំក្សាន្ត ក្រុងព្រះវិហារនិងស្រុករវៀង។ ចំណែកនៅក្រុងព្រះវិហារល្ងាចថ្ងៃនេះ នឹងបញ្ចប់ដំណើរការចាក់វ៉ាក់សាំងដូសទី១ ជាមួយគ្នានេះនឹងដកក្រុមគ្រូពេទ្យនៅតាមទីតាំងចាក់វ៉ាក់សាំងនៅក្រុងព្រះវិហារ មកជួយចាក់នៅស្រុកជាំក្សាន្ត និងស្រុករវៀង ធ្វើយ៉ាងណាឱ្យដំណើរការចាក់វ៉ាក់សាំង បានលឿនតាមផែនការដែលបានគ្រោងទុក។ ជាមួយគ្នានេះដែរ លោកវេជ្ជបណ្ឌិត គួង ឡូ ក៏បានអំពាវនាវឱ្យប្រជាពលរដ្ឋនៅស្រុកជាំក្សាន្ត និងស្រុករវៀង ដែលមានអាយុចាប់ពី១៨ឆ្នាំឡើងទៅ សូមទៅទទួលការចាក់វ៉ាក់សាំងការពារជំងឺកូវីដ១៩ ដោយស្ម័គ្រចិត្តនៅតាមទីតាំងដែលបានរៀបចំ ព្រោះការចាក់វ៉ាក់សាំងសម្រាប់ដូសទី១ នៅស្រុកទាំង២នេះ ក៏ជិតដល់ថ្ងៃបញ្ចប់ផងដែរ។ លោកក៏បន្តអំពាវនាវឱ្យប្រជាពលរដ្ឋ ត្រូវអនុវត្តន៍ឱ្យបានទៀងទាត់តាមការណែនាំរបស់ក្រសួងសុខាភិបាល និងការណែនាំរបស់រាជរដ្ឋាភិបាលនូវវិធានការ «៣កុំ និង៣ការពារ» ដើម្បីការពារខ្លួនយើង ក្រុមគ្រួសារ និងសហគមន៍យើងពីជំងឺកូវីដ១៩៕	2021-07-28T18:38:00+07:00	freshnewsasia.com	https://m.freshnewsasia.com/index.php/en/localnews/206879-2021-07-28-04-38-41.html
d7884fc9-257d-434b-b10b-9c4db60c2569	BREAKING: កំណត់ត្រាថ្មី! ថៃរកឃើញអ្នកឆ្លងកូវីដ-១៩ជាង «១៦,៥០០នាក់ក្នុង១ថ្ងៃ» និងអ្នកជំងឺ «១៣៣នាក់ទៀតស្លាប់» ក្នុងរបាយការណ៍ថ្ងៃពុធនេះ	ក្រសួងសុខាភិបាលថៃនៅព្រឹកថ្ងៃពុធនេះ ទី២៨ ខែកក្កដា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗរហូតដល់ទៅចំនួន ១៦,៥៣៣ករណី ក្នុងរយៈពេល ២៤ម៉ោងចុងក្រោយនេះ ដែលជាកំណត់ត្រាខ្ពស់បំផុតថ្មីមួយទៀត។ នេះបើតាមការចេញផ្សាយ ដោយសារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះ មាន ១៦,៣៣១ករណី ត្រូវបានរកឃើញនៅលើប្រជាជនថៃទូទៅ និង ២០២ករណីទៀត ត្រូវបានរកឃើញនៅតាមពន្ធនាគារ។ ក្រៅពីការរកឃើញករណីឆ្លងថ្មីៗ អ្នកជំងឺចំនួន ១៣៣នាក់បន្ថែមទៀត ក៏ត្រូវបានរាយការណ៍ថាស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា ខណៈអ្នកជំងឺចំនួន ១០,០៥១នាក់ផ្សេងទៀត ត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងសរុប នៅទូទាំងប្រទេសចំនួន ៥៤៣,៣៦១ករណី ក្នុងនោះមានអ្នកស្លាប់ ៤,៣៩៧នាក់ និងអ្នកជាសះស្បើយ ៣៦០,៦៩៤នាក់។ ដោយឡែកសម្រាប់ការចាក់វ៉ាក់សាំងបង្ការជំងឺ COVID-19 វិញនោះ ប្រទេសថៃបានទទួលស្គាល់ថា ខ្លួនមានភាពយឺតយ៉ាវខ្លាំង ដោយគិតត្រឹមចុងសប្តាហ៍មុននេះ ទើបតែសម្រចបាន ១៦លានដូសប៉ុណ្ណោះ ក្នុងនោះប្រជាជន ៣.៦៥លាននាក់ (៥.២% នៃចំនួនប្រជាជនសរុប) បានទទួលការចាក់គ្រប់ដូស៕	2021-07-28T18:38:00+07:00	freshnewsasia.com	https://m.freshnewsasia.com/index.php/en/internationalnews/206877-2021-07-28-04-38-09.html
ea7a3d2b-a986-4b6e-992c-e712573a43f2	កម្ពុជា ជឿជាក់ថា ចិន កំពុងដើរតួនាទីយ៉ាងសំខាន់ ក្នុងការស្តារសេដ្ឋកិច្ចកម្ពុជា អំឡុងពេល និងក្រោយកូវីដ-១៩ (Video)	ក្នុងពិធីបើកវេទិកាកម្រិតខ្ពស់ នៃធនាគារខួរក្បាល កម្ពុជា-ចិន លើកទី២ «ដំណើរឆ្ពោះទៅកាន់ដំណាក់កាល នៃការវិវឌ្ឍថ្មី នៃទំនាក់ទំនងទ្វេភាគី កម្ពុជា-ចិន» នាថ្ងៃទី២៨ ខែកក្កដា ឆ្នាំ២០២១ លោក ប៊ិន ឈិន បានថ្លែងថា មិនថា ក្នុងកាលៈទេសៈ បែបណាទេ ចិនតែងផ្តល់ការជ្រោមជ្រែង និងគាំទ្រដល់កម្ពុជា ក្នុងការអភិវឌ្ឍដោយសមស្រប ទៅនឹងស្ថានភាពរបស់ប្រទេសខ្លួន ជាពិសេស ផ្តល់ការគាំទ្រដល់កម្ពុជា ក្នុងការរក្សាស្ថិរភាព និងពន្លឿនការអភិវឌ្ឍ។ លោក បន្ដថា សហគ្រាសចិ នក៏បានរួមចំណែកយ៉ាងសកម្ម ក្នុងការកសាងស្ពាន និងផ្លូវថ្នល់នៅកម្ពុជា ដែលជាការរួម វិភាគទាន ក្នុងការអភិវឌ្ឍសេដ្ឋកិច្ចជាតិ និងកែលម្អជីវភាពរស់នៅរបស់ប្រជាជន នៃប្រទេសកម្ពុជាផងដែរ។ បច្ចុប្បន្ននេះ ទំនាក់ទំនងទ្វេភាគីរវាង កម្ពុជា-ចិន កំពុងស្ថិតក្នុងដំណាក់កាលដ៏ល្អបំផុត ទំនាក់ទំនងនេះ ក្លាយជាគំរូ នៃការរួមរស់ប្រកបដោយមិត្តភាព និងកិច្ចសហប្រតិបត្តិការ យ៉ាងជិតស្និទ្ធរវាងប្រទេសទាំងពីរ។ លោកបន្ថែមថា ក្នុងស្ថានភាពដ៏លំបាកនាពេលនេះ ដែលបង្កឡើងពីការ ឆ្លងរាលដាលនៃជំងឺកូវីដ-១៩ ចិនបានរួមចំណែកយ៉ាងសកម្ម ក្នុងការរួមសហការជាមួយកម្ពុជា ដើម្បីប្រយុទ្ធប្រឆាំងនឹង ជំងឺរាតត្បាតដ៏កាចសាហាវមួយនេះ ដោយបានផ្គត់ផ្គង់វ៉ាក់សាំង ដល់កម្ពុជាយ៉ាងទៀងទាត់ និងទាន់ពេលវេលា ដើម្បីចាក់ជូនប្រជាពលរដ្ឋ ដែលនឹងអាចឈានទៅចាក់ ជូនប្រជាពលរដ្ឋបានទូទាំងប្រទេស នាឆ្នាំ២០២២ ខាងមុខ។ លោក ប៊ិន ឈិន បញ្ជាក់ថា «ខ្ញុំជឿជាក់ថា ប្រទេសចិន ក៏បាននិងកំពុងដើរតួនាទីយ៉ាងសំខាន់ ក្នុងការស្តារសេដ្ឋកិច្ច របស់ប្រទេសកម្ពុជា ក្នុងអំឡុងពេលនិងក្រោយកូវីដ-១៩ ផងដែរ។ ក្នុងទិដ្ឋភាពនយោបាយ សេដ្ឋកិច្ច សង្គមកិច្ច និងវប្បធម៌ ទំនាក់ទំនងកម្ពុជា-ចិន បានស្ថិតក្នុងកម្រិតមួយខ្ពស់ ដែលមិនធ្លាប់មានក្នុងប្រវត្តិសាស្ត្រ»។ លោកលើកឡើងទៀតថា ទំនាក់ទំនងរវាងប្រទេសទាំងពីរ តែងឈរលើមូលដ្ឋាន នៃការគោរពអធិបតេយ្យ និងមិនជ្រៀត ជ្រែកចូលកិច្ចការផ្ទៃក្នុងផងគ្នា និងគោរពផលប្រយោជន៍ គ្នាទៅវិញ ទៅមក។ លោកថា កម្ពុជាតែងប្រកាន់ខ្ជាប់នូវគោល ជំហរគោរពគោលនយាបាយចិនតែមួយ និងគាំទ្រគោលនយោបាយគំនិតផ្តួចផ្តើមខ្សែក្រវាត់ និងផ្លូវ (BRI) និងការបង្កើតធនាគារវិនិយោគហេដ្ឋារចនាសម្ព័ន្ធអាស៊ី (AIIB) ដើម្បីឈានទៅតភ្ជាប់ បណ្ដាប្រទេសក្នុងតំបន់ អាស៊ីទាំងមូល។ ឆ្លៀតឱកាសនោះដែរ រដ្ឋលេខាធិការ ក្រសួងពាណិជ្ជកម្ម លោក សុខ សុភ័ក្ត្រ បានអំពាវនាវឲ្យអ្នកតំណាងនៃស្ថាប័នរដ្ឋ, គ្រឹះស្ថានស្រាវជ្រាវ, ពាណិជ្ជករ និងវិនិយោគិននៃប្រទេសទាំងពីរ ខិតខំរួមគ្នារៀបចំគោលនយោបាយ និងទាញយកផលប្រយោជន៍ជូនប្រជាជន និងប្រទេសទាំងពីរ ពីឱកាសមាសនៃយុគ្គសម័យថ្មីនៃសេដ្ឋកិច្ចតំបន់ និងពិភពលោក។ លោករដ្ឋលេខាធិការ ក៏បានរំពឹងយ៉ាងមុតមាំថា កិច្ចព្រមព្រៀងពាណិជ្ជកម្មសេរី កម្ពុជា-ចិន ក៏នឹងជួយចូលរួមចំណែក យ៉ាងធំធេងដល់យុទ្ធសាស្រ្ត ស្តារឡើងវិញនូវសេដ្ឋកិច្ចកម្ពុជា ក៏ដូចជា សេដ្ឋកិច្ចរបស់ចិនផងដែរ៕	2021-07-28T17:57:00+07:00	dap-news.com	https://dap-news.com/national/2021/07/28/170496/
31d82992-42f0-4edd-9391-3961f61aac63	រដ្ឋបាលរាជធានីភ្នំពេញ បង្ហាញទីតាំងចាក់វ៉ាក់សាំងបង្ការជំងឺកូវីដ១៩ ជូនកុមារដែលមានអាយុ១២ ដល់១៧ឆ្នាំ ក្នុងសង្កាត់ទាំងអស់ នៃខណ្ឌទាំង១៤	ទីតាំងចាក់វ៉ាក់សាំងបង្ការជំងឺកូវីដ១៩ ជូនកុមារដែលមានអាយុ១២ ដល់១៧ឆ្នាំ ក្នុងសង្កាត់ទាំងអស់នៃខណ្ឌទាំង១៤ ក្នុងរាជធានីភ្នំពេញ ត្រូវបានដាក់បង្ហាញដោយ រដ្ឋបាលរាជធានីភ្នំពេញហើយ។ ជាមួយគ្នានេះដែរ អនុគណៈកម្មការចំពោះកិច្ចចាក់វ៉ាក់សាំងកូវីដ១៩ ក្នុងក្របខណ្ឌទូទាំងរាជធានីភ្នំពេញ បានឱ្យដឹងថា សម្រាប់ការចាក់វ៉ាក់សាំងដូសទី១ នឹងចាប់ផ្តើមនៅថ្ងៃទី០១ ខែសីហា ឆ្នាំ២០២១ ដល់ថ្ងៃទី១៤ ខែសីហា ឆ្នាំ២០២១។ ដោយឡែកសម្រាប់ដូសទី២ នឹងចាប់ផ្តើមចាក់នៅថ្ងៃទី២២ ខែសីហា ឆ្នាំ២០២១ ដល់ថ្ងៃទី០៥ ខែកញ្ញា ឆ្នាំ២០២១។ សូមជម្រាបថា សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានប្រកាសដាក់ចេញផែនការចាក់វ៉ាក់សាំងជំងឺកូវីដ១៩ ជូនដល់ក្មេងចាប់ពីអាយុ ១២ឆ្នាំ ដល់១៧ឆ្នាំ ដើម្បីបង្កើតភាពស៉ាំក្នុងសង្គម និងឈានទៅដល់ការបើកសកម្មភាពសង្គមឱ្យកាន់តែទូលាយ ជាពិសេសការបើកសាលារៀនឡើងវិញ។ ក្នុងសារសំឡេងនេះ សម្តេចតេជោ ហ៊ុន សែន បានបញ្ជាក់ថា ការចាក់វ៉ាក់សាំងជូនក្មេងអាយុចាប់ពី ១២ឆ្នាំ ទៅ ១៧ឆ្នាំនេះ ជាចំណុចពិសេសក្នុងការបើកដំណើរការសង្គមឡើងវិញ ជាពិសេសការសិក្សានៅតាមសាលារៀន ដែលយ៉ាងហោចណាស់ចាប់ពីថ្នាក់អនុវិទ្យាល័យឡើង៕	2021-07-28T17:48:00+07:00	freshnewsasia.com	https://m.freshnewsasia.com/index.php/en/localnews/206871-2021-07-28-03-48-16.html
27c50de9-b284-417a-85a1-bce30b1c4de7	សប្បុរសជន ប្រគេនបច្ច័យ ទេយ្យទាន និងទានវស្សាដល់ព្រះសង្ឃគង់នៅវត្តខ្សាច់ជុល កំពុងជួបកង្វះខាត ព្រមទាំងប្រគល់សម្ភារការពារជំងឺកូវីដ ដល់អាជ្ញាធរឃុំមូលដ្ឋាន	សប្បុរសជនមួយក្រុមដឹកនាំដោយលោក ចេង ឃីម បាននាំយកបច្ច័យ ទានវស្សា រួមទាំងសម្ភារការពារជំងឺកូវីដ១៩ និងគ្រឿងឧបភោគបរិភោគមួយចំនួនធំ ប្រគេនជូនវត្តខ្សាច់ជុល ហៅវត្តក្ដីចារ ស្ថិតនៅឃុំផាន់ញើម ស្រុកប្រាសាទបល្ល័ង្ក ខេត្តកំពង់ធំ ព្រមទាំងឧបត្ថម្ភដល់ពលរដ្ឋ និងអាជ្ញាធរឃុំផាន់ញើម ផងដែរ។ ស្ថិតនៅក្នុងឱកាសចុះសួរសុខទុក្ខ និងចែកអំណោយនៅថ្ងៃទី២៧ ខែកក្កដា ឆ្នាំ ២០២១ ម្សិលមិញ លោក ចេង ឃីម បានឲ្យដឹងថា ដោយសារតែមានចិត្តចង់ជួយ និងលើកតម្កើនវិស័យព្រះពុទ្ធសាសនា ហើយណាមួយវត្តក្ដីចារនេះ កំពុងជួបកង្វះខាត ទើបលោកបានប្រមូលថវិកាពីសប្បុរសជននានា បានប្រាក់ ៣លាន ១៥ម៉ឺនរៀល មកប្រគេនជូនវត្តក្ដីចារ ដើម្បីកសាងសាលាឆាន់ ខណ:លោកធ្លាប់បានជួយជាបន្តបន្ទាប់ដូចភ្លៀងរលឹម ហើយបានប្រគេននូវទានវស្សាមួយគូរ, ទឹកសុទ្ធ២កេស, ភេស្ជៈ២កេស, អាល់កុល១កាន, ម៉ាស១កេស និងមី ១កេសធំ។ លោកបានបន្តថា មិនត្រឹមតែប៉ុណ្ណោះទេ លោកក៏បានចែកម៉ាសជូនលោកយាយលោកតា ពុទ្ធបរិស័ទផងដែរ ដើម្បីចូលរួមការពារខ្លួនជម្ងឺកូវីដ ព្រមទាំងបាននាំយកអាល់កុល ១កាន និងម៉ាសចំនួន ១កេសធំ យកទៅជូនមេឃុំផាន់ញើម ដើម្បីចែកជូនពលរដ្ឋផងដែរ។ លោកក៏បានផ្ដាំផ្ញើរដល់ប្រជាពលរដ្ឋពុទ្ធបរិស័ទទាំងអស់ផងដែរ ពីសារៈសំខាន់នៃការចូលរួមអនុវត្តន៍តាមវិធានការ ដើម្បីរួមគ្នាទប់ស្កាត់ការរីករាលដាលជំងឺកូវីដ១៩ មិនឱ្យឆ្លងតទៅមុខទៀត៕	2021-07-28T17:45:00+07:00	freshnewsasia.com	https://m.freshnewsasia.com/index.php/en/localnews/206870-2021-07-28-03-45-36.html
7ced37e3-c131-4f8a-98a5-edca8588ec66	អនុវត្តទម្លាប់ងាយៗទាំងនេះជួយសម្រកក្បាលពោះបានឆាប់រហ័ស	ដុះក្បាលពោះ ឬភាពធាត់ជុំវិញក្បាលពោះ អាចជារឿងពិបាកបន្តិចហើយ សម្រាប់គ្នាយើង។ មិនត្រឹមតែខូចរាង មើលទៅលែងស្អាត តែនឹងអាចមានបញ្ហាទៅនឹងជំងឺមួយចំនួនទៀត ដូចជាជំងឺធាត់ ទឹកនោមផ្អែម ឬបញ្ហាបេះដូងជាដើម។ យ៉ាងណាមិញ យើងក៏នៅមានវិធីការពារ និងសម្រកក្បាលពោះបានផងដែរ។ ផ្អែកតាមការសិក្សាបែបវិទ្យាសាស្ត្រ បានបង្ហាញពីវិធីតាមបែបសាមញ្ញ ក្នុងជីវភាពប្រចាំថ្ងៃដូចខាងក្រោម៖ សារធាតុប្រូតេអ៊ីន ជាសមាសធាតុចិញ្ចឹមសំខាន់ សម្រាប់តុល្យភាពគ្រប់គ្រងទម្ងន់់ខ្លួន ពិសេសត្រង់កន្លែងក្បាលពោះផងដែរ។ អាហារសម្បូរជាតិប្រូតេអ៊ីន ជួយជំរុញអ័រម៉ូន PYY ឱ្យរាងកាយឆ្អែត រក្សាសាច់ដុំ និងមិនមានអារម្មណ៍ឃ្លាននំចំណីផ្តេសផ្តាស។ អាហារពេញទៅដោយប្រូតេអ៊ីនមានដូចជា សាច់ សាច់ត្រី សណ្តែក ស៊ុត ទឹកដោះគោ ជាដើម។ អាហារជាតិផ្អែម ផ្ទុកសារធាតុ Fructose មិនត្រឹមតែបង្កឱ្យដុះក្បាលពោះ តែថែមទាំងនាំឱ្យរាងកាយប្រឈមនឹងបញ្ហាជំងឺរ៉ាំរ៉ៃដូចជា ទឹកនោមផ្អែមប្រភេទ២ ជំងឺធាត់ខ្លាំង ថ្លើមរ៉ុំខ្លាញ់ជាដើម។ ជំនួសអាហារទាំងនោះ ដោយជ្រើសយកសារធាតុផ្អែម ដែលចេញពីធម្មជាតិវិញដូចជាទឹកឃ្មុំ ឬផ្លែឈើស្រស់ជាដើម។ ពិតណាស់ វិធីទាំងនេះ ថ្វីដ្បិតតែសាមញ្ញធម្មតា តែមិនគួរមើលរំលង ព្រោះការសិក្សាបានបង្ហាញ ការគេងបានគ្រប់គ្រាន់ ថាមពលក្នុងរាងកាយនិងមានពេញលេញ។ ដូចនេះ សកម្មភាពប្រចាំថ្ងៃរបស់យើងនឹងសកម្មទៅតាមនោះដែរ បន្ថែមពីនោះបង្កើតទម្លាប់ហាត់ប្រាណផ្តោតលើវិធីសម្រកក្បាលពោះ នោះយើងនឹងអាច សម្រកក្បាលពោះ រក្សាទម្ងន់ខ្លួន និងរក្សារាងបានស្អាត។ Probiotic ជាប្រភេទបាក់តេរីល្អ ដែលជាជំនួយទៅដល់ពោះវៀន និងដំណើរការរំលាយអាហារ និងប្រព័ន្ធភាពស៊ាំ។ បន្ថែមសារធាតុនោះទៅក្នុងរបបអាហារ នឹងអាចជួយយើងសម្រកក្បាលពោះបានដោយមានប្រសិទ្ធិភាព។ សារធាតុទាំងនោះមាននៅក្នុងអាហារប្រចាំថ្ងៃមួយចំនួនដូចជា ទឹកដោះគោជូរ (យ៉ាអួរ) គីមឈី ជ្រក់ជាដើម។ ទឹកតែបៃតង មិនត្រឹមតែជាភេសជ្ជៈពេញនិយម ថែមទាំងជាភេសជ្ជៈល្អសម្រាប់សុខភាព ដែលអ្នកវិទ្យាសាស្រ្តទទួលស្គាល់។ តែបៃតង មានសារធាតុប្រឆាំងអុកស៊ីតកម្ម (EGCG) ដែលជំរុញមេតាប៉ូលិស ធ្វើឱ្យដំណើរការរំលាយអាហារបានស្រួល ព្រមទាំងជួយឱ្យយើងស្រកក្បាលពោះ ផងដែរ។ ការសិក្សាជាច្រើនបានបង្ហាញថា ការញ៉ាំតែបៃតង បូកផ្សំ និងទម្លាប់ធ្វើលំហាត់ប្រាណសម្រកក្បាលពោះជាប្រចាំ នឹងជួយឱ្យគោលដៅសម្រកក្បាលពោះមានប្រសិទ្ធិភាពយ៉ាងរហ័ស៕ ចុចអាន៖ ចុចអាន៖	2021-07-28T17:34:00+07:00	kampucheathmey.com	https://www.kampucheathmey.com/health/169634
ce60bf1b-95ad-451d-91cf-34ab2c62d4f8	BREAKING: សហរដ្ឋអាមេរិក៖ មនុស្សជាង ៦០,០០០នាក់ឆ្លងកូវីដ-១៩ និងអ្នកជំងឺ ៣៣៩នាក់ស្លាប់ នៅក្នុងពេល១ថ្ងៃ	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦១,៥៨១នាក់ទៀតបានឆ្លងជំងឺ COVID-19 ខណៈអ្នកជំងឺ ៣៣៩នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី២៨ ខែកក្កដា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៥,៣៥៣,៩២៣ករណី ក្នុងនោះមានអ្នកស្លាប់សរុបចំនួន ៦២៧,៣៥១នាក់ និងជាសះស្បើយឡើងសរុប ២៩.៥៧លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ បើតាមអាជ្ញាធរសុខាភិបាលសហរដ្ឋអាមេរិក ប្រជាជនដែលបានចាក់វ៉ាក់សាំងបង្ការជំងឺ COVID-19 ពេញលេញរួចរាល់ហើយ គួរតែងាកទៅអនុវត្តវិធានពាក់ម៉ាស់ឡើងវិញ នៅតាមទីកន្លែងបិទជិតក្នុងតំបន់ណាដែលហានិភ័យខ្ពស់នៃការឆ្លងរាតត្បាត COVID-19 ជាពិសេសគឺបម្លែងខ្លួនថ្មី Delta ដែលមានសមត្ថភាពចម្លងរហ័ស និងងាយបង្កឱ្យអ្នកជំងឺឈឺធ្ងន់រហូតដល់បាត់បង់ជីវិត។ គួរបញ្ជាក់ថា គិតត្រឹមថ្ងៃទី២៧ ខែកក្កដា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជាង ៣៤២លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៨៨.៧៣លាននាក់ (៥៧.៥%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៦៣.១៧លាននាក់ (៤៩.៧% នៃចំនួនប្រជាជនសរុប) បានទទួលការចាក់គ្រប់ដូស៕	2021-07-28T17:28:00+07:00	freshnewsasia.com	https://m.freshnewsasia.com/index.php/en/internationalnews/206869-2021-07-28-03-28-35.html
8606e570-4a07-44f3-a20a-94b53ca7ed9a	ក្រោយចាក់វ៉ាក់សាំងកូវីដ លេចចេញអាការ៣នេះ បញ្ជាក់ថា អ្នកប្រតិកម្មអាឡ័កស៊ី	ជាទូទៅ បន្ទាប់ពីចាក់វ៉ាក់សាំងរួច រាងកាយរបស់យើងនឹងបញ្ចេញអាការមួយចំនួនឆ្លើយតបទៅនឹងវ៉ាក់សាំង។ ភាគច្រើនអាការទាំងនោះមិនបង្កការគំរាមកំហែងដល់សុខភាពទេ។ ផលរំខានទូទៅ ក្រោយចាក់វ៉ាក់សាំងកើតឡើងត្រង់កន្លែងចាក់ដែលនាំឱ្យឈឺឬចុក ឡើងក្រហមឬហើម។ ចំណែកលើលើរាងកាយអាចមានអាការដូចជា ហត់ អស់កម្លាំង ឈឺក្បាល ឈឺសាច់ដុំ ព្រឺសម្បុរ ក្ដៅខ្លួន ឬចង្អោរ ចង់ក្អួត។ល។ តែវាកើតមានតែពីរបីថ្ងៃប៉ុណ្ណោះ។ ប៉ុន្តែក្នុងករណីមួយចំនួន វាក៏អាចជាសញ្ញានៃបញ្ហា ក្រោយពេលចាក់វ៉ាក់សាំងដែរ។ ក្នុងនោះ អ្នកចាក់វ៉ាក់សាំងអាចមានប្រតិកម្មអាឡ័កស៊ី ទោះបីខ្លួនមិនមានប្រវត្តិប្រតិកម្មអាឡ័កស៊ីពីមុនក៏ដោយ។ ត្បិតផលប៉ះពាល់នេះកម្រកើតមានពិតមែន តែគួរតាមដានសុខភាព ជាពិសេសបើឃើញអាការខុសប្រក្រតីមួយចំនួន នោះមានន័យថា អ្នកកំពុងប្រឈមហានិភ័យ។ យោងតាមប្រភពពី មជ្ឈមណ្ឌលត្រួតពិនិត្យនិងបង្ការជំងឺអាមរិក (CDC) បានឱ្យដឹងថា រោគសញ្ញានៃប្រតិកម្មអាឡ័កស៊ី ក្រោយចាក់វ៉ាក់សាំងមាន៣គឺ កន្ទួលឬរមាស់ស្បែក ដង្ហើមខ្លី និងហើមមុខឬអណ្តាត។ ប្រសិនបើលេចចេញនូវរោគសញ្ញាទាំងនេះបញ្ជាក់ថា ការចាក់វ៉ាក់សាំងមានបញ្ហាហើយ និងត្រូវប្រញាប់រកជំនួយជាបន្ទាន់។ ជាមួយគ្នានេះដែរ ដើម្បីបង្ការបញ្ហា បន្ទាប់ពីចាក់វ៉ាក់សាំងការពារជំងឺកូវីដ-១៩ ទើបអ្នកជំនាញស្នើឱ្យមានការប្រឹក្សាយោបល់ជាមុនសិនអំពីប្រវត្តិជំងឺរបស់អ្នក ចៀសវាងហានិភ័យដែលបណ្ដាលមកពីវ៉ាក់សាំង៕ ចុចអាន៖ ចុចអាន៖	2021-07-28T17:03:00+07:00	kampucheathmey.com	https://www.kampucheathmey.com/health/169606
03db6199-d9ec-40c1-a010-71fe6886f813	កូវីដ១៩៖ ខេត្តសៀមរាប រកឃើញអ្នកឆ្លងថ្មី ៩៨នាក់ ជាសះស្បើយ ៧១នាក់ និងស្លាប់ ៣នាក់	ភ្នំពេញ៖ រដ្ឋបាលខេត្តសៀមរាប បានឱ្យដឹងថា ក្នុងព្រឹត្តិការណ៍ នៃការឆ្លងរាលដាលជំងឺកូវីដ-១៩ រដ្ឋបាលខេត្ត បានរកឃើញអ្នកវិជ្ជមានជំងឺកូវីដ-១៩ ចំនួន៩៨នាក់ថ្មី ខណៈមានករណី ជាសះស្បើយ ចំនួន៧១នាក់ និងស្លាប់ចំនួន៣នាក់ នៅថ្ងៃទី២៧ ខែកក្កដា ឆ្នាំ២០២១ ។ សូមបញ្ជាកថា គិតត្រឹមថ្ងៃទី២៧ ខែកក្កដា ឆ្នាំ២០២១ ខេត្តសៀមរាប មានអ្នកវិជ្ជមានជំងឺកូវីដ-១៩ សរុបចំនួន៤.០២០នាក់ ក្នុងបោះបានព្យាបាលជាសះស្បើយចំនួន ២.០៩៥នាក់ ស្លាប់៤៥នាក់ និង១៨៨០នាក់ កំពុងសម្រាកព្យាបាល នៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ និងវិទ្យាល័យដំដែក ។	2021-07-28T16:17:00+07:00	dap-news.com	https://dap-news.com/national/2021/07/28/170443/
90f96f1d-3a75-46d3-919a-b4822b53f0de	កូវីដ១៩៖ ខេត្តឧត្ដរមានជ័យ រកឃើញករណីឆ្លងថ្មី ១៨៨នាក់ និងជាសះស្បើយ ២៦នាក់	សូមបញ្ជាំក់ថា គិតត្រឹមថ្ងៃទី២៧ ខែកក្កដា ឆ្នាំ២០២១នេះ ខេត្តឧត្តរមានជ័យ រកឃើញអ្នកវិជ្ជមានជំងឺកូវីដ១៩ ចំនួន៤.៣៦៤ នាក់ ក្នុងនោះករណីនាំចូលពីក្រៅប្រទេសចំនួន ៤.០៦៨នាក់ និងករណីឆ្លងក្នុងសហគមន៍ ២០កុម្ភៈ ចំនួន ២៩៦នាក់ និងបានព្យាបាលជាសះស្បើយចំនួន ៧១១នាក់ កំពុងសម្រាកព្យាបាលចំនួន ៣.៦៤៥ នាក់ និងស្លាប់ចំនួន ០៨នាក់។	2021-07-28T15:53:00+07:00	dap-news.com	https://dap-news.com/national/2021/07/28/170425/
450ccfcc-ec09-4ee2-9d0d-d5a11b86258e	ខេត្តសៀមរាប រកឃើញអ្នកវិជ្ជមានជំងឺកូវីដ១៩ ចំនួន ៩៨នាក់, ស្លាប់ ៣នាក់ និងជាសះស្បើយ ៧១នាក់ នៅថ្ងៃទី២៧ ខែកក្កដា	រដ្ឋបាលខេត្តសៀមរាប បានប្រកាសរកឃើញអ្នកវិជ្ជមានជំងឺកូវីដ១៩ ចំនួន ៩៨នាក់បន្ថែមទៀត ខណៈអ្នកជំងឺ៣នាក់ បានស្លាប់ និងជាសះស្បើយ ៧១នាក់ នៅថ្ងៃទី២៧ ខែកក្កដា ឆ្នាំ២០២១។ យោងតាមសេចក្តីជូនព័ត៌មានរបស់រដ្ឋបាលខេត្ត បានឱ្យដឹងថា អ្នកវិជ្ជមានជំងឺកូវីដ១៩ ដែលរកឃើញថ្មីនេះ ករណីទី១ ដល់ទី៥ ជាករណីមានប្រភពចម្លងចេញពីផ្សារលើធំថ្មី, ករណីទី៦ ដល់ទី១៨ គឺជា ករណីមានប្រភពចម្លងចេញពីផ្សារចារឈូក និងករណីទី១៩ ដល់ទី២២ ជាករណីមានប្រភពចម្លងចេញ ពីមជ្ឈមណ្ឌលស្តារនីតិសម្បទាអ្នកញៀនគ្រឿងញៀន។ ករណីទី២៣ ជាករណីឆ្លងបន្តពីអ្នកជំងឺឈ្មោះ លាស់ ហេង, ករណីទី២៤ ដល់ទី២៧ គឺជាករណីមានប្រភពចម្លងពីអ្នកដំណើរមកពីរាជធានី ភ្នំពេញ ខេត្តកំពង់ធំ និងខេត្តបន្ទាយមានជ័យ និងករណីទី២៨ គឺជាករណីឆ្លងបន្តពីអ្នកដំណើរមកពី ខេត្តបាត់ដំបង។ រីឯករណីទី២៩ ដល់ទី៣៤ គឺជាករណីពុំទាន់អាចសន្និដ្ឋានពីប្រភពចម្លង ច្បាស់លាស់នៅឡើយ។ ចំពោះករណីទី៣៥ ដល់ទី៩៨ គឺជាប្រជាពលរដ្ឋត្រឡប់ពីប្រទេសថៃ មកដល់ ខេត្តសៀមរាប ហើយជាករណីសង្ស័យ ត្រូវបានក្រុមគ្រូពេទ្យដាក់ឱ្យធ្វើចត្តាឡីស័ក នៅវិទ្យាល័យសម្តេចឪ។ ដោយឡែកអ្នកជាសះស្បើយទាំង ៧១នាក់ ត្រូវបានក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ និងវិទ្យាល័យដំដែកត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ ១៖ ឈ្មោះ ប៊ុន លីម៉េង ភេទប្រុស អាយុ ៨២ឆ្នាំ អាសយដ្ឋាននៅភូមិព្រៃប្រស់ ឃុំត្បែង ស្រុកកំពង់ ស្វាយ ខេត្តកំពង់ធំ ដែលវិជ្ជមានជំងឺកូវីដ-១៩ កាលពីថ្ងៃទី២២ ខែកក្កដា ឆ្នាំ២០២១។ អ្នកជំងឺបានស្លាប់ នៅថ្ងៃទី២៦ ខែកក្កដា ឆ្នាំ២០២១ វេលាម៉ោង២៣៖៣០នាទី ដោយជំងឺរលាក សួត បង្កដោយមេរោគកូវីដ-១៩។ ២៖ ឈ្មោះ ឆែម ធឿន ភេទស្រី អាយុ៥៧ឆ្នាំ អាសយដ្ឋាននៅភូមិទម្រឹង ឃុំរើល ស្រុកពួក ដែល វិជ្ជមានជំងឺកូវីដ-១៩ កាលពីថ្ងៃទី២១ ខែកក្កដា ឆ្នាំ២០២១។ អ្នកជំងឺបានស្លាប់នៅថ្ងៃទី២៧ ខែ កក្កដា ឆ្នាំ២០២១ វេលាម៉ោង០២៖០០នាទី ដោយជំងឺរលាកសួត បង្កដោយមេរោគកូវីដ-១៩។ ៣៖ ឈ្មោះ ម៉ម ម៉េត ភេទប្រុស អាយុ៧៥ឆ្នាំ អាសយដ្ឋាននៅភូមិថ្មី ឃុំគោកធ្លកក្រោម ស្រុក ជីក្រែង ដែលវិជ្ជមានជំងឺកូវីដ-១៩ កាលពីថ្ងៃទី០៣ ខែកក្កដា ឆ្នាំ២០២១។ អ្នកជំងឺបានស្លាប់ នៅថ្ងៃទី២៧ ខែកក្កដា ឆ្នាំ២០២១ វេលាម៉ោង០៩៖៣០នាទី ដោយជំងឺរលាកសួត បង្កដោយ មេរោគកូវីដ-១៩។ សូមបញ្ជាក់ថា មកដល់ពេលនេះខេត្តសៀមរាប មានអ្នកវិជ្ជមានជំងឺកូវីដ១៩ ចំនួន ៤,០២០នាក់។ ក្នុងនោះ បានព្យាបាលជាសះស្បើយចំនួន ២,០៩៥នាក់ ស្លាប់ ៤៥នាក់ និង ១,៨៨០នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ និងវិទ្យាល័យដំដែក។ រដ្ឋបាលខេត្តសៀមរាប បានអំពាវនាវដល់ប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា ប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕	2021-07-28T15:49:00+07:00	freshnewsasia.com	https://m.freshnewsasia.com/index.php/en/localnews/206858-2021-07-28-01-49-11.html
84807a85-205d-465c-bed3-d500c3ba76a6	រោគសញ្ញាបង្ហាញទាំងនេះ បញ្ញាក់ថាអ្នកកំពុងកើតជំងឺមហារីកបំពង់អាហារ	មហារីកបំពង់អាហារ គឺជាការវិវត្តមិនប្រក្រតី (លឿនខុសធម្មតា) នៃកោសិការបស់បំពង់អាហារ បង្កើតបានជាដុំសាច់ ដែលយើងតែងតែហៅថា ជាជំងឺដុំសាច់មហារីកនៃបំពង់អាហារព្រោះជំងឺនេះ ត្រូវបានចែកជាពីរប្រភេទធំៗគឺ ពួកស្កេមមើសសែល ការសីណូមម៉ានិងអាដេណូការសីណូមម៉ា។ ក) តើជំងឺដុំមហារីកបំពង់អាហារ អាចមានរោគសញ្ញាអ្វីខ្លះ? យើងតែងតែសង្កេតឃើញថា អ្នកជំងឺដែលមានដុំមហារីកបំពង់អាហារនេះ គឺមានរោគសញ្ញាដូចជា៖ – អួលណែន និងពិបាកលេបអាហារចូល (ដំបូង អាហាររឹង បន្ទាប់មករាវ និងចុងក្រោយទឹកក៏ពិបាកលេបដែរ) ។ – ឈឺចុកចាប់ នៅពេលបរិភោគអាហារ – ក្អូតចង្អោរ បន្ទាប់ពីបរិភោគអាហាររួច – មានការចុកណែនអួល ក្នុងដើមទ្រូង – មានការស្លេកស្លាំង និងខ្វះគ្រាប់ឈាមក្រហម – ចុះខ្សោយ អស់កម្លាំង កំហែង និងល្ហិតល្ហៃ – មិនចង់ទទួលទានអាហារ និងធុំសាច់ – ស្រកទម្ងន់ខ្លាំងខុសពីធម្មតា – ពេលខ្លះវាក៏អាចបណ្តាលឲ្យមានការហូរធ្លាក់ឈាមផងដែរ។ល។ ខ) តើមានមូលហេតុអ្វីខ្លះដែលអាចបណ្តាលឲ្យកើតមានឡើងនៃដុំមហារីកនេះ? កត្តាប្រឈមដែលអាចបង្កឲ្យមានដុំមហារីកនេះកើតមានបានមានដូចជា៖ – ការពិសាបារី រយៈពេលវែង – បរិភោគសុរាច្រើនហួសកម្រិត – ជំងឺច្រាលជាតិអាស៊ីតរបស់ក្រពះ និងរលាកបំពង់អាហាររ៉ាំរ៉ៃដោយមិនបានព្យាបាលត្រឹមត្រូវតាមក្បួនច្បាប់វេជ្ជសាស្ត្រ (GERD)។ – អាយុច្រើន (លើសពី ៥៥ ឆ្នាំ) – ភេទ ប្រុស – ការទទួលទានចំណីអាហារមិនសមស្រប។ល។ គ) ការធ្វើរោគវិនិច្ឆ័យ៖ វិធីតែមួយគត់ដែលច្បាស់លាស់ ដើម្បីធ្វើរោគវិនិច្ឆ័យជំងឺមហារីកបំពង់អាហារនេះបាននោះគឺ ការថតឆ្លុះក្រពះ ព្រមទាំងធ្វើការយកសាច់ទៅវិភាគនៅមន្ទីរពិសោធន៍ (Gastric Fibroscopy and Anapath)។ បន្ទាប់ពីនោះក៏ត្រូវមានផងដែរគឺ ការថតស្គេន មើលដើមទ្រូង និងផ្ទៃពោះ(Thoraco-abdomonal CT-SCAN with injection) ដើម្បីកំណត់បាននៅដំណាក់កាល និងការវិត្តន៍របស់ជំងឺ ហើយក៏ដើម្បីអនុញ្ញាតឲ្យក្រុមគ្រូពេទ្យកំណត់ទៅលើការព្យាបាលផងដែរ។ ឃ) ការព្យាបាល៖ ការព្យាបាលជំងឺដុំមហារីកបំពង់អាហារនេះ គឺត្រូវទាមទារឲ្យមានការចូលរួម ពីសំណាក់ក្រុមវេជ្ជបណ្ឌិតច្រើនមុខជំនាញ ដើម្បីធ្វើការពិភាក្សារិះរកវិធីមួយដែលល្អបំផុតសម្រាប់អ្នកជំងឺ ទើបការព្យាបាលអាចមានប្រសិទ្ធិភាពខ្ពស់ និងចំគោលដៅ ក្នុងនោះមាន៖ – ក្រុមវេជ្ជបណ្ឌិតផ្នែក ថ្លើម ក្រពះ ពោះវៀន – ក្រុមវេជ្ជបណ្ឌិតផ្នែកវះកាត់ – ក្រុមវេជ្ជបណ្ឌិតផ្នែកជំងឺមហារីក – និងក្រុមវេជ្ជបណ្ឌិតផ្នែករូបភាពវេជ្ជសាស្ត្រ ។ – សំខាន់ជាងនេះទៅទៀតក្រុមគ្រួសារអ្នកជំងឺនិងអ្នកជំងឺផ្ទាល់ ក៏ត្រូវចូលរួមក្នុងការធ្វើការសម្រេចចិត្តផងដែរ។ ជម្រើសជាច្រើននឹងត្រូវបានលើកឡើង ផលប្រយោជន៍ និងផលវិបាក នៃជម្រើសនីមួយៗត្រូវបានពន្យល់និងធ្វើការពិភាក្សាជាមួយអ្នកជំងឺ និងក្រុមគ្រួសារ។ ការសម្រេចត្រូវតែមានការព្រមព្រៀងពីអ្នកជំងឺនិងក្រុមគ្រួសារ។ ទោះជាយ៉ាងណា ប្រសិទ្ធិភាពនៃការព្យាបាលជំងឺមហារីកបំពង់អាហារ គឺមានកម្រិត ដោយភាគច្រើននៃអ្នកជំងឺមកជួបពិគ្រោះជាមួយគ្រូពេទ្យ គឺមានសភាពធ្ងន់ធ្ងរ ដែលជាហេតុនៃការយឺតយ៉ាវក្នុងការធ្វើរោគវិនិច្ឆ័យ (អ្នកជំងឺមកជួបគ្រូពេទ្យយឺតពេល) ។ ការព្យាបាលដែលមានប្រសិទ្ធិភាពបំផុត គឺត្រូវធ្វើនូវដំណាក់កាលដំបូង ដែលអ្នកជំងឺមិនទាន់មានលេចចេញជារោគសញ្ញា។ ការឆ្លុះក្រពះគឺជាវិធីសាស្ត្រតែមួយគត់ដែលអាចឲ្យយើងដោះស្រាយបញ្ហានេះបាន៕	2021-07-28T15:45:00+07:00	kampucheathmey.com	https://www.kampucheathmey.com/health/169553
4abf8fa1-7fb6-462c-99dc-5cf4c65a75c6	ហេតុអ្វីបានជាអ្នកកើតជំងឺគ្រួសក្នុងបង្ហូរនោម	គ្រាប់គ្រួសថ្ពក់ជាប់នៅបង្ហូរនោម គឺជាការរមៀលធ្លាក់ចុះនៃគ្រាប់គ្រួសដែលកកើតនៅក្នុងតម្រងនោម ឬប្លោកនោម ហើយនៅពេលអ្នកជំងឺបត់ជើងតូច គ្រាប់គ្រួសនោះក៏ធ្លាក់មកថ្ពក់ជាប់នឹងបង្ហូរនោម ដែលជាផលវិបាកមិនអាចឱ្យទឹកនោមធ្លាក់ចេញមកក្រៅបាន ជាហេតុធ្វើឱ្យមានការស្ទះនោមស្រួចស្រាវ ដែលភាសាបច្ចេកទេសហៅថា Rétention Aiguë d’Urine។ ជំងឺនេះអាចកើតលើបុរស ពិសេសបុរសពេញវ័យ ក្នុងករណីតិចតួចក៏មានកើតលើស្ត្រីផងដែរ។ ១) រោគសញ្ញា៖ រោគសញ្ញាដែលស្ដែងចេញឱ្យយើងចាប់អារម្មណ៍មានដូចជាៈ – សភាពអ្នកជំងឺឡេះឡះ – ពិបាកទ្រាំ – ខ្សោយកម្លាំង – ចុកពោះលើថ្ងាស – ពិបាកនោម – នោមក្រហល់ក្រហាយ – ទំហំទឹកនោមតូច នោមតិចមិនចង់ចេញ – ជួនក្ដៅខ្លួន ទឹកនោមល្អក់ – ស្ទះនោមជិតឈឹង – មានទឹកនោមប៉ោងលើថ្ងាស – បើគ្រាប់គ្រួសធ្លាក់មកផ្នែកក្រោមនៃបង្ហួរនោមយើងអាចស្ទាបឃើញ ។ ២) ការធ្វើរោគវិនិច្ឆ័យ៖ តើយើងអាចដឹងថាគ្រាប់គ្រួសថ្ពក់ជាប់បង្ហួរនោមដោយវិធីណា ? – ពិនិត្យអេកូសាស្ដ្រ – ថតកាំរស្មីអ៊ិច ៣) វិធីព្យាបាល៖ ដំណោះស្រាយនៃការព្យាបាលរួមមានៈ ក. បើគ្រាប់គ្រួសថ្ពក់ជាប់បង្ហួរនោមផ្នែកខាងលើៈ – យើងអាចបាញ់គ្រាប់គ្រួស បញ្ចូលក្នុងប្លោកនោម (Pression Hydrostatique) រួចយើងឆ្លុះបំបែកគ្រាប់គ្រួស ក្នុងប្លោកនោមជាក្រោយ ។ បញ្ជាក់៖ ជៀសវាងការវះកាត់បង្ហួរនោមយកគ្រួសចេញ ដែលជាហេតុធ្វើឱ្យបង្ហួរនោមរួមតូច។ ខ. បើគ្រាប់គ្រួសថ្ពក់ជាប់បង្ហួរនោមផ្នែកខាងក្រោម (Méat Uréthral): – យើងអាចបំបែកគ្រួសដោយចុង Pince មុខវែង។ ៤) ផលវិបាក៖ បញ្ហាប្រឈមដែលយើងធ្លាប់ជួបប្រទះ ចំពោះអ្នកជំងឺដែលពុំបានទទួលការព្យាបាល ឬក៏ទទួលការព្យាបាលពុំបានត្រឹមត្រូវមានដូចជាៈ – ការបង្ករោគធ្ងន់ធ្ងរតាមប្លោកនោម បង្ហួរនោម – រលាកប្លោកនោម បង្ហួរនោមរ៉ាំរ៉ៃ – បង្ហួរនោមរួមតូច – បង្ហួរនោមស្ទះជិតឈឹង ៥) ដំបូន្មានក្រុមគ្រូពេទ្យជំនាញឯកទេសវះកាត់ប្រព័ន្ធទឹកនោម៖ សូមបងប្អូនប្រជាពលរដ្ឋយើងទាំងអស់ដែលមានការសង្ស័យ ឬមានជំងឺស្ទះទឹកនោមស្រួចស្រាវដែលបណ្តាលមកពីគ្រាប់គ្រួសថ្ពក់ជាប់បង្ហួរនោមដែលមានសញ្ញាដូចបានរៀបរាប់ជូនខាងលើសូមមេត្តាអញ្ជើញមកទទួលការពិគ្រោះ ជាមួយក្រុមការងារវេជ្ជបណ្ឌិតជំនាញ ឯកទេសវះកាត់ប្រព័ន្ធទឹកនោមនៃមន្ទីរពេទ្យកាល់ម៉ែត ដើម្បីទទួលបានការវិភាគរោគវិនិច្ឆ័យប្រាកដជាក់លាក់មួយ ដោយឈរលើសមត្ថភាពជំនាញ និងបទពិសោធន៍ខ្ពស់ ជាមួយនឹងឧបករណ៍ទំនើបស្វ័យប្រវត្តិ បំបែកគ្រាប់គ្រួសតាមរយៈម៉ាស៊ីនឡាហ្សែរ LASER៕	2021-07-28T15:25:00+07:00	kampucheathmey.com	https://www.kampucheathmey.com/health/169530
06d57e39-e1f3-42e6-b73a-f59930c196d8	គ្រាប់ផ្កាឈូករ័ត្ន មុខងារឱសថព្យាបាលជំងឺរ៉ាំរ៉ៃបានច្រើនមុខ ជាពិសេសទាក់ទងនឹងសួត	គ្រាប់ផ្កាឈូករ័ត្ន គឺជាធញ្ញជាតិដែលមនុស្សជាច្រើនចូលចិត្តញ៉ាំលេងកំដរមាត់ ឬផឹកតែជជែកគ្នា។ ក្រៅពីមានរសជាតិឆ្ងាញ់ ផ្កាមួយប្រភេទនេះ ក៏មានប្រយោជន៍ចំពោះសុខភាព ដូចជា សំបូរទៅដោយវីតាមីននិងសារធាតុរ៉ែផងដែរ។ វាក៏ជួយកាត់បន្ថយហានិភ័យនៃជំងឺ រួមមាន បេះដូង និង ទឹកនោមផ្អែមប្រភេទទី ២ ។ ម៉ាញ៉េស្យូមនៅក្នុងគ្រាប់ផ្កាឈូករ័ត្ន កាត់បន្ថយកម្រិតសំពាធឈាម និងហានិភ័យនៃជំងឺបេះដូង។ លើសពីនេះទៀត គ្រាប់ផ្កាឈូករ័ត្នសម្បូរទៅដោយអាស៊ីដខ្លាញ់ អាស៊ីដ លីណូលីក ដែលជួយពង្រីកសរសៃឈាមប្រយុទ្ធនឹងជំងឺបេះដូង។ ការសិក្សានិងពិសោធន៍មួយ ចំនួនបានផ្តល់ព័ត៌មានថា គ្រាប់ផ្កាឈូករ័ត្នមានអត្ថប្រយោជន៍ជួយគ្រប់គ្រងកម្រិតជាតិស្ករក្នុងឈាម។ កាត់បន្ថយហានិភ័យ នៃការវិវត្តទៅជាជំងឺទឹកនោមផ្អែមប្រភេទទី ២ ។ បន្ថែមលើនេះ មានការសិក្សាមួយធ្វើឡើងក្នុងចំណោមអ្នកដែលញ៉ាំគ្រាប់ផ្កាឈូករ័ត្ន ១ អោន (៣០ ក្រាម) ។ ភ្ជាប់ជាមួយអាហារដែលមានសុខភាពល្អជារៀងរាល់ថ្ងៃ។ គេបានរកឃើញថា វាអាចជួយឲ្យកម្រិតជាតិស្ករក្នុងឈាមថយចុះប្រហែល ១០% ក្នុងរយៈពេល ៦ ខែ។ បើប្រៀបធៀបទៅនឹងការញ៉ាំអាហារដែលមានសុខភាពល្អតែមួយមុខ។ គ្រាប់ផ្កាឈូករ័ត្នមានផ្ទុកសារធាតុ Flavonoid ដែលជួយពង្រឹងភាពស៊ាំរបស់រាងកាយ។ កាត់បន្ថយការរលាករ៉ាំរ៉ៃដែលជាកត្តាហានិភ័យនៃជំងឺរ៉ាំរ៉ៃជាច្រើន។ សព្វថ្ងៃគ្រាប់ផ្កាឈូករ័ត្នត្រូវបានផលិតជាថ្នាំគ្រាប់ជាច្រើន។ វាត្រូវបានប្រើដើម្បីព្យាបាលជំងឺនិងរោគសញ្ញាដូចជាថ្នាំបញ្ចុះទឹកនោម។ ជំងឺរលាកទងសួត ឬត្រូវបានប្រើដើម្បីព្យាបាលជំងឺស្បែកផ្សេងៗ។ តើអ្នកដឹងទេថា ការបរិភោគគ្រាប់ផ្កាឈូករ័ត្ន អាចព្យាបាលជំងឺ coccidiosis ជួយបំបាត់ការទល់លាមក រាគធ្ងន់ធ្ងរ? វាក៏ជួយកាត់បន្ថយហានិភ័យ នៃជំងឺមហារីកពោះវៀនធំផងដែរ។ បើទោះបីជា គ្រាប់ផ្កាឈូករ័ត្នសម្បូរទៅដោយអត្ថប្រយោជន៍ជាច្រើនក៏ដោយ។ ប្រសិនបើបរិភោគក្នុងបរិមាណច្រើនហួសប្រមាណ វាអាចប៉ះពាល់ដល់សុខភាពអ្នកយ៉ាងធ្ងន់ធ្ងរ។ ជាពិសេសចំពោះស្ត្រីមានផ្ទៃពោះ គួរចៀសវាងទទួលទានគ្រាប់ផ្កាឈូករ័ត្ន៕	2021-07-28T15:17:00+07:00	kampucheathmey.com	https://www.kampucheathmey.com/health/169502
bfc45572-cc6a-4b55-aa63-3b45fba6e7ca	កុំនិយាយផ្តេសផ្តាស់ បាបធ្ងន់ណាស់ ! ព្រះអង្គគ្រូ ជួន កក្កដា មិនឆ្លងជំងឺកូវីដទេ	កាលពីប៉ុន្មានថ្ងៃមុន មានករណីផ្ទុះការឆ្លងជំងឺកូវីដ១៩ លើព្រះសង្ឃជាច្រើនអង្គដែលបានគង់នៅវត្តប្រាសាទនាងខ្មៅ នៅស្រុកបាទី ខេត្តតាកែវ ខណៈពេលនេនតូចៗជាច្រើនអង្គផ្សេងទៀតដែលស្នាក់នៅក្នុងវត្តនេះរួមទាំងព្រះតេជគុណ ជួន កក្កដា ស្រាប់តែពេលនេះ មានធ្លាយពាក្យចចាមអារ៉ាម ព្រះអង្គគ្រូ ជួន កក្កដា បានឆ្លងជំងឺកូវីដនេះ តែយ៉ាងណា ពាក្យចចាមអារ៉ាមនេះមិនពិតឡើយ។ យោងតាមហ្វេសប៊ុកផេកផ្លូវការរបស់ព្រះអង្គគ្រូជួន កក្កដា ជាព្រះចៅអធិការវត្តប្រាសាទនាងខ្មៅ ដែលបានបង្ហោះនៅមុននេះបន្តិច មានខ្លឹមសារថា « តេស្តលើកទី២ លទ្ធផលអវិជ្ជមាន សូមប្រគេនជូនដំណឹងថា ខ្ញុំព្រះករុណាអាត្មាភាព ជួន កក្កដា មិនមានរោគសញ្ញាកូវីត១៩ ដូចពាក្យចចាមអារ៉ាមនោះទេ។ ថ្ងៃពុធ ទី២៨ ខែកក្កដា ឆ្នាំ២០២១»៕	2021-07-28T15:07:02+07:00	kbnnews.com	https://kbn.news/archives/232030
bc944723-583b-458a-81e0-7909c657863c	ក្រសួងសុខាភិបាល បន្តរកឃេីញករណីជំងឺកូវីដ-១៩ សរុបចំនួន ៦៨៥នាក់ ជាសះស្បេីយ ៧៧៥នាក់ និង ស្លាប់ថ្មី ១៩នាក់	ភ្នំពេញ ៖ ក្រសួងសុខាភិបាល បានប្រកាសថា រហូតដល់ ថ្ងៃទី ២៦ កក្កដា ២០២១ យេីងរកឃេីញករណីជំងឺកូវីដ-១៩ សរុបចំនួន ៦៨៥នាក់ (ឆ្លងសហគមន៌: ៤២៣ និងនាំចូល: ២៦២) និងមានជាសះស្បេីយ ៧៧៥នាក់ ។ ដូច្នេះចំនួនករណីជំងឺកូវីដ-១៩សរុបកេីន ៧៤៣៨៦នាក់ និងចំនួនជាសះស្បេីយសរុបកេីន ៦៦៧២៥នាក់ និង ស្លាប់ថ្មី ១៩នាក់ សរុបស្លាប់ ១៣២៤នាក់ ។ សូមបន្តអនុវត្តន៌: ៣កុំ ៣ការពារ និងចាក់វ៉ាក់សាំងការពារ ៕ រក្សាសិទ្ធិដោយ៖បញ្ញាស័ក្តិ	2021-07-28T14:41:29+07:00	cen.com.kh	https://cen.com.kh/archives/365955.html
7972dd86-6d8a-4fed-bb7c-d787d9de381c	បើប៉ះពាល់ជាមួយអ្នកឆ្លង Delta តើប៉ុន្មានថ្ងៃទើបតេស្តឃើញ លទ្ធផល?	យោងតាមលទ្ធផលនៃការធ្វើវិភាគដោយវិទ្យាស្ថានប៉ាស្ទ័រកម្ពុជា នាថ្ងៃទី២២ និងទី២៥ ខែកក្កដា ឆ្នាំ២០២១ បានរកឃើញករណីអ្នកឆ្លងវីរុសកូវីដ-១៩ បំប្លែងថ្មីប្រភេទ B 1.617-2 (DeIta) ចំនួន៣៩នាក់។ ចំណែក អង្គការសុខភាពពិភពលោក ហៅកាត់ WHO បានឲ្យដឹងថា គិតត្រឹមពេលនេះ វីរុសបំប្លែងខ្លួនដែលគេរកឃើញដំបូងនៅក្នុងប្រទេសឥណ្ឌានេះ បានវាយលុកប្រទេសជាង ១០០ហើយ។ ក្រុមអ្នកស្រាវជ្រាវ ដែលតាមដានការផ្ទុះឡើងនៃជំងឺកូវីដ-១៩ នៅក្នុងប្រទេសចិននាពេលថ្មីៗនេះបានរកឃើញថា អ្នកដែលឆ្លងវីរុសបំប្លែងខ្លួន Delta គឺមានផ្ទុកមេរោគនៅក្នុងច្រមុះ ច្រើនជាង អ្នកដែលបានឆ្លងជំងឺកូវីដ-១៩ ទម្រង់ដើមរហូតដល់ទៅ១,២៦០ ដងឯណោះ។ ការផ្ទុកវីរុសដ៏ខ្ពស់នេះមានន័យថា មេរោគអាចឆ្លងរាលដាលយ៉ាងងាយ ពីមនុស្សម្នាក់ទៅមនុស្សម្នាក់, បង្កើនអត្រាឆ្លងនិងការចូលសម្រាកព្យាបាលក្នុងមន្ទីរពេទ្យ។ ក្រុមអ្នកស្រាវជ្រាវក៏បានរកឃើញផងដែរថា ចន្លោះពេលដែលមនុស្សធ្វើតេស្តវិជ្ជមានវីរុសបំប្លែងខ្លួន Delta បន្ទាប់ពីប៉ះពាល់នឹងអ្នកឆ្លងរោគ បានថយចុះពីរយៈពេលជាមធ្យម៦ថ្ងៃក្នុងឆ្នាំ២០២០ មកនៅត្រឹម៤ថ្ងៃប៉ុណ្ណោះ។ នេះមិនមែនមានន័យថា គ្រប់គ្នាដែលប៉ះពាល់ជាមួយអ្នកផ្ទុក Delta សុទ្ធតែឆ្លងនោះទេ គ្រាន់តែមានហានិភ័យខ្ពស់ប៉ុណ្ណោះ។ គួរបញ្ជាក់ថា ការសិក្សានេះ ត្រូវបានចេញផ្សាយលើកដំបូងលើគេហទំព័រ medRxiv នៅដើមខែកក្កដានិងធ្វើបច្ចុប្បន្នភាពកាលពីចុងសប្តាហ៍៕ ប្រែសម្រួល៖ Vann Vann ប្រភព៖	2021-07-28T14:33:00+07:00	kampucheathmey.com	https://www.kampucheathmey.com/health/169311
744ccaac-d80c-4d04-9c37-e6d3db504a43	ខេត្តរតនគិរី បង្ហាញអត្តសញ្ញាណអ្នកជំងឺកូវីដ១១នាក់ និងជាសះស្បើយ៣៩នាក់	រដ្ឋបាលខេត្តរតនគិរី បានចេញប្រកាសព័ត៌មាន ស្តីពីករណីរកឃើញអ្នកវិជ្ជមានកូវីដ១៩ ចំនួន១១នាក់បន្ថែមទៀត និងជាសះស្បើយចំនួន៣៩នាក់ នៅថ្ងៃទី២៧ ខែកក្កដា ឆ្នាំ២០២១។ សូមបញ្ជាក់ថា គិតត្រឹមថ្ងៃទី២៧ ខែកក្កដា ឆ្នាំ២០២១ នៅខេត្តរតនគិរី មានអ្នកវិជ្ជមានជំងឺកូវីដ១៩ សរុបចំនួន៦៩១នាក់, ព្យាបាលជាសះស្បើយចំនួន៥៦៤នាក់ និងស្លាប់៥នាក់។ រដ្ឋបាលខេត្តរតនគិរី សូមបន្តអំពាវនាវដល់សាធារណជនទាំងអស់ ដែលធ្លាប់បានពាក់ព័ន្ធដោយផ្ទាល់ និងប្រយោលជាមួយអ្នកវិជ្ជមាន ដែលបានរកឃើញកន្លងមក សូមស្ម័គ្រចិត្តធ្វើតេស្តសំណាក ឬដាក់ខ្លួននៅដោយឡែកពីអ្នកដទៃ និងតាមដានសុខភាពជាប្រចាំ ក្នុងករណីមានការសង្ស័យ សូមរាយការណ៍ទៅកាន់អាជ្ញាធរមានសមត្ថកិច្ច នៅក្នុងមូលដ្ឋាន ឬទំនាក់ទំនងលេខ097 595 77 88/092 121 383/097 775 12 12៕	2021-07-28T14:27:00+07:00	freshnewsasia.com	https://m.freshnewsasia.com/index.php/en/localnews/206855-2021-07-28-00-27-40.html
fb1d92b3-c989-4618-9227-4d9d0d7aa438	ឧបនាយករដ្ឋមន្ត្រី ប៊ិន ឈិន ៖ ចិនបានរួមចំណែកយ៉ាងសកម្មក្នុងការរួមសហការជាមួយកម្ពុជា ដើម្បីប្រយុទ្ធប្រឆាំងនឹងជំងឺកូវីដ១៩ ដ៏កាចសាហាវ	ភ្នំពេញ ៖ លោកឧបនាយករដ្ឋមន្ត្រីប្រចាំការ ប៊ិន ឈិន រដ្ឋមន្ត្រីស្តីទទួលបន្ទុកទីស្តីការគណៈរដ្ឋមន្រ្តី បានមានប្រសាសន៍បញ្ជាក់ថា នៅក្នុងស្ថានភាពដ៏លំបាកនាពេលនេះ ដែលបង្កឡើងពីការឆ្លងរាលដាលនៃជំងឺកូវីដ-១៩ ប្រទេសចិនបានរួមចំណែកយ៉ាងសកម្ម ក្នុងការរួមសហការជាមួយកម្ពុជា ដើម្បីប្រយុទ្ធប្រឆាំងនឹងជំងឺរាតត្បាត ដ៏កាចសាហាវមួយនេះ ដោយបានផ្គត់ផ្គង់វ៉ាក់សាំងដល់កម្ពុជាយ៉ាងទៀងទាត់ និងទាន់ពេលវេលា ដើម្បីចាក់ជូនប្រជាពលរដ្ឋ ដែលនឹងអាចឈានទៅចាក់ជូន ប្រជាពលរដ្ឋបានទូទាំងប្រទេស នាឆ្នាំ២០២២ ខាងមុខ។ ការបញ្ជាក់នេះ បានធ្វើឡើងនៅក្នុងវេទិកាកម្រិតខ្ពស់នៃធនាគារខួរក្បាលកម្ពុជា-ចិន លើកទី២ ស្តីពីដំណើរឆ្ពោះទៅកាន់ដំណាក់កាលនៃការវិវឌ្ឍថ្មីនៃទំនាក់ទំនងទ្វេភាគីកម្ពុជា-ចិន ដែលរៀបចំឡើងដោយផ្ទាល់នៅរដ្ឋធានីប៉េកាំង និងតាមអនឡាញនៅរាជធានីភ្នំពេញ នថ្ងៃទី២៨ ខែកក្កដា ឆ្នាំ២០២១ នេះ។ លោកឧបនាយករដ្ឋមន្ត្រីបានបញ្ជាក់ទៀតថា មិនថាស្ថិតនៅក្នុងកាលៈទេសៈបែបណាទេ ប្រទេសចិនតែងផ្តល់ការជ្រោមជ្រែង និងគាំទ្រដល់ប្រទេសកម្ពុជាក្នុងការអភិវឌ្ឍ ដោយសមស្របទៅនឹងស្ថានភាពរបស់ប្រទេសខ្លួន ជាពិសេសផ្តល់ការគាំទ្រដល់ប្រទេសកម្ពុជាក្នុងការរក្សាស្ថិរភាព និងពន្លឿនការអភិវឌ្ឍ។ លោកឧបនាយករដ្ឋមន្ត្រី ប៊ិន ឈិន បានបន្តថា នៅក្នុងសុន្ទរកថារបស់សម្តេចអគ្គមហាសេនាបតីតេជោ ហ៊ុន សែន ថ្លែងនៅក្នុងកិច្ចប្រជុំកំពូលរវាងថ្នាក់ដឹកនាំនៃគណបក្សកុម្មុយនិស្តចិន និងគណបក្សនយោបាយលើពិភពលោក សម្តេចបានលើកឡើងថា គោលនយោបាយ «វ៉ាក់សាំងពហុភាគីនិយម» មានសារសំខាន់ណាស់ក្នុងការប្រយុទ្ធប្រឆាំងនឹងជំងឺកូវីដ-១៩»។ លោកឧបនាយករដ្ឋមន្ត្រីជឿជាក់ថា ប្រទេសចិនក៏បាននិងកំពុងដើរតួនាទីយ៉ាងសំខាន់ ក្នុងការស្តារសេដ្ឋកិច្ចរបស់ប្រទេសកម្ពុជាក្នុងអំឡុងពេលនិងក្រោយកូវីដ-១៩ផងដែរ។ ក្នុងទិដ្ឋភាពនយោបាយ សេដ្ឋកិច្ច សង្គមកិច្ច និងវប្បធម៌ ទំនាក់ទំនងកម្ពុជា-ចិន បានស្ថិតក្នុងកម្រិតមួយខ្ពស់ដែលមិនធ្លាប់មានក្នុងប្រវត្តិសាស្ត្រ។ ទំនាក់ទំនងរវាងប្រទេសទាំងពីរ តែងឈរលើមូលដ្ឋាននៃការគោរពអធិបតេយ្យ និងមិនជ្រៀតជ្រែកចូលកិច្ចការផ្ទៃក្នុងផងគ្នា និងគោរពផលប្រយោជន៍គ្នាទៅវិញទៅមក។ កម្ពុជាតែងប្រកាន់ខ្ជាប់នូវគោលជំហរគោរពគោលនយាបាយចិនតែមួយ និងគាំទ្រគោលនយោបាយគំនិតផ្តួចផ្តើមខ្សែក្រវាត់និងផ្លូវ (BRI) និងការបង្កើតធនាគារវិនិយោគហេដ្ឋារចនាសម្ព័ន្ធអាស៊ី (AIIB) ដើម្បីឈានទៅតភ្ជាប់បណ្ដាប្រទេសក្នុងតំបន់អាស៊ីទាំងមូល៕ រក្សាសិទ្ធិដោយៈ ចេស្តារ	2021-07-28T12:16:04+07:00	cen.com.kh	https://cen.com.kh/archives/365808.html
b97d36e6-edc9-47c1-8f12-82aea9d976e3	អ្នកណាមិនភ័យ! អ្នកជំងឺកូវីដ១៩ អារម្មណ៍រវើរវាយកាន់កាំបិតជាប់ដៃ បំភ័យគេគ្រប់គ្នាផ្អើលទាំងគ្រូពេទ្យ និងអាវុធហត្ថ (មានវីដេអូ)	កាលពីយប់ថ្ងៃទី២៦ ខែកក្កដា ឆ្នាំ២០២១ មានគ្រួសារមួយដែលកំពុងសម្រាកព្យាបាលជំងឺកូវីដ-១៩ ស្រាប់តែស្ត្រីជាប្រពន្ធមានអារម្មណ៍រវើរវាយដោយមានកូនកាំបិតកាន់ជាប់នឹងដៃ បានដើរចុះឡើងនៅក្នុងមណ្ឌល បង្កការភ័យខ្លាចដល់អ្នកជំងឺផ្សេងទៀត រហូតភ្ញាក់ផ្អើលដល់ ក្រុមគ្រូពេទ្យចូលទៅព្យាយាមបញ្ចុះបញ្ចូលដើម្បីយកកាំបិតនោះចេញ តែអ្នកជំងឺនោះ នៅតែមិនព្រមសហការសោះឡើយ។ ដោយមានការស្នើរសុំពីក្រុមគ្រូពេទ្យ កម្លាំងគអន្តរាគមន៍ អាវុធហត្ថរាជធានីភ្នំពេញ ដែលឈរជើងការពារនៅខាងក្រៅទីតាំងនោះផ្ទាល់ បានរូតរះទាញសម្លៀកបំពាក់ការពារមេរោគ សូកពាក់លើខ្លួនយ៉ាងប្រញ៉ាប់ រួមនិងសម្ភារៈអន្តរាគមន៍ ចូលទៅសហការជាមួយក្រុមគ្រូពេទ្យ ធ្វើការបង្ខំ និងនាំខ្លួនប្តីប្រពន្ធទាំងពីរនាក់យកទៅមណ្ឌលផ្សេងមួយទៀត ដើម្បីព្យាបាលបន្ត៕ សូមទស្សនាវីដេអូនៅខាងក្រោម៖	2021-07-28T09:48:29+07:00	kbnnews.com	https://kbn.news/archives/231960
8ccd7964-de12-4630-a678-3c2f54bb9843	កូវីដផ្ទុះខ្លាំងនៅជាយដែន ! ខេត្តឧត្តរមានជ័យ រកឃើញអ្នកឆ្លង១៨៨នាក់ ដោយ១១៤នាក់ ជាពលករមកពីថៃ	រដ្ឋបាលខេត្តឧត្តរមានជ័យ កាលពីថ្ងៃទី២៧ ខែកក្កដា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន១៨៨ ករណីបន្ថែមទៀត តាមរយៈការធ្វើតេស្តរហ័ស (Rapid Test) ខណៈព្យាបាលជាសះស្បើយចំនួន២៦ នាក់។ ក្នុងសេចក្តីប្រកាសព័ត៌មានរបស់រដ្ឋបាលខេត្តឧត្តរមានជ័យ បានបញ្ជាក់ថា ក្នុងចំណោមអ្នកជំងឺកូវីដទាំង១៨៨ នាក់ ក្នុងនោះអ្នកជំងឺចំនួន៧១នាក់ ជាពលករកំពុងធ្វើចត្តាឡីស័ក និងចំនួន១១៤ នាក់ទៀត ជាពលករទើបមកពីប្រទេសថៃ តាមច្រកអន្តរជាតិអូរស្មាច់ និងចំនួន៣ក់ទៀត ក្នុងព្រឹត្តិការណ៍សហគមន៍ ២០ កុម្ភៈ។ សូមបញ្ជាក់ថា គិតត្រឹមថ្ងៃទី២៧ ខែកក្កដានេះ ខេត្តឧត្តរមានជ័យបានរកឃើញជំងឺកូវីដ១៩ ចំនួន ៤ ៣៦៥ ករណី ក្នុងនោះករណីនាំចូលពីបរទេសចំនួន ៤ ០៦៨ ករណី និងករណីឆ្លងក្នុងសហគមន៍ ២០កុម្ភៈ ចំនួន២៩៦ករណី បានព្យាបាលជាសះស្បើយចំនួន ៧១១ នាក់ កំពុងសម្រាកព្យាបាលចំនួន ៣ ៦៤៥ នាក់ និងស្លាប់បាត់បង់ជីវិត៨នាក់ផងដែរ។ ដោយឡែក នៅថ្ងៃទី២៧ ខែកក្កដា ឆ្នាំ២០២១ ដដែល ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ៦៨៥នាក់ ខណៈអ្នកជំងឺ ៧៧៥នាក់ជាសះស្បើយ។ បើគិតត្រឹមព្រឹកថ្ងៃទី២៧ ខែកក្កដា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន៧៤,៣៨៦នាក់ ក្នុងនោះអ្នកជាសះស្បើយសរុបចំនួន៦៦ ៧២៥នាក់ និងស្លាប់សរុបចំនួន ១ ៣២៤នាក់៕	2021-07-28T09:07:08+07:00	kbnnews.com	https://kbn.news/archives/231934
6a73f24d-8c8c-4748-8618-0e2b1cc2efb3	មើលជាគំរូទៅ! បញ្ជូនមេខ្សល់សកម្មខាងនាំមនុស្សឆ្លងដែនខុសច្បាប់២នាក់ទៅតុលាការ ចាត់ការតាមច្បាប់	ជនសង្ស័យជាមុខសញ្ញាមេខ្សល់នាំមនុស្សឆ្លងដែនដោយខុសច្បាប់ ត្រូវបានកម្លាំងនគរបាលប្រឆាំងការជួញដូរមនុស្សនិងការពរអនីតិជន នៃស្នងការដ្ឋាននគរបាលខេត្តបន្ទាយមានជ័យ ឃាត់ខ្លួន និងកសាងសំណុំរឿងបញ្ជូនទៅសាលាដំបូងខេត្ត ដើម្បីចាត់ការតាមនីតិវិធីច្បាប់ នៅថ្ងៃទី២៧ ខែកក្កដា ឆ្នាំ២០២១។ នគរបាលក្រុងប៉ោយប៉ែតបានឲ្យដឹងថា ជនសង្ស័យមានឈ្មោះ ឡូញ លេម ភេទប្រុស អាយុ២០ឆ្នាំ ស្នាក់នៅភូមិចាន់គីរី សង្កាត់និងក្រុងប៉ោយប៉ែត ខេត្តបន្ទាយមានជ័យ និងឈ្មោះ សែន សំនាង ហៅកែ ភេទប្រុស អាយុ៣៥ឆ្នាំ ស្នាក់នៅភូមិប្រជាធម្មកើត សង្កាត់ផ្សារកណ្តាល ក្រុងប៉ោយប៉ែត ខេត្តបន្ទាយមានជ័យ ។ ជនទាំង២នាក់នេះត្រូវបានកម្លាំងនគរបាលវរសេនាតូចការពារព្រំដែនគោកលេខ៩១១ បានឃាត់ខ្លួនពីបទនាំមនុស្សឆ្លងដែនដោយមិនស្របច្បាប់ នៅចំណុចមាត់អូរព្រំដែនម្តុំកាស៊ីណូ ក្នុងភូមិសាស្ត្រក្រុងប៉ោយប៉ែត រួចប្រគល់ឲ្យនគរបាលជំនាញនៃអធិការដ្ឋាន នគរបាលក្រុងប៉ោយប៉ែត នៅវេលាម៉ោង១និង៣០នាទីរសៀលថ្ងៃទី២៤ខែកក្កដា ឆ្នាំ២០២១ ។ ប្រភពបន្តថា បន្ទាប់ពីឃាត់ខ្លួន កម្លាំងបានកសាងសំណុំរឿងបញ្ជូនទៅស្នងការដ្ឋាននគរបាលខេត្តចាត់ការបន្តតាមនីតិវិធីច្បាប់ តាមបញ្ជារបស់លោកឧត្តមសេនីយ៍ទោ សិទ្ធិ ឡោះ ស្នងការនគរបាលខេត្ត និងមានការសម្របសម្រួលនីតិវិធីពីឯកឧត្តម កើត សុវណ្ណារ៉េត ព្រះរាជអាជ្ញាអសាលាដំបូងខេត្តបន្តាយមានជ័យ ។ បើតាមរបាយការណ៍របស់វរសេនាតូចនគរបាលការពារព្រំដែនគោកលេខ៩១១ បានបញ្ជាក់ថា ជនសង្ស័យទាំង២នាក់នេះ ជាមុខសញ្ញាយ៉ាងសកម្មក្នុងករណីនាំមនុស្សឆ្លងដែនដោយខុសច្បាប់ ។ លោកវរសេនីយ៍ឯកនាយការិយាល័យប្រឆាំងការជួញដូរមនុស្សនិងការពារអនីតិជន នៃស្នងការដ្ឋាននគរបាលខេត្តបន្ទាយមានជ័យ បានឲ្យដឹងថា ជនសង្ស័យឈ្មោះឡូញ លេម និងឈ្មោះសែន សំណាងហៅកែ ត្រូវបានរៀបចំសំណុំរឿងបញ្ជូនខ្លួនទៅសាលាដំបូងខេត្តបន្ទាយមានជ័យ ដើម្បីចាត់ការតាមនីតិវិធីច្បាប់៕	2021-07-28T08:58:02+07:00	kbnnews.com	https://kbn.news/archives/231930
46166fb0-ac2e-4971-bee7-df01312fe6cb	ក្រសួងសុខាភិបាល! បង្កើតរចនាសម្ព័ន្ធចំណុះអនុគណៈកម្មការដឹកនាំការអនុវត្តច្បាប់ ដើម្បីប្រយុទ្ធនឹងជំងឺកូវីដ១៩	ក្រសួងសុខាភិបាល សម្រេច បង្កើតរចនាសម្ព័ន្ធ ចំណុះអនុគណៈកម្មការដឹកនាំការអនុវត្តច្បាប់ (គ.អ.ក) ដើម្បីប្រយុទ្ធនឹងជំងឺកូវីដ១៩។យោងតាម សេចក្តីសម្រេចរបស់ក្រសួងសុខាភិបាលនៅថ្ងៃទី២៧ ខែកក្កដា បានឲ្យដឹងថា អនុគណៈកម្មការដឹកនាំការអនុវត្តច្បាប់ មានលោក ថោង លីម អនុរដ្ឋលេខាធិការក្រសួងមហាផ្ទៃ ជាប្រធាន អមដោយអនុប្រធានចំនួន៣រូប ព្រមទាំងសមាជិកចំនួន៧រូប។ អនុគណៈកម្មការដឹកនាំការអនុវត្តច្បាប់ មានភារកិច្ចដូចខាងក្រោម៖ -ដឹកនាំ និងសម្របសម្រួលការអនុវត្តវិធានការរដ្ឋបាល វិធានការសុខាភិបាល និងវិធានការច្បាប់ ដើម្បីការបង្ការ ទប់ស្កាត់ និងគ្រប់គ្រងការឆ្លងរាលដាលនៃជំងឺកូវីដ១៩ -ដាក់ចេញវិធានការចាំបាច់នានា ដើម្បីពង្រឹងប្រសិទ្ធភាពនៃការអនុវត្តវិធានការនានា ពាក់ព័ន្ធនឹងការបង្ការ ទប់ស្កាត់ និងគ្រប់គ្រងការឆ្លងរាលដាលនៃជំងឺកូវីដ១៩ -តាមដាន និងត្រួតពិនិត្យការអនុវត្តវិធានការនានា ទាំងវិធានការសុខាភិបាល ទាំងវិធានការរដ្ឋបាល និងវិធានការច្បាប់ដែលត្រូវបានដាក់ចេញ ដើម្បីបង្ការ ទប់ស្កាត់ និងគ្រប់គ្រងការឆ្លងរាលដាលនៃជំងឺកូវីដ១៩ -លើកសំណើវិធានការថ្មី ឬកែសម្រួលវិធានការនានា ដើម្បីឆ្លើយតបទៅនឹងការវិវត្តជាក់ស្ដែង នៃសភាពការណ៍នៃការឆ្លងរាលដាលនៃជំងឺកូវីដ១៩ ជូនគណៈប្រតិបត្តិនៃ គ.អ.ក -ត្រួតពិនិត្យ តាមដាន និងវាយតម្លៃអំពីវឌ្ឍនភាពនៃការអនុវត្តវិធានការនានា ពាក់ព័ន្ធនឹងការបង្ការ ទប់ស្កាត់ និងគ្រប់គ្រងការឆ្លងរាលដាលនៃជំងឺកូវីដ១៩ និងធ្វើរបាយការណ៍ជាប្រចាំជូនគណៈប្រតិបត្តិនៃ គ.អ.ក និង -អនុវត្តការងារផ្សេងទៀត តាមការប្រគល់ភារកិច្ចរបស់គណៈប្រតិបត្តិនៃ គ.អ.ក៕	2021-07-28T08:48:54+07:00	kbnnews.com	https://kbn.news/archives/231922
60d02b40-cd9a-4f00-a036-ac929845699a	ស្ថានទូតឥណ្ឌានៅកម្ពុជា មិនអស់ចិត្តរឿងវីរុសកូវីដសាច់ក្របី ដោយអះអាងថា គ្មានភ័ស្ដុតាងវិទ្យាសាស្ត្រណាបង្ហាញថា វីរុសកូវីដ អាចរស់បានរយៈពេលជិត៣ខែទេ	ស្ថានទូតឥណ្ឌា ប្រចាំនៅប្រទេសកម្ពុជា មិនអស់ចិត្តចំពោះការរកឃើញវីរុសកូវីដ-១៩ នៅលើ សាច់ក្របីបង្កក ដែលនាំចូលពី ប្រទេសឥណ្ឌា មក ប្រទេសកម្ពុជា និងបានស្នើសុំឲ្យធ្វើតេស្ដម្ដងទៀត។ ស្ថានទូតឥណ្ឌា បានអះអាងថា សាច់ក្របី នេះ ត្រូវបានត្រួតពិនិត្យពីមន្ទីរពិសោធន៍ឥណ្ឌា ស្របតាមស្ដង់ដារ ISO ត្រឹមត្រូវ មុននឹងនាំចូលមកប្រទេសកម្ពុជា។ មួយវិញទៀត សាច់ក្របីនេះ នាំចេញមកតាមផ្លូវទឹកតាំងពីខែមេសា មកដល់កម្ពុជា នៅខែកក្កដា ដែលគ្មានភ័ស្ដុតាងវិទ្យាសាស្ត្រណាបង្ហាញថា វីរុសកូវីដ-១៩ អាចរស់បានលើសម្ភារៈវេចខ្ចប់អាហារ និងចំណីអាហារ ក្នុងរយៈពេលជិត៣ខែនោះទេ៕	2021-07-28T08:15:09+07:00	kbnnews.com	https://kbn.news/archives/231908
5cdb8044-c4db-442e-88fe-7ae2dc5f1661	វ៉ាក់សាំង Johnson & Johnson ជំនួយអាមេរិកនឹងត្រូវបញ្ជូនមកកម្ពុជានៅថ្ងៃសុក្រសប្តាហ៍នេះ	មន្រ្តីស្ថានទូតអាមេរិកប្រចាំនៅកម្ពុជាបានឲ្យដឹងនៅថ្ងៃពុធនេះថាវ៉ាក់សាំង Johnson & Johnsonដែលជាជំនួយរបស់អាមេរិកនឹងត្រូវបញ្ជូនមកកម្ពុជា នាថ្ងៃសុក្រសប្តាហ៍នេះ។ នៅក្នុងលិខិតមួយច្បាប់ចុះថ្ងៃទី២៧ ខែកក្កដា ផ្ញើទៅរដ្ឋមន្រ្តីក្រសួងសុខាភិបាលកម្ពុជា និងត្រូវបានបញ្ជាក់ពីមន្រ្តីនាំពាក្យរបស់ស្ថានទូតអាមេរិកឲ្យដឹងថាវ៉ាក់សាំងបង្ការជំងឺកូវីដ១៩របស់ក្រុមហ៊ុន Johnson & Johnson ចំនួនជាង១លានដូស (១.០៦០.១០០ដូស)នឹងត្រូវបញ្ជូនមកកម្ពុជាតាមយន្តការកូវ៉ាក់ (Covax) ដោយបែងចែកជាពីរជើងយន្តហោះ។ លិខិតដដែលឲ្យដឹងទៀតថាវ៉ាក់សាំងជើងទីមួយនឹងត្រូវបញ្ជូនមកកម្ពុជា នាថ្ងៃសុក្រ ទី៣០ ខែកក្កដានេះ ប៉ុន្តែមិនបានបញ្ជាក់ចំនួនប៉ុន្មាននោះទេ។ ចំណែកវ៉ាក់សាំងជើងទីពីរនឹងត្រូវបញ្ជូនមកនៅថ្ងៃទី២ ខែសីហា។ បើតាមលិខិតនោះ ស្ថានទូតអាមេរិកបានអញ្ជើញរដ្ឋមន្រ្តីក្រសួងសុខាភិបាលលោក ម៉ម ប៊ុនហេងឲ្យចូលរួមជាមួយតំណាងអង្គការសុខភាពពិភពលោក (WHO) និងអង្គការយូនីសេហ្វ (UNICEF) ដើម្បីចូលរួមពិធីទទួលវ៉ាក់សាំងនេះ។ ស្ថានទូតអាមេរិកបញ្ជាក់ថា ការមកដល់របស់ជើងយន្តហោះទី១គឺនៅវេលាម៉ោង៧និង១៥នាទីព្រឹកថ្ងៃសុក្រ ទី៣០ ខែកក្កដានេះ នៅឯព្រលានយន្តហោះអន្តរជាតិភ្នំពេញ។ ស្ថានទូតបញ្ជាក់ថា៖ «រដ្ឋាភិបាលសហរដ្ឋអាមេរិកនៅតែប្តេជ្ញាជាដៃគូក្នុងការធ្វើឲ្យប្រសើរនូវសុខភាពរបស់ប្រជាជនកម្ពុជា។ យើងនឹងបន្តនូវការប្រឹងប្រែងរបស់យើង ដើម្បីគាំទ្រការងាររបស់រាជរដ្ឋាភិបាលកម្ពុជា ដើម្បីការពារការឆ្លងជំងឺកូវីដ១៩ និងរកដំណោះស្រាយចំពោះផលប៉ះពាល់ពីការរាតត្បាតជំងឺទៅលើសុខភាពសាធារណៈ និងសេដ្ឋកិច្ច»។ អ្នកនាំពាក្យស្ថានទូតអាមេរិកប្រចាំនៅកម្ពុជាលោក Chad Roedemeier មិនទាន់អាចបញ្ជាក់ថាតើវ៉ាក់សាំងចំនួនប៉ុន្មានដូសដែលនឹងត្រូវបញ្ជូនមកសម្រាប់ជើងទីមួយនោះទេ។ គួរបញ្ជាក់ថាកម្ពុជាបានសម្រុកចាក់វ៉ាក់សាំងបង្ការជំងឺកូវីដ១៩ដល់ពលរដ្ឋរបស់ខ្លួន ដែលរហូតមកដល់ពេលនេះបានប្រមាណ៧លាននាក់ហើយ គឺស្មើប្រមាណ៧០%នៃគោលដៅចាក់ឲ្យបានយ៉ាងតិច១០លាននាក់នាត្រឹមខែតុលាខាងមុខនេះ៕	2021-07-28T07:00:00+07:00	khmer.voanews.com	https://khmer.voanews.com/a/first-batch-of-one-million-johnson-johnson-vaccines-donated-by-us-will-be-arriving-in-cambodia-on-friday-this-week/5982008.html
11692616-dcf9-4449-9d9c-154d55f29635	អ៉ីស្រាអែលនឹងចាក់វ៉ាក់សាំងដល់កុមារអាយុ «៥-១១ឆ្នាំ» ដែលមានជំងឺប្រចាំកាយ និងងាយរងហានិភ័យខ្ពស់ពីការឆ្លងកូវីដ-១៩	ក្រសួងសុខាភិបាលអ៊ីស្រាអែល បានប្រកាសនៅថ្ងៃអង្គារ ទី២៧ ខែកក្កដា ឆ្នាំ២០២១នេះថា ខ្លួននឹងចាប់ផ្តើមយុទ្ធនាការចាក់វ៉ាក់សាំងបង្ការជំងឺ COVID-19 ដល់កុមារអាយុចាប់ពី ៥-១១ឆ្នាំ ដែលត្រូវបានគេពិនិត្យឃើញថា មានហានិយខ្ពស់ក្នុងការឆ្លងជំងឺក៏សាហាវនេះ ហើយវិវឌ្ឍទៅរកស្ថានភាពធ្ងន់ធ្ងរ។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ។ បច្ចុប្បន្ននេះ អ៊ីស្រាអែលកំពុងធ្វើយុទ្ធនាការចាក់វ៉ាក់សាំង ដល់មនុស្សវ័យជំទង់អាយុចាប់ពី ១២ឆ្នាំឡើងទៅរួចទៅហើយ ដើម្បីប្រយុទ្ធប្រឆាំងនឹងវីរុស COVID-19។ សម្រាប់កុមារអាយុចាប់ពី ៥-១១ឆ្នាំ ដែលនឹងទទួលការចាក់វ៉ាក់សាំងនោះ គឺពួកគេត្រូវតែជាកុមារ ដែលមានជំងឺប្រចាំកាយស្រាប់ដូចជា ខ្សោយបេះដូង មហារីក សួត ធាត់លើសទម្ងន់ និងសតិអារម្មណ៍ជាដើម។ គួរបញ្ជាក់ថា កម្រិតនៃវ៉ាក់សាំងបង្ការ COVID-19 ដែលកុមារអាយុចាប់ ៥-១១ឆ្នាំនឹងត្រូវទទួលការចាក់នោះ គឺតិចជាង ៣ដង បើធៀបនឹងកម្រិតដែលមនុស្សធំត្រូវចាក់។ គិតត្រឹមចុងសប្តាហ៍មុន អ៊ីស្រាអែលបានចាក់វ៉ាក់សាំងបង្ការ COVID-19 សរុប ១១.១លានដូស ក្នុងនោះប្រជាជនសរុប ៥.៣២លាននាក់ (៥៨.៨% នៃប្រជាជនសរុប) បានទទួលការចាក់គ្រប់ដូស៕	2021-07-28T05:44:00+07:00	freshnewsasia.com	https://m.freshnewsasia.com/index.php/en/internationalnews/206845-2021-07-27-15-44-25.html
2478653d-3705-4206-be80-0608b4a3707f	ពលករខ្មែរមួយចំនួន នាំគ្នាត្រឡប់ទៅកម្ពុជាវិញទាំងឈឺ ដោយសារគ្មានលទ្ធភាពព្យាបាលនៅថៃ	ពលករខ្មែរធ្វើការនៅប្រទេសថៃ កំពុងឆ្លងជំងឺកូវីដ១៩ (Covid-19) កាន់តែច្រើនឡើងពីមួយថ្ងៃទៅមួយថ្ងៃ។ ស្ថានភាពបែបនេះធ្វើឱ្យពលករខ្លះ បាននាំកូនធ្វើដំណើរទាំងឈឺទៅព្យាបាលជំងឺកូវីដ១៩ នៅកម្ពុជាវិញ ដោយសារគ្មានលទ្ធភាពព្យាបាលនៅមន្ទីរពេទ្យប្រទេសថៃ។ សង្គមស៊ីវិលជំរុញឲ្យមន្ត្រីស្ថានទូតខ្មែរនៅប្រទេសថៃបន្ថែមការយកចិត្តទុកដាក់ និងរកយន្តការជួយពលករ។ រយៈពេលប៉ុន្មានថ្ងៃចុងក្រោយនេះ មានពលករជាច្រើនបានធ្វើដំណើរទាំងយប់ និងខ្លះទៀតប្រថុយនាំគ្នាត្រឡប់ទៅកម្ពុជាវិញ ទាំងដឹងថា ខ្លួនមានជំងឺកូវីដ១៩។ ពលករសំណង់ម្នាក់ នៅខេត្តមួយជាប់ក្រុងបាងកកលោក គា រ៉ាវី ដែលសង្ស័យថា ខ្លួនមានជំងឺកូវីដ១៩ ក៏ត្រៀមខ្លួនត្រឡប់ទៅប្រទេសកម្ពុជាវិញដែរ ព្រោះមន្ទីរពេទ្យនានានៅប្រទេសថៃ មិនទទួលឲ្យលោកចូលសម្រាកព្យាបាលទេ។ លោកឲ្យដឹងថា ពលករនៅការដ្ឋានជាមួយគ្នាជាច្រើននាក់ បានត្រឡប់ទៅកម្ពុជាវិញជាបន្តបន្ទាប់អស់ហើយ នៅសល់មិនដល់ ១០នាក់ទេនៅពេលនេះ។ លោកបញ្ជាក់ទៀតថា ទោះបីជាមានការបិទខ្ទប់ការដ្ឋានសំណង់ និងទីប្រជុំជនមួយចំនួន ក៏កំណើនការឆ្លងកូវីដ១៩ ក្នុងប្រទេសថៃនៅតែច្រើន ហើយតាមមន្ទីរពេទ្យបដិសេធទទួលយកអ្នកជំងឺកូវីដ១៩ ជាពិសេសគឺ ក្រុមពលករបរទេសតែម្ដង។ លោកបន្តថា ពួកលោកក៏គ្មានលទ្ធភាពបង់ថ្លៃធ្វើតេស្តរកជំងឺកូវីដ១៩ ហើយថែមទាំងគ្មានគ្រូពេទ្យមកយកសំណាកពួកលោកទៀត៖ ( ) » ចំណែកពលករម្នាក់ទៀត ជាអ្នកលក់តាមចិញ្ចើមថ្នល់ លោកស្រី តឹក ហៀង ក៏គ្មានជម្រើសអ្វីក្រៅពីនាំកូនតូចប្រថុយត្រឡប់ទៅស្រុកកំណើតវិញដែរ ប្រសិនបើឆ្លងកូវីដ១៩។ ទោះជាយ៉ាងណា លោកស្រី នឹងព្យាយាមទ្រាំនៅក្នុងបន្ទប់ជួល ហើយរកវិធីព្យាបាលខ្លួនឯងឲ្យអស់លទ្ធភាព មុននឹងសម្រេចចិត្តថាប្រថុយធ្វើដំណើរត្រឡប់ទៅកម្ពុជាវិញ ឬយ៉ាងណា៖ » រដ្ឋាភិបាលកម្ពុជា និងថៃមិនទាន់បង្ហាញថា មានពលករខ្មែរធ្វើការនៅប្រទេសថៃ ប៉ុន្មាននាក់ហើយ បានឈឺធ្ងន់ និងស្លាប់ដោយសារជំងឺកូវីដ១៩ នោះទេ ស្របពេលដែលអត្រាឆ្លងកូវីដ១៩ នៅថៃ មានជាងមួយម៉ឺនប្រាំពាន់ (១៥.០០០) នាក់ ក្នុងមួយថ្ងៃ។ រដ្ឋាភិបាលទាំង២ ក៏មិនទាន់បានបង្ហាញយន្តការណាមួយ ដើម្បីគាំទ្រដល់ពលករខ្មែរដែលឆ្លងកូវីដ១៩ ដែរ ក្រៅពីឲ្យប្រុងប្រយ័ត្នដោយខ្លួនឯង និងស្ដាប់តាមការណែនាំរបស់អាជ្ញាធរថៃ។ ជុំវិញករណីនេះ អាស៊ីសេរីមិនអាចសុំការបញ្ជាក់ពីមន្ត្រីស្ថានទូតខ្មែរប្រចាំនៅប្រទេសថៃ និងអ្នកនាំពាក្យក្រសួងការបរទេស លោក កុយ គួង បានដែរ នៅថ្ងៃទី២៧កក្កដា។ តែយ៉ាងណា លោក កុយ គួង បានប្រាប់សារព័ត៌មានវីអូអេ (VOA) ថា ស្ថានទូតកំពុងធ្វើការជាមួយអាជ្ញាធរថៃ ដើម្បីផ្ទៀងផ្ទាត់ចំនួន និងឈ្មោះពលករដែលឆ្លងកូវីដ១៩ នៅប្រទេសថៃ ព្រោះខ្លាចច្រឡំជាមួយពលករប្រទេសផ្សេង។ លោកអះអាងថា ស្ថានទូត និងស្ថានអគ្គកុងស៊ុលកម្ពុជានៅប្រទេសថៃ កំពុងខិតខំសហការជាមួយអាជ្ញាធរថៃ ជួយសម្របសម្រួលដល់ពលករខ្មែរ ដែលកំពុងជួបការលំបាកខ្លាំងពេលឆ្លងជំងឺកូវីដ១៩។ ផ្ទុយពីការលើកឡើងនេះ ពលករ និងអ្នកឃ្លាំមើលសិទ្ធិពលករក្នុងប្រទេសថៃ សង្កេតឃើញថា មន្ត្រីស្ថានទូតខ្មែរអសកម្ម ក្នុងកិច្ចការជួយពលករខ្មែរ ដែលកំពុងឆ្លងជំងឺកូវីដ១៩។ មន្ត្រីផ្នែកអន្តោប្រវេសន៍ប្រចាំប្រទេសថៃ នៃអង្គការសង់ត្រាល់ (CENTRAL) លោក លឹង សុផុន ឲ្យដឹងថា ពលករខ្មែរឆ្លងកូវីដ១៩ ទ្រង់ទ្រាយធំកាន់តែច្រើនឡើយ ដោយតំបន់ខ្លះឆ្លងរាប់រយនាក់មួយថ្ងៃ។ លោកបន្តថា ពលករខ្លះទៀត ត្រូវបានថៅកែបង្ខាំងទុកក្នុងបន្ទប់ជួល ឬការដ្ឋានសំណង់ចោលនៅពេលឆ្លងកូវីដ១៩។ ដូច្នេះទើបពលករនាំគ្នាសម្រុកទៅប្រទេសកម្ពុជាវិញ ទោះបីដឹងថា ខ្លួនឆ្លងជំងឺកូវីដ១៩ ក៏ដោយ។ ចំណែកការជួយអន្តរាគមន៍ពីមន្ត្រីស្ថានទូតខ្មែរវិញនោះ សង្គមស៊ីវិលរូបនេះ សង្កេតឃើញថា មានភាពយឺតយ៉ាវខ្លាំងណាស់។ លោកជំរុញឲ្យស្ថានទូត និងរដ្ឋាភិបាលកម្ពុជារកយន្តការបន្ថែមទៀត ដើម្បីស្នើសុំទៅរដ្ឋាភិបាលថៃ និងជួយអន្តរាគមន៍ដោយផ្ទាល់ ជួយពលករ ដែលឆ្លងជំងឺកូវីដ១៩ ឲ្យបានទទួលសេវាសុខាភិបាលត្រឹមត្រូវ៖ » របាយការណ៍របស់ក្រសួងសុខាភិបាលថៃ បង្ហាញថា ចាប់តាំងពីថ្ងៃទី១ មករា ដល់ថ្ងៃទី២២ ខែកក្កដា មានពលករខ្មែរជាងមួយម៉ឺន (១ម៉ឺន) នាក់ បានឆ្លងជំងឺកូវីដ១៩។ ក្នុងនោះមានពលករធ្លាក់ខ្លួនឈឺធ្ងន់ និងភាគច្រើនទៀត ស្នាក់នៅការដ្ឋានសំណង់តាមយថាកម្មដោយគ្មានគ្រូពេទ្យព្យាបាលជំងឺទេ៕	2021-07-28T05:11:00+07:00	rfa.org	https://www.rfa.org/khmer/news/health/some-cambodian-workers-sick-in-thailand-ready-to-return-home-after-no-money-access-medical-treatment-07272021175209.html
0b8efef8-ac96-4f01-a4d6-8c868313074f	BREAKING: វៀតណាមរាយការណ៍ពីចំនួនអ្នកស្លាប់ដោយសារជំងឺកូវីដ១៩ សរុបកើនរហូតដល់ ៦៩៨នាក់	ក្រសួងសុខាភិបាលវៀតណាមទើបតែបានរាយការណ៍ អំពីអ្នកជំងឺកូវីដ-១៩ ចំនួន ១៧៤នាក់ទៀតបានស្លាប់ ដែលនាំឲ្យចំនួនអ្នកស្លាប់សរុប គិតត្រឹមយប់ថ្ងៃអង្គារ ទី២៧ ខែកក្កដា ឆ្នាំ២០២១នេះ កើនឡើងរហូតដល់ ៦៩៨នាក់។ នេះបើតាមការចេញផ្សាយ ដោយសារព័ត៌មានវៀតណាម tin tuc និងសារព័ត៌មាន Tuoitre នៅថ្ងៃទី២៧ ខែកក្កដា ឆ្នាំ២០២១នេះ។ ក្រសួងសុខាភិបាលវៀតណាមនៅមុននេះ បានប្រកាសរកឃើញ ករណីឆ្លងថ្មីៗនៃជំងឺកូវីដ១៩ រហូតដល់ ៧,៩១១នាក់ ដែលជាចំនួនករណីឆ្លងប្រចាំថ្ងៃច្រើនបំផុតមួយទៀត សម្រាប់ប្រទេសអាស៊ានមួយនេះ ខណៈទីក្រុងហូជីមិញដែលជាចំណុចកណ្តាល នៃការផ្ទុះរីករាលនៃជំងឺនេះ និងកំពុងស្ថិតក្នុងការបិទខ្ទប់នោះ បានរ៉ាប់រងករណីឆ្លងតែឯងរហូតដល់ ៦,៣១៨នាក់។ សរុបមកវិញ គិតត្រឹមយប់ថ្ងៃទី២៧ ខែកក្កដា ឆ្នាំ២០២១នេះ វៀតណាមមានករណីឆ្លងកូវីដ-១៩ សរុបនៅទូទាំងប្រទេសចំនួន ១១០,៤៨៧នាក់ ក្នុងនោះជាសះស្បើយ ២២,៩៤៦នាក់ ខណៈចំនួនអ្នកស្លាប់សរុបទូទាំងប្រទេសគឺ ៦៩៨នាក់៕	2021-07-28T04:30:00+07:00	freshnewsasia.com	https://m.freshnewsasia.com/index.php/en/internationalnews/206836-2021-07-27-14-30-45.html
4e2f3a53-ac23-4736-b1dc-96e3573483a5	ខេត្តព្រះវិហារ បន្តរកឃើញអ្នកជំងឺកូវីដ១៩ ចំនួន១៥នាក់ទៀត និងជាសះស្បើយ ១៦នាក់	រដ្ឋបាលខេត្តព្រះវិហារ នៅថ្ងៃទី២៧ ខែកក្កដា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន ១៥នាក់ទៀត តាមរយៈការធ្វើតេស្តរហ័ស (Rapid Test) និងព្យាបាលជាសះស្បើយចំនួន ១៦នាក់។ បើតាមសេចក្តីប្រកាសព័ត៌មានរបស់រដ្ឋបាលខេត្តព្រះវិហារ ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៧ ខែកក្កដានេះ បានបញ្ជាក់ថា ក្នុងចំណោមអ្នកជំងឺកូវីដ១៩ ទាំង១៦នាក់ ត្រូវបានបញ្ជូនទៅសម្រាកព្យាបាល នៅមណ្ឌលព្យាបាលជំងឺកូវីដកម្រិតស្រាល នៅវិទ្យាល័យជាស៉ីមត្បែងមានជ័យ ក្រុងព្រះវិហារ។ សូមបញ្ជាក់ថា គិតត្រឹមថ្ងៃទី២៧ ខែកក្កដានេះ ខេត្តព្រះវិហារ បានរកឃើញជំងឺកូវីដ១៩ ចំនួន៥០៧នាក់ បានព្យាបាលជាសះស្បើយចំនួន២៧៥នាក់ កំពុងសម្រាកព្យាបាលចំនួន២៣១នាក់ទៀត និងស្លាប់បាត់បង់ជីវិត ១នាក់ផងដែរ៕	2021-07-28T04:19:00+07:00	freshnewsasia.com	https://m.freshnewsasia.com/index.php/en/localnews/206833-2021-07-27-14-19-41.html
30773bfe-376e-49a0-a163-f06cbd31bb62	ខេត្តឧត្តរមានជ័យ បន្តរកឃើញអ្នកជំងឺកូវីដ ១៨៨នាក់ទៀត ក្នុងនោះ ១១៤នាក់ ជាពលករទើបមកពីថៃ និងជាសះស្បើយ ២៦នាក់	រដ្ឋបាលខេត្តឧត្តរមានជ័យ នាថ្ងៃទី២៧ ខែកក្កដា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន ១៨៨ ករណីបន្ថែមទៀត តាមរយៈការធ្វើតេស្តរហ័ស (Rapid Test) ខណៈព្យាបាលជាសះស្បើយចំនួន ២៦ នាក់។ បើតាមសេចក្តីប្រកាសព័ត៌មានរបស់រដ្ឋបាលខេត្តឧត្តរមានជ័យ បានបញ្ជាក់ថា ក្នុងចំណោមអ្នកជំងឺកូវីដទាំង ១៨៨ នាក់ ក្នុងនោះអ្នកជំងឺចំនួន ៧១ នាក់ ជាពលករកំពុងធ្វើចត្តាឡីស័ក និងចំនួន ១១៤ នាក់ទៀត ជាពលករទើបមកពីប្រទេសថៃ តាមច្រកអន្តរជាតិអូរស្មាច់ និងចំនួន ៣ នាក់ទៀត ក្នុងព្រឹត្តិការណ៍សហគមន៍ ២០ កុម្ភៈ។ សូមបញ្ជាក់ថា គិតត្រឹមថ្ងៃទី២៧ ខែកក្កដានេះ ខេត្តឧត្តរមានជ័យបានរកឃើញជំងឺកូវីដ១៩ ចំនួន ៤,៣៦៥ ករណី ក្នុងនោះករណីនាំចូលពីបរទេសចំនួន ៤,០៦៨ ករណី និងករណីឆ្លងក្នុងសហគមន៍ ២០ កុម្ភៈ ចំនួន ២៩៦ ករណី បានព្យាបាលជាសះស្បើយចំនួន ៧១១ នាក់ កំពុងសម្រាកព្យាបាលចំនួន ៣,៦៤៥ នាក់ និងស្លាប់បាត់បង់ជីវិត ៨ នាក់ផងដែរ៕	2021-07-28T04:17:00+07:00	freshnewsasia.com	https://m.freshnewsasia.com/index.php/en/localnews/206832-2021-07-27-14-17-13.html
1b8061b0-e40a-40fc-a169-1ea3347b559d	ខេត្តកោះកុង បន្តរកឃើញអ្នកជំងឺកូវីដ ចំនួន៤៨នាក់ និងជាសះស្បើយ ៩២នាក់	រដ្ឋបាលខេត្តកោះកុង បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកជំងឺកូវីដ១៩ ចំនួន៤៨នាក់ថែមទៀតនិងករណីជាសះស្បើយចំនួន៩២នាក់ នៅថ្ងៃទី២៧ ខែកក្កដា ឆ្នាំ២០២១នេះ តាមរយៈការធ្វើតេស្តរហ័ស (Rapid Test)។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៧ ខែកក្កដានេះ។ រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាកនិងធ្វើចត្តាឡីស័ក៕	2021-07-28T03:31:00+07:00	freshnewsasia.com	https://m.freshnewsasia.com/index.php/en/localnews/206830-2021-07-27-13-31-57.html
71375446-fcc5-4204-ab3f-ee2899b6aa9c	លោកស្រី ឱ វណ្ណឌីន ប្រគល់ថវិកាឧបត្ថម្ភ និងសម្ភារផ្សេងៗរបស់សម្ដេចតេជោ ជូនលោកតា លោកយាយ អាយុជាង១០០ឆ្នាំ ស្ម័គ្រចិត្ដចាក់វ៉ាក់សាំងការពារជំងឺកូវីដ១៩ នៅខេត្ដចំនួន២រួចរាល់ (Video Inside)	លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មការចំពោះកិច្ចចាក់វ៉ាក់សាំងការពារជំងឺកូវីដ១៩ បាននាំយកថវិកាឧបត្ថម្ភរបស់ សម្ដេចតេជោ ហ៊ុន សែន នាយករដ្ឋមន្ដ្រីកម្ពុជា ប្រគល់ជូន លោកតា លោកតាយាយ ចំនួន៦នាក់ រស់នៅខេត្ដចំនួន២ គឺខេត្ដកំពង់ចាម និងត្បូងឃ្មុំ ដែលបានស្ម័គ្រចិត្ដចាក់វ៉ាក់សាំងការពារជីវិតកូវីដ១៩ ដោយក្នុងម្នាក់ៗចំនួន៣លានរៀល និងសម្ភារជាគ្រឿងឧបភោគ បរិភោគមួយចំនួនទៀត នៅថ្ងៃទី២៧ ខែកក្កដា ឆ្នាំ២០២១នេះរួចរាល់ហើយ។ ១៖ លោកយាយ តឹក ឆៃ អាយុ១០១ឆ្នាំ រស់នៅភូមិត្រពាំងពោន ឃុំគរ ស្រុកព្រៃឈរ ខេត្តកំពង់ចាម ២៖ លោក យាយ ផេង យ៉ាន់ អាយុ១០០ឆ្នាំ រស់នៅភូមិត្រើយអូ ឃុំសូសែន ស្រុកព្រៃឈរ ខេត្តកំពង់ចាម ៣៖ លោកយាយ ប៊ុនសឿន អាយុ១០០ឆ្នាំ រស់នៅភូមិ ច្រេះ ឃុំព្រៃឈរ ស្រុកព្រៃឈរ ខេត្តកំពង់ចាម ៤៖ លោក តា ឯក ប៊ុន អាយុ១០៤ រស់នៅភូមិពោធ៍ ឃុំពោធ៍ ស្រុកស្រីសន្ធរ ខេត្តកំពង់ចាម ៥៖ លោកយាយ ឡាយ អុន អាយុ ១០១ឆ្នាំ រស់នៅស្រុកព្រៃឈរ ខេត្តកំពង់ចាម ៦៖ លោកយាយ ញ៊ែម អ៊ាង អាយុ១០០ឆ្នាំ រស់នៅភូមិតាមាឃចាស់ ឃុំចុងជាច ស្រុកតំបែរ ខេត្តត្បូងឃ្មុំ បើតាមការបញ្ជាក់របស់លោកស្រី ឱ វណ្ណឌីន បានឱ្យដឹងថា លោកតា លោកតាយាយ ដែលស្ម័គ្រចិត្ដចាក់វ៉ាក់សាំងការពារជំងឺកូវីដ១៩ សម្រាប់វគ្គនេះ គឺមានចំនួន១៥នាក់។ រយៈពេលពីរថ្ងៃនេះទី២៦-២៧ ខែកក្កដា ឆ្នាំ២០២១នេះ លោកស្រីបាននាំយកថវិកាឧបត្ថម្ភរបស់ សម្ដេចតេជោ ជូនលោកតា លោកតា បានចំនួន៩នាក់ហើយ ដោយអ្នកបន្ទាប់ លោកស្រីនឹងបន្ដចុះនៅថ្ងៃស្អែកទៀត។ សូមជម្រាបថា គិតត្រឹមយប់ថ្ងៃទី២៦ ខែកក្កដា ឆ្នាំ២០២១ ក្រសួងសុខាភិបាល និងក្រសួងការពារជាតិ បានចាក់វ៉ាក់សាំងការពារកូវីដ១៩ ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ នៅទូទាំងប្រទេសសរុបចំនួន ៦,៨៣៩,១០៩នាក់។ សម្រាប់លទ្ធផលចាក់វ៉ាក់សាំងគោលដៅ១០លាននាក់ បានចំនួន៦៨.៣៩%៕	2021-07-28T03:27:00+07:00	freshnewsasia.com	https://m.freshnewsasia.com/index.php/en/localnews/206827-2021-07-27-13-27-09.html
fe23463c-dce5-4b25-b3a4-227fb95808f9	ខេត្តក្រចេះ បន្តរកឃើញអ្នកជំងឺកូវីដ ចំនួន៤នាក់ និងជាសះស្បើយ ២នាក់	រដ្ឋបាលខេត្តក្រចេះ នៅថ្ងៃទី២៧ ខែកក្កដា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន៤នាក់បន្ថែមទៀត និងអ្នកជាសះស្បើយចំនួន០២នាក់ តាមរយៈការធ្វើតេស្តរហ័ស (Rapid Test)។ នេះបើតាមសេចក្ដីប្រកាសព័ត៌មានដែល Fresh News ទទួលបាននៅយប់ថ្ងៃទី២៧ ខែកក្កដានេះ។ រដ្ឋបាលខេត្តក្រចេះ សូមអំពាវនាវដល់ប្រជាពលរដ្ឋ និងសាធារណជនទាំងអស់ ដែលពាក់ព័ន្ធដោយផ្ទាល់ និងប្រយោលជាមួយអ្នកទាំង៤នាក់ ត្រូវរួសរាន់មកជួបក្រុមគ្រូពេទ្យ ដើម្បីយកសំណាកទៅពិនិត្យ និងធ្វើចត្តាឡីស័ក៕	2021-07-28T03:27:00+07:00	freshnewsasia.com	https://m.freshnewsasia.com/index.php/en/localnews/206828-2021-07-27-13-27-40.html
4a8003a1-f1a6-46fb-8924-190befc21ae3	ក្រសួងសុខាភិបាល បង្កើតរចនាសម្ព័ន្ធចំណុះអនុគណៈកម្មការដឹកនាំការអនុវត្តច្បាប់ ដើម្បីប្រយុទ្ធនឹងជំងឺកូវីដ១៩	ក្រសួងសុខាភិបាល បានចេញសេចក្តីសម្រេច ស្តីពីការបង្កើតរចនាសម្ព័ន្ធ ចំណុះអនុគណៈកម្មការដឹកនាំការអនុវត្តច្បាប់ (គ.អ.ក) ដើម្បីប្រយុទ្ធនឹងជំងឺកូវីដ១៩។ នេះបើយោងតាម សេចក្តីសម្រេចដែលបណ្តាញព័ត៌មាន Fresh News ទទួលបាននៅយប់ថ្ងៃទី២៧ ខែកក្កដា ឆ្នាំ២០២១។ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា កាលពីថ្ងៃទី២៣ ខែកក្កដា បានចេញសេចក្ដីសម្រេចស្ដីពីការបង្កើតអនុគណៈកម្មការដឹកនាំការអនុវត្តច្បាប់ ចំណុះឲ្យគណៈកម្មការអន្ដរក្រសួង ដើម្បីប្រយុទ្ធនឹងជំងឺកូវីដ១៩។ ក្នុងសេចក្ដីសម្រេចនេះ អនុគណៈកម្មការដឹកនាំការអនុវត្តច្បាប់ មានលោក ថោង លីម អនុរដ្ឋលេខាធិការក្រសួងមហាផ្ទៃ ជាប្រធាន អមដោយអនុប្រធានចំនួន៣រូប ព្រមទាំងសមាជិកចំនួន៧រូប។ * ដឹកនាំ និងសម្របសម្រួលការអនុវត្តវិធានការរដ្ឋបាល វិធានការសុខាភិបាល និងវិធានការច្បាប់ ដើម្បីការបង្ការ ទប់ស្កាត់ និងគ្រប់គ្រងការឆ្លងរាលដាលនៃជំងឺកូវីដ១៩ * ដាក់ចេញវិធានការចាំបាច់នានា ដើម្បីពង្រឹងប្រសិទ្ធភាពនៃការអនុវត្តវិធានការនានា ពាក់ព័ន្ធនឹងការបង្ការ ទប់ស្កាត់ និងគ្រប់គ្រងការឆ្លងរាលដាលនៃជំងឺកូវីដ១៩ * តាមដាន និងត្រួតពិនិត្យការអនុវត្តវិធានការនានា ទាំងវិធានការសុខាភិបាល ទាំងវិធានការរដ្ឋបាល និងវិធានការច្បាប់ដែលត្រូវបានដាក់ចេញ ដើម្បីបង្ការ ទប់ស្កាត់ និងគ្រប់គ្រងការឆ្លងរាលដាលនៃជំងឺកូវីដ១៩ * លើកសំណើវិធានការថ្មី ឬកែសម្រួលវិធានការនានា ដើម្បីឆ្លើយតបទៅនឹងការវិវត្តជាក់ស្ដែង នៃសភាពការណ៍នៃការឆ្លងរាលដាលនៃជំងឺកូវីដ១៩ ជូនគណៈប្រតិបត្តិនៃ គ.អ.ក * ត្រួតពិនិត្យ តាមដាន និងវាយតម្លៃអំពីវឌ្ឍនភាពនៃការអនុវត្តវិធានការនានា ពាក់ព័ន្ធនឹងការបង្ការ ទប់ស្កាត់ និងគ្រប់គ្រងការឆ្លងរាលដាលនៃជំងឺកូវីដ១៩ និងធ្វើរបាយការណ៍ជាប្រចាំជូនគណៈប្រតិបត្តិនៃ គ.អ.ក និង * អនុវត្តការងារផ្សេងទៀត តាមការប្រគល់ភារកិច្ចរបស់គណៈប្រតិបត្តិនៃ គ.អ.ក៕	2021-07-28T03:26:00+07:00	freshnewsasia.com	https://m.freshnewsasia.com/index.php/en/localnews/206826-2021-07-27-13-26-04.html
d0456fdf-ecd2-4cae-beb8-4adb3f534558	ខេត្តស្វាយរៀង បន្តរកឃើញអ្នកជំងឺកូវីដ ចំនួន៦០នាក់ និងជាសះស្បើយ ៥៥នាក់	រដ្ឋបាលខេត្តស្វាយរៀង នាថ្ងៃទី២៧ ខែកក្កដា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន ៦០នាក់ថែមទៀត តាមរយៈការធ្វើតេស្តរហ័ស (Rapid Test) និងមានអ្នកជាសះស្បើយចំនួន ៥៥នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៧ ខែកក្កដានេះ។ សូមបញ្ជាក់ថា គិតត្រឹមថ្ងៃទី២៧ ខែកក្កដានេះ ខេត្តស្វាយរៀងបានរកឃើញជំងឺកូវីដ១៩ ចំនួន ៤,៦៣៨នាក់ បានព្យាបាលជាសះស្បើយចំនួន ៣,៧៧៧នាក់ កំពុងសម្រាកព្យាបាលចំនួន ៧៤៥នាក់ទៀត និងស្លាប់បាត់បង់ជីវិត ៧៨នាក់ផងដែរ៕	2021-07-28T03:11:00+07:00	freshnewsasia.com	https://m.freshnewsasia.com/index.php/en/localnews/206823-2021-07-27-13-11-18.html
09f5799d-9d43-41fd-a498-e98ed1e96845	កូវីដ១៩៖ ខេត្តកោះកុង រកឃើញករណីឆ្លងថ្មី ៤០នាក់និងជាសះស្បើយ ៥០នាក់	ភ្នំពេញ៖ រដ្ឋបាលខេត្តកោះកុង នៅថ្ងៃទី២៧ ខែកក្កដា ឆ្នាំ២០២១នេះ បានចេញសេចក្តីប្រកាសព័ត៌មាន ស្តីពីការរកឃើញករណីវិជ្ជមានជំងឺកូវីដ-១៩ ចំនួន ៤០នាក់ និងករណីជាសះស្បើយជំងឺកូវីដ-១៩ ចំនួន ៥០នាក់ ។	2021-07-28T02:54:00+07:00	dap-news.com	https://dap-news.com/national/2021/07/27/170358/
3aeafdec-a515-45fb-84e2-9782018a4bb5	ក្រសួងសុខាភិបាល ប្រកាសពីយុទ្ធនាការ ចាក់វ៉ាក់សាំងកូវីដ១៩ ជូនកុមារនិងយុវវ័យ នៅភ្នំពេញ និងខេត្តចំនួន៣	ភ្នំពេញ៖ ក្រសួងសុខាភិបាលកម្ពុជា នៅថ្ងៃទី២៧ ខែកក្កដា ឆ្នាំ២០២១នេះ បានចេញសេចក្តីជូនព័ត៌មាន ស្តីពី យុទ្ធនាការចាក់វ៉ាក់សាំងកូវីដ-១៩ (ស៊ីណូវ៉ាក់) ដល់កុមារ និងយុវវ័យ អាយុចាប់ពី ១២ឆ្នាំ ដល់អាយុក្រោម ១៨ឆ្នាំ នៅរាជធានីភ្នំពេញ ខេត្តកណ្ដាល ខេត្តព្រះសីហនុ និងខេត្តកោះកុង។	2021-07-28T02:40:00+07:00	dap-news.com	https://dap-news.com/national/2021/07/27/170350/
7df88ba4-b0e0-415a-9ef6-c2d498bf3ca6	ខេត្តបាត់ដំបង បន្តរកឃើញអ្នកជំងឺកូវីដ ចំនួន១៩៥នាក់ និងជាសះស្បើយ៤៥នាក់	រដ្ឋបាលខេត្តបាត់ដំបង នាថ្ងៃទី២៧ ខែកក្កដា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន១៩៥នាក់ ជាសះស្បើយចំនួន៤៥នាក់ តាមរយៈការធ្វើតេស្តរហ័ស (Rapid Test)។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រលប់ថ្ងៃទី២៧ ខែកក្កដា ឆ្នាំ២០២១នេះ។ ជាមួយគ្នានេះដែរ រដ្ឋបាលខេត្តក៏បានអំពាវនាវដល់អ្នកប៉ះពាល់ផ្ទាល់ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលត្រូវធ្វើចត្តាឡីស័ក តាមផ្ទះរៀងៗខ្លួន។ សូមបញ្ជាក់ថា ចាប់តាំងពីផ្ទុះការរីករាលដាលនៃជំងឺកូវីដ១៩ ខេត្តបាត់ដំបង បានរកឃើញអ្នកជំងឺចំនួន ២,៨១៧នាក់ ព្យាបាលជាសះស្បើយចំនួន ១,៦១៨នាក់ ស្លាប់ចំនួន ៣០នាក់ និងកំពុងព្យាបាលចំនួន១,១៦៩នាក់៕	2021-07-28T01:29:00+07:00	freshnewsasia.com	https://m.freshnewsasia.com/index.php/en/localnews/206813-2021-07-27-11-29-48.html
df0e4f23-713b-4153-adc4-64bb051d5298	ខេត្តស្ទឹងត្រែង រកឃើញអ្នកឆ្លងជំងឺកូវីដ៤នាក់	រដ្ឋបាលខេត្តស្ទឹងត្រែង នាថ្ងៃទី២៧ ខែកក្កដា ឆ្នាំ២០២១នេះ បានចេញសេចក្តីប្រកាសព័ត៌មានពីករណីរកឃើញអ្នកវិជ្ជមានកូវីដ១៩ ចំនួន ០៤នាក់ និងមិនមានករណីជាសះស្បើយនោះទេ។ រដ្ឋបាលខេត្តស្ទឹងត្រែង បានបន្តអំពាវនាវដល់សាធារណជនទាំងអស់ ដែលធ្លាប់បានពាក់ព័ន្ធដោយផ្ទាល់ និងប្រយោលជាមួយអ្នកវិជ្ជមានដែលបានរកឃើញកន្លងមក ត្រូវស្ម័គ្រចិត្តធ្វើតេស្តសំណាក ឬដាក់ខ្លួននៅដោយឡែកពីអ្នកដទៃ និងតាមដានសុខភាពជាប្រចាំ។ សូមបញ្ជាក់ថា គិតត្រឹមថ្ងៃទី២៧ ខែកក្កដា ឆ្នាំ២០២១ នៅក្នុងខេត្តស្ទឹងត្រែងមានករណីវិជ្ជមានកូវីដ១៩ សរុបចំនួន ៤៦៩នាក់ ជាសះស្បើយចំនួន ៤០៨នាក់ កំពុងសម្រាកព្យាបាល ៦០នាក់ និងស្លាប់ចំនួន ១នាក់៕	2021-07-28T01:27:00+07:00	freshnewsasia.com	https://m.freshnewsasia.com/index.php/en/localnews/206812-2021-07-27-11-27-59.html
dccda58f-e4ba-4aec-a551-8427d5081c55	សម្ដេច ស ខេង ឲ្យពន្យារពេលរៀបចំវេទិកាផ្សព្វផ្សាយ និងពិគ្រោះយោបល់ របស់ក្រុមប្រឹក្សា រាជធានី-ខេត្ត ដេីម្បីទប់ស្កាត់កូវីដ-១៩	No Content	2021-07-28T01:23:00+07:00	dap-news.com	https://dap-news.com/national/2021/07/27/170345/
e9a99c82-f530-4b60-9ee4-056dc4b33fa1	ខេត្តបាត់ដំបង រកឃើញករណីឆ្លងជំងឺកូវីដ១៩ ច្រើនមិនធ្លាប់មាន	សូមបញ្ជាក់ថា គិតត្រឹមថ្ងៃទី២៦ខែកក្កដា ឆ្នាំ២០២១នេះ ខេត្តបាត់ដំបង រកឃើញអ្នកឆ្លងជំងឺកូវីដ១៩ សរុបចំនួន២.៨១៧នាក់ ក្នុងនោះបានព្យាបាលជាសះស្បើយ១.៦១៨នាក់ និងកំពុងសម្រាកព្យាបាល១.១៦៩នាក់ ស្លាប់៣០នាក់៕	2021-07-28T01:21:00+07:00	dap-news.com	https://dap-news.com/national/2021/07/27/170334/

Subsets and Splits

No community queries yet

The top public SQL queries from the community will appear here once available.